
PALIJAČA 
(Novela), 


z brčansku cestu poredala se kolija kao 
karavana, nakrcana suhim šljivama vi- 

soko iznad šaraga i natkrivena ciradama, 

' šatorskim krilima, ponjavama i praznim 
vrećama, da šljive ne pokisnu i da se vlaga ne 
uvuče u njih kao bolest u ljude i da na prečac ne 
potrunu, Duga je to karavana bosanskih šljivara, 
što vuku narodno blago, da prime za njeg zlato, 
otegnula se u beskraj, pregledat je ne možeš, i 
vuče se tromo i lagano kao duboke vode u širokim 
koritima, Škripucaju kola, hržu konji, a veliki teški 
lanci između osovina, što zavore kola, zveče teško 
i odmjereno, kao aparati, Pucketaju bičevi po zraku 
u čuje se po koji teški krik na mjesečini, što ga iz- 
bace kočijaši nervozno od laganog kretanja, čegr- 
tanje kola i udaranje popločenih konjskih kopita o 
nabijeni drum, sve se to slijeva u neku olovnu, go- 
tovo nepokretnu buku, koja jedva iščezava, Mono- 
tonija toga štropotanja umara živce i ljudima i ži- 
votinjama i vidi se na mjesečini, kako su se nekoji 
šljivari izvalili na sredini kola i hrču u sva zvona 
kao u dušeku, dok se drugi vuku za kolima, kao 
sjenke, I konji oklempili ušima, zarili glave među 
prednje noge, sklopili oči i spavaju vukući se in- 
stinktivno naprijed u onoj struji nepregledne ka- 
ravane, što maliči na ogromna prežderana gmizavca, 

U zraku se zaustavio neki topao, gotovo vruć 
vjetar i jedva da se miče, a mjesečina teška i olovna 
naliči na crvenu užarenu ploču, iz koje izlazi sva 
ta mesnosna omara i zgusnuta sparina, U vazduhu 
se rodila neka čudna nepoznata sila, što preobra- 
žava oblike nutrašnjosti i raspoloženja i sve izgleda 
kao u nekoj obrnutoj perspektivi, kao u kaleidos= 
kopu, u kome je otisnuta slika čitavoga svijeta, što 
se s časa na čas preobličuje i mijenja. 

Ljudima se pričinja,y da je taj sklop planina, 
kroz koju se vuče njihova karavana, zagnjuren u 
prozirnu tekućinu ražarene mjesečine i oklopljen 
teškim nebeskim kubetima u čvrstu i košćatu kuglu 


zalivenu sa sviju strana rastopljenim olovom da 
zrak iz nje ne odiše. I tako zagrijana ljudskim 
dahom iz prežvakanih i bezbroj puta začađenih 
pluća od duvana i od alkohola, u toj kugli gnjije 
sparina, i ljudi se guše u zadahu vlastitoga tijela 
kao u kakovoj zemunici, Neki tajni nepoznati strah 
obilazi im po kostima i po duši i oni gledaju zapla- 
šena pogleda u nebo, da vide, ne prijeti li im otud 
kakova nepogoda, i nisu li ta čudna predosjećanja 
vjesnici vremena, što već dugo sprema svoj zatorni 
prolom nad njihovim glavama, 

Nigdje ništa. Nebo čisto kao staklo, Samo je 
mjesec nešto crven i zastrt nekom čudnom, magli- 
com, kao žena prozirmmim peškirom, Iz »babijeg 
budžaka« tamni nebo ko seljački gunj. Pa ako je i 
oluja — još je daleko od njih, Dok se skupe oblačine 
i natjeraju prolom nad ovom krajinom, oni će već i 
u Brčkom osvanuti, 

I utješeni ljudi povlače se iznova u svoja dup- 
lja, iskopana među vrećama i podaju se tihom sa- 
njarenju i nekom teškom rezigniranom razmišljanju 
usporenom tromim promicanjem naprijed. 

Na kraju karavane goni kola čovjek u tridesetim 
godinama i kod svakog brežuljka iskače iz kola i 
upre snažnim mišicama u razvaljene šarage, olak- 
šava teret malim trbušastim konjićima, što vuku 
svom snagom i svom voljom klimajući neprestano 
uznojenim glavama i posklizujući se na izbrušenom 
kamenju zaprašene carske ceste, 

Čovjek je zamišljen i kad god se spušta niz brdo, 
sjedi gotovo na procjepu rude, samo da što manje 
zauzima prostora u kolima, Nikad ne zamahuje 
bičem. Uvijek viče konje po imenu, A konji vuku, 
Kola škripe. I vreće pune šljiva tegobno se lju- 
ljaju u kolima kao da će ispasti, I radi toga vese- 
log života stvari i životinja, što se nalaze u nje- 
govoj vlasti, radi te neke radosne volje za poslom 
i obilja blaga, što se prikazuje u škripanju kola i 
teretnom pomicanju vreća čovjek katkada vikne 

veselije na konje, kao da ih sokoli ili im pokazuje, 
da je i on s njima skupa upregnut u isti posao pod- 
jednako i pravedno, kako se to i priliči, 

I izmakli su iz uvale i izašli na ravan ostavljajući 
iza sebe sakrivene gorske klance i crvenu mjesečinu 
zatrpanu u gudure i proplanke, Našli su se u mraku, 
Konji su odahnuli, Ljudi se uspeli na kola i posje- 
dali, da i oni odahnu. A mrak bivao sve gušći, I 
cesta je svijetlila kroz tamu, kao bijeli konci na 
crnoj ploči od škriljevca, I konji su vukli po tom 
koncu svoje terete drijemajći među prednjim no- 
gama, a vjetar je bivao još nepomičniji i još vrući 
nego prije, Omara je još jače pritiskivala i metala 
im olovo na očne kapke, da ih polagano spusti. u 
dubine polusnova i nesvjesnog sanjarenja, 

Čovjek na zatiljku karavane još uvijek zamišljen. 
I on je sio na kola na procjep rude i u jednoličnom 
ljuljanju kotača sve dublje zapada u svoju misaonu 
pozu. Takvom je raspoloženju naročito odgovaralo 
monotono drndanje kola, noćna tišina prigušena 
mrtvačkom omarom i samoćom. U njegovoj su se 
glavi motali kotači razigrane mašte i nerava, raz- 
draženih od ugodnih slika, koje lebde pred njim 
u plavoj omaglici, Ti fantomi, što stvaraju pred 
njim perspektive budućnosti, utješljive misli i pri- 
jatan osjećaj životne sigurnosti, bivaju s časa na 
čas sve jasniji, sve realniji, kao živi razigrani svijet, 

Nekad je bio probisvijet, danguba i vucibatina, 
Bio je nitko i ništa. Povlačio se po kafanicama, po 
birtijama i po hotelima i sjedao za tuđe stolove, 
da gucne iz čije neispijene čaše i da kojim vicem, 
vještačkom grimasom ili duhovitom dosjetkom pre- 
dobije čiju simpatiju i stekne časovito prijateljstvo 
njegove kese, ako nije prazna. U tim je časovima 
uzimao svoju čast kao instrumenat svoga zanima- 
nja i na njoj je zarađivao svoj svagdašnji hljebac 
i večernju kapljicu časovitih iluzija, Ali njegova je 
čast bila vanredno krhke prirode i trošila se kao 
kreda na ploči, a on se razbacivao njome bez ika- 
kve ekonomije, kao pobješnjela neman svojom sna- 
gom ili pijano ljudsko svinjče svojim bogatstvom. 
Igrao je pijan po stolovima, cerio se na glupe i ra- 
doznale goste, što u tuđem propadanju traže svoje 
ogledalo, nabacivao na se takve pogrde, kao hulja, 
koja nema nikakvoga karaktera, ljudskoga ponosa 
ni srca čovječjega, 

— Ja sam ljudska svinja, Jeste li ikada vidjeli 
ljudsku svinju. Trči ulicama uvučena sama u se, 
pokrivena rođenim ušima, da se sakrije svačijim 
očima. I vi je vidite, da ide, da živi, a nje ipak nema. 
Nema je među ljudima, nema je među djecom, 
nema je čak ni među ženama, ona živi nepoznata, 
Živi i rokće, Eto ta svinja to sam ja. Mene nema, 
Ja sam se pokrio svojim rođenim ušima i ne spa- 


dam qi u jedno ljudsko društvo, I zato me nema, 
Zato sam svinja i zato rokćem! To je bio sukus nje- 
Sova tadašnjeg života, 


I dok bi se drugi smijali tom sopstvenom pljuva- 
nju na svoje vlastito dostojanstvo, tom degradiranju 
samoga sebe na najniži stupanj životne egzistencije, 
dok su uživali u tom očajnom kriku jedne survane 
i poništene ljudske duše, on se, obliven suzama, 
cerio na goste i u gorkom smijehu uprskanom ljutim 
plačem, sakrivao svoj vlastiti prezir, Jedini nekakav 
posao, koji je mogao raditi, desio mu se samo tada, 
ako bi došao kakav cirkus. On se smjesta javljao 
cirkuskom direktoru i tražio kakvu bilo funkciju, 
samo da nešto radi, Davali su mu da pregleda ulaz- 
nice ii da objavljuje program na ulici uz cirkusku 
muziku, Nekoliko je puta i odlazio sasvim sa cir- 
kuskim društvom, ali se brzo vraćao s uvjerenjem, 
da to nije kruh za njega, Meutim svi su ga radi 
toga zvali komedijašem i nadjeli mu ime Palijača. 


I to je bio njegov dugogodišnji mukotrpni zanat, 
dok nije jednoga dana istrošio svu svoju zalihu časti 
i ostao samac, jadan, popljuvan, odstranjen od sva- 
kuda, kao šugavo pseto, nimalo više zanimljiv, kao 
žena, koju je uspjelo svima protuhama obeščastiti 
i odgurnuti. Osjećao je na sebi žig stare izglodane 
ljudske prostitutke, koja čeka posljednji udarac 
života, da se sroza gdjegod na bunjište i ostavi jadne 
rasklimane kosti za gnjojenje krtole, Nije više mo- 
ćao svojim zanatom ni hljeba zaraditi, a kamoli 
vina natočiti, Odsvakle su ga tjerali, kao nesnosno 
marvinče, koje srlja bezobzirno onamo, kamo više 
ne spada, 


I to ga je zbilo u jedan mali neznatni kutić ži- 
vota, kao isprebijano mače, u kutić negdje pod 
mejhandžijskim stubama ili pod općinskim šatrama, 
pod kojim mesari dnevno sjeku masnu ugojenu go- 
vedinu. On je sebi našao mjestance negdje među 
neprodanim drobovima, preostalim crijevima i od- 
bačenim otpacima, Cijele su noći upijale: pore nje- 
gova sasušenog tijela nepodnosljivi zadah zastarje- 
log mesa i na njegovu odijelu vidjeli su se tragovi 
krvi, sasušeni komadići mesa, životinjskog izmeta i 
prašine, kao na zločincu, na kojem svi znakovi viču 
u sav glas, kakav je to čovjek i kakav život provodi, 
Oko njega bi po danu oblijetali rojevi izgladnjelih 
muha kao oko mesara, a mačke i psi su mu se pri- 
bližavali uzdignutim njuškama, kao da osjećaju -za- 
klano blašče, a ljudi su obilazili na desetke kora- 
čaja oko njega, samo da ne čuju užasni smrad, koji 
se oko njega širio kao oko davno krepane mrcine, 
T eto tako je živio taj čovjek, koji'je u to doba naličio 
na gubavca s kreštavom klepetaljkom, pred kojom 
bježi sve živo, da se ne okuži, i onoj alegoričnoj 

svinji, s kojom se samovoljno izjednačivao, da za- 


bavlja gomilu i zaslužuje kruh, 


On je bio potpuno svijestan svoga pada i nije 
ga to bolilo toliko kao što ga je mučila spoznaja, da 
napokon čitav svijet uviđa, da je on zbilja ona ale- 
gorična svinja, zamotana u vlastita ušesa i da više 
ne postoji među ljudima. I ta mu se užasna bol za- 
sjekla u dušu i ovorila neprobolnu ranu, od koje se 
zatvarala krv i pretvorila se u neku plamenu kise- 
linu, koja mu je bezobzirno nemilo palila utrobu, 
jetra i bubrege. Kadgod bi oćutio njezin oštrac u 
svom srcu, smjesta bi se u njemu smutila krv i po- 
čela da pali, A ta je vatra u njemu uzbunila svu 
žuć i sav jed protiv samog sebe i on se pobunio 
protiv svog vlastitog bića, kao protiv nekog straho- 
vitog stranca u sebi, koji mu sjedi na životu kao 


mora, I ta čudna i neobična pobuna, kao da ga je. 


preobrazila. On je bio posve drugačiji. Počeo je 
osjećati u sebi neku strahovitu mržnju na vlastitu 
krivicu, I taj prvi čovječji osjećaj, koji se u njemu 
probudio, kao da ga je sasma preporodio i to onoga 
drugog, boljeg njega, koji je do sada drijemao u 
njegovim živcima i istom se sada probudio, I taj 
drugi bolji njegov ja počeo je u njemu zauzimati 
sve fo veću vlast, a njegova mržnja na onoga stra- 
hovitog stranca u njegovom biću narasla je kao po- 
plava i počela da se ljuto osvećuje. 

U tim časovima osvete, što je imala svoj žalac 
u neizmjernoj, grižnji savjesti, u očajnom strahu za 
svoj rođeni život, on je šćipljenih šaka i stisnutih 
zuba mahao pesnicama mad vlastitom glavom, kao 
da. će je u prah smrviti i očajno vikao u prazninu, 
u kojoj ga nitko ne čuje, 


—.O ja budala, ja.., Strijele se nebeske da- 
bog-do srušile na moju glavu i rastočile me kao 
bačvu sasušenu na petrovskim vjetrovima. Gdje sam 
ja kukavica bio dosad i što sam ja to radio? Dok 
se sav život trudio i živio, ja sam polagano pljucao 
na svoj život i mislio, što ga jače ublatim, to će 
ljepši biti... O nebesa, sram vas bilo, kad ste pod 
svojom kapom trpili ovako jadnu i prokletu glavu , , 
Zar sam ja stvoren za komedijaša? Ja, koji sam 
krvava srca i suznih očiju ponizivao svoju rođenu 
dušu i sam se sebi gadio.,, I eto zato sam i pro- 
pao, Zato što sam bio ono, što nisam i što sam tu 
nakazu svog vlastitog bića tako strašno mrzio, Tre- 
bao sam se zavoliti, trebao sam uživati i ja u vla- 
stitom poniženju, kao što je i gomila u njemu uživala 
ilt sam trebao poslati k vragu sve i dušu i srce i 
čast i smijati se prokleto, majmunski na sve, izru- 
Sivati se svemu u sebi i oko sebe, Ali ne, ne, ja to 


nisam mogao, Bio sam poštena luda i iskrena kuka-' 


vica i iz kukavičluka sam i propao! 


U njemu su ti izljevi rasli do eksaze, i on je 
ščepao svoju vlastitu glavu među ruke i lupao njo- 
me o zid, lupao do besvjesnosti, kao da želi u neko, 
perverznoj slasti rođenoga bola zaboraviti prošlost. 
I kad bi mu glava natekla od nemilosrdnih uda- 
raca i krv ga svega oblila točeći se niz vrat i niz 
grlo u njedra, on bi u nekoj besvjestici, u nekom 
polusnu klonuo na zemlju smiren i zadovoljan kao 
dijete iza dugog i grčevitog plakanja. 

Jedne večeri, dok je ležao tako ogrezao u krvi 
i nijem, pojavila se mjesečina i osvijetlila njegovo 
leglo u udubini općinskoga zida pod drvetom i 
nečistom mesnicom, On je ležao ispružen bez glasa 
i bez i jednog pokreta kao lješina, Svatko je mogao 
zaviriti u njegovo duplje i raspoznati njegove bli- 
jede ukočene crte, On je ležao i kao kroz san čuo 
neko lagano kucanje cipela, neki tihi šapat, kao da 
se dvije sjene potajno dogovaraju i onda je najed- 
nom osjetio, kako mu nečije tijelo sakri mjesečinu. 
i on osta u nekom čudnom polumraku i osjeti na 
svome licu lagani dodir ruke, Neko je šapnuo: 

— Palijača! — tako ga nazvaše iizgovarajući 
talijansku riječ u svome žargonu, 

— Zar on? — oču se drugi glas, 

— Siromah sav je krvav... Možda ga tkogod 
izranio, možda je pao odnekle? , 

— Da mije bolestan. Poslušaj, da li diše? 

— Diše! Jadnik, gledaj samo gdje spava, Tu 
je takav smrad, da se ni disati ne miže, a on sirota 
ovdje konakuje. 

Ti su glasovi bili nježni i mekani kao svila puni 
samilosti, puni nekog pobožnog sveljudskog saža- 
ljenja, kakovo se može poroditi samo u ženskom 
neiskvarenom srcu. 

Palijača je sve to čuo i to ime, koje je obilježa- 
valo njegov značaj, probudi u njemu toliki osjećaj 
stida, da je duboko pritajio sebi život i nije htio ni 
najmanjim pokretom udova da ga oda, 

— Da ne umire jadnik? Zovni ga. Da je on malo 
pri sebi, ne bi on u ovakovom gadu ležao, Ako bude 
pri svijesti odnijet ćemo ga nekako do kuće, 

— Palijača! Palijača! — viču obje žene i uzalud 
očekuju odgovor, : 

— Posadi ga, sestro Daj, pomoću ti ja. 

I četiri ženske ruke podigoše muškarca i posa- 
diše ga, i on se ganu i htjede nešto da progovori, 
ali se opet povuče u se, 

— Uspravi ga. 

— Ne, ne, — šapnu bijednik i altitart obje ruke 
ispcu svojih pazuha, Ja nisam vrijedan, da me 
vaše cipele dotaknu, nekmo li vaše tijelo, Ostavite 
me ovdje! Ja sam Palijača, komeđijant, ja nisam 
zavrijedio ničijega drvšhra, a kamo li vašega, vi dvije 
noćne svetice, 

On je govorio preobraženim glasom i taj je glas 
zvučio nekako duboko, uvjerljivo i svetački, da su 
objema ženama iščezle sve slike pređašnjega života 
i poniženja i ostao samo zvuk njegova iskrenog du- 
bokog i čovječanskog glasa. I u ženama se probudi 
još veće milosrđe i one ga s još većom ljubavi 
podigoše na noge i povedoše u svoju kuću, On za- 
plaka. Suze, bogate i rodne spustiše se niz njegovo 
lice i opraše mu svu krv sa obraza i okvasiše ruke 
njegovih zaštitnica, 

— Zašto plačeš? 

— Ne plačem ja, što sam gladan i izubijen, niti 
plačem, što sam uvrijeđen i ništetan, ja plačem zbog 
drugih judi, što nisu taki kao vi. Kako bi onda bilo 
lijepo živjeti na svijetu.,, 

— Umiri se i ne misli ni na što, Kod nas će ti 
biti lijepo i zaboravit ćeš na sve, 

I dvije ga žene uvedoše kroz mala vratašca u 
kuću i posadiše na stolicu, On razgleda oko 
sebe i razabra, da se nalazi u kući udovice 
Julke, za koju vele, da je svoga pokojnoga 
muža sramotno iznakazila unapadaju  grozovite 
ljubomore, koja ju je bila obezumila. I taj 
fakat, što se je u trenutku razletio cijelim 
gradom, bio je dovoljan, da ljubomornu Julku 
zauvijek ožigoše i isključi iz ljudskoga društva. Ona 
druga žena bila je njezina kći, djevojka od kojih 
osamnaest godina, koja je radi materine mesreće 
bila mnogo jače izvrgnuta ruglu, nego li i sama 
majka. Ona je bila djevojka slobodna i kao takova, 
o njoj se moralo voditi računa, jer se još uvijek 
mogla njezina djevojačka vrijednost eksploatisati, 
Ali jer je i ona morala dijeliti sudbinu svoje ma- 
tere, jer je i ona donekle bila baštinica toga sra- 
motnoga žiga, zato ju je društvo još jače zamrzilo 
i dvostrukom je snagom progonilo, prvo radi sra- 
mote, a drugo radi izgubljene koristi, 

Obje su žene živjele povučeno, bavile se ručnim 
radovima i eksportirale to stalno nekoj bogatoj fir- 
mi u glavnom pokrajinskom mjestu i od toga živjele, 
Kuća pokojnoga muža prešla je na dijete, a majka 
je bila s njime u zajednici i tako su se te dvije duše 
sramotom jače sjedinile, nego li i samom krvnom 
vezom. Ali zaludu! Bile isu izolirane i u njima se za 
to vrijeme samoće nakupilo toliko vrlina, toliko njež- 
nosti, toliko dobrote, kao kad zagradiš rijeku ogrom- 
nim jazom od betona, i neizmjerna se količina vode 
salije u tu branu i navali svom žestinom žive ele- 
mentarne snage da provali zapreke, Toliko se i u 
dušama tih dvaju ljudskih stvorenja sleglo ljudskih 
osjećaja, što su svom žestinom navaljivali na nji- 
hove grudi, da provede u život. I eto kao da im je 
taj slučaj s onim njima po sudbini sličnim jadnikom, 
konačno dao prilike, da i one dadu oduška svome 


nakupljenom čovječanskom osjećanju i oćute, da su 
ljudi, Zato su obje žene prigrlile s dubokom sućuti 
jadnog i odbačenog beskućnika natječući se, koja 
će mu više dati od prevelike ušteđene zalihe nu- 
tarnjega blaga, a on je samo gledao, čudio se i nije 
ništa poimao, 

Obukle su ga, oprale, preobrazile ga preko noći 
od nakaze i smrdljivca u ljepuškasta momka; kao 
u narodnoj priči vile posestrime, A što je najglav- 
nije preobrazile su mu i dušu. On je osjetio na 
svom biću dodir onog idealnog čovjeka, o kojem nije 
ni sanjao poznavajući po svom zanatu najpodlije- 
strane ljudskoga karaktera, ali koga je ipak ćutio 
negdje u podsvijesti, kao što ga ćute i ostali ljudi,. 
pa čak i zločinci. Nisu mu dale da i jednom mišlju 
prodre u sjećanje i oživi u mašti svoju prošlost. 
Upotrijebile su svoj ženski dar riječitosti u najple-: 
menitije svrhe, uprle svu svoju snagu, da mu doča- 
raju što ljepšu budućnost i tim ga slikama predobile 
za život, To je eto značaj sviju popljuvanih i od- 
bačenih, 

I Palijača je napredovao kao djevojka. Jedino 
što ga je mučilo, bila je ona obična ljudska neizvjes- 
nost, koja se gotovo kod svakog iznenadnog dobro- 
činstva javlja, onaj — zašto i kako, i čime sam ja to 
zaslužio? Vidi se, da su ljudi navikli više na zlo, 
nehaj ili potpunu ravnodušnost svojih bližnjih, dok 
ih dobročinstvo tako iznenađuje. Ali dobrota ovih 
dviju žena izgledala je tako, kao da to sve radi 
sebe čine, a ne radi njega i kao da on njima zapravo 
čini dobročinstvo, a ne one njemu, 

I zaista zla bi duša mogla to i pomisliti, kad bi 


“pogledala Julkinu kćerku Lenku, kako se vrti oko 


Palijače i kako svim pokretima nastoji, da 
mu pokaže sve dražesti svoga ženstva i sve 
čari svoje mladosti. Palijača je poznavao do- 
bro ljude, znao je, što znače bezglavni po- 
kreti njihova tijela, na koje duša govori svojim je- 
zikom, imao je prilike, da nauči to u svome prođeš- 
hjem zanatu, pa tako je odmah razabrao i Lenkino 
izazivanje, koje mu nije bilo mrsko, 

I njihove su se ljubavi našle, Nije bilo mnogo 
zaobilaženja i jedan smiješak, dodir njegove ruke, 
stidljivi pogled ženke na podu i onda jaki oštri mla- 
zovi krvi kroz sve žile i... to je sve, Julka je za- 
tekla još nešto više i bila je vrlo vesela, 

Palijača je sjedio kraj prozora, kao zaručen čo- 
tvjek i u nekom neizrecivom blaženstvu u sutonu 
povečerja, htio da govori, da iskaže svojoj vjerenici 
svu zahvalnost i svu snagu svoje ljubavi, koja je iz 
nje potekla, htio je, da joj otkrije sve svoje neiz- 
mjerno bogatstvo duše i nutarnje ljepote, koja je 
kroz toliko godina ostala u njemu zakopana, ali 
nije mogao daha uzeti, nije mogao pronaći prve ri- 

ječi i šutio je kao riba. Samo je od vremena do 
vremena sav zadrhtao, zanjihao se i u tom bezgla- 
vom stanju otkinuo bi se iz njegovih grudi koji 
neartikulovan glas, gotovo živinski, kao da potječe 
iz nagona prastarog podrijetla, kad smo spadali 
još u razred zverinja, i on bi obujmio svoju vjere- 
nicu takvom snagom, da joj je nestajalo daha dugo 
poslije toga zagrljaja. On nije mogao o ljubavi ni 
jedne riječi izgovoriti, on je samo osjećao njezinu 
prisutnost strahovito nagonski, kao kakvu pogibao 
ii kakvo nenadano spasenje u vrtlogu najužasnije 
opasnosti, Nikad nije mogao ni u snima vjerovati, 
da će i on jednom biti njome nadahnut, 

Pa kad se ta prva navala srca i možđana po- 
nešto smirila i sva ta ljubav počela pomalo prelaziti 
u naviku u staložen oblik, počele su pred njih iskr- 
savati životne dužnosti, briga za održanje te blago- 
slovene veze i za osiguranje životnoga opstanka, 
i oni su razgovorali o poslu, Premetli su stotine 
i stotine planova, preturili bezbroj osnova, dok nisu 
konačno sabrali sve svoje misli u jednu točku, Kuću 
su njihovu pravili bosanski đunđeri, a tip je njihove 
gradnje jedan sprat podignut na podrum ili velika 
čardaklija s okruglom izbočinom, koja ponešto na- 
likuje na zatvoren balkon, I oni odluče, da na po- 
drumu od strane ceste probiju zid i naprave velika 
vrata s mandalima i otvore trgovinu, 

Lenka je imala nešto gotovine, nešto će robe 
uzeti na dug, pa će onda radom i marljivošću sve 
isplatiti i onda otpočeti rad s vlastitom gotovinom, 

Za nekoliko dana sjedio je već Palijača u du- 
ćanu za stolom i provađao knjige, računao, odbi- 
jao, kao pravi trgovac, Po gradu se raširio glas o 
tome neobičnom napretku njegovom, i ljudi se 
uskomešali, Susjedi posjećivali susjede, a njihove se 
žene kroz otvore na zidu sporazumijevale o tom 
novom pojavu, Ljudi se na ulicama zaustavljali i 
raspitivali o Palijači i za nekoliko dana čitav je 
grad bio upozoren na taj fenomen, koji se pojavio 
u njihovoj sredini, Ljudi sa svojim ženama, dje- 
vojke sa svojim zaručnicima, žene, djeca, sve je 
to izlazilo u predvečerje, da prošeta kraj Palijače, 
da mu kradomice zirne u dućan, uozbiljivši se, kao 
da se divi njegovu položaju, a onda kad mimoiđe 
da prasne u zvučan, ironičan smijeh, kao da vidi 
pred sobom kakovu izobličenu nakazu, kako čezne 
za nečim, što je izvan njegove prirode i značaja. 
I svjetina se šetala gore-dolje po bezbroj puta i 
zavirivala u dućan i praskala u smijeh i tumačila 
međusobno tu nezakonitu i nenaravnu pojavu i 
uzdizala njezinu komediju do besmislice, do 
ludosti i preporučivala Palijaču na motrenje, 
Žene su pod rukama svojih muževa  skaku- 
tale, rugale se i gotovo pocikivale od nekog ne- 

jasnog uzbuđenja, kao da ta senzacija i ta naopaka 
pojava djeluje ravno na njihov seksus, podražuje 
ih i one od toga nadraženja u nekoj živčanoj ekstazi 
izrazuju više radosti, ugodnost i izravni seksualni 
užitak, nego li odvratnost i protest protiv toj. izo- 
pačenosti jednog običnog ništarije, koji bi htio po- 
stati ugledan i uvažen, A djeca kao najosjećajnija 
i najimpulzivnija od sviju glasno su protestirala, 
rugala: se, skakala 'oko dućana u komičnim po- 
zama i iscerenim grimasama na licu, a odrasliji 
dječaci su nakupili pune ruke i džepove kamenja, 
i da ih nijesu roditelji zaustavljali,  razlupali bi 
onaj jadni sirotinjski dučanćić u nekom sveopćem 
uzbuđenju razdražene gomile, 

I to, što je najviše ljutilo gomile i što ih još 
dugo iza toga dražilo i što nije dalo, da moć navike 
zatrpa tu strast bila je ponajviše ona neka duševna 
promjena, koju su oni opazili na Palijači, ona neka 


sigurnost, neka samosvijest o vrijednosti vlastitoga 


čojstva, što je stajalo u strahovitoj opreci s pre- 
djašnjim životom, a što mu gomila. nije mogla ni- 
kada oprostiti, Jednom rječju, ona mu je zamje- 
rala, što je postao bolji i što je pokušao da povrati 
izgubljenu čast i uspne se među njihove redove, 

— Digao je nos, pa ne vidi pred sobom nikoga, 
kao da mu je otac barun, a mati vojvotkinja, A 
ne zna jadnik, kad je lizao tuđe čanke i prosio ko- 
ricu kruha, da mu je kogod ispod stola dobaci, A 
sad ko je — on je! Bogami kao da je uzeo princesu, 
a ne najgorju sortu, od koje se kloni svako ljudsko 
čeljade, 

Tako je govorilo društvo braneći svoje zajed- 
ničko dostojanstvo i čuvajući svoje običaje, da ih 
kogod ne povrijedi kakvim bezakonjem, a zapravo 
čineći najveće bezakonje, koje graniči sa čistim 
zločinstvom, 

I to sve ne bi smetalo Palijaču, koji je bio na 
sve to spreman i poznavao sve te značajke slabog 
ljudskog karaktera, dok to nije počelo ugrožavati 
i njegovu sirotnu egzistenciju, Kuća je trošila, on je 
trošio, dućan je trošio, a nitko nije htio da od njega 
pazaruje, da sam sebe ne izvrgne ruglu, pa čak i 
najbliži susjedi, I mjesto sreće i napretka sve je 
pošlo unatrag, Dug je rastao iz dana u dan, goto- 
vina je već davno iscrpljena, i Palijača je morao 
da prodaje stvari po selima u bescijenje, samo da 
nahrani sebe i ženu, I konac se prikučivao sve brže 
i brže, dok se nijesu umiješali odvokati i oglasio. se 
zakon suda, a onda se sve slomilo u propast, 

Jednoga su dana došli ljudi iz općine i zape- 
čatili mu dućan, a ženinu kuću digli na telala i 
prodavali u bescijenje, I tužna se porodica našla 
na cesti i odložila stvari u nekakovu pojatu, u kojoj 
su se prije drva cijepala, i sama tamo odsjela, A 

ljudi su sada s farizejski nakrivljenim licima pro- 
. lazili pokraj te kolibe propasti i riječima izražavali 
. sažaljenje iz svojih crvljivih duša; a na dnu njiho- 
“vom ostavljali talog pritajene radosti, što su stukli 
tome oholom Nikogoviću rogove, Nek vidi, da se 
nije. lako s njima porediti i da nitko ne prođe bez 
kazne, ko se usudi da sam to pravo prisvoji, 


. Gomila je slavila slavlje i u toj bijedi nesretne | 


porodice gledale prste pravde, a ne svoj vlastiti 
“zločin, dok su jadne žene sterale postelju u tri- 
ješće i prašinu i u oskudici prodavale stvar po stvar, 
da se prehrane, Palijača pobjegao od kuće kao lud 
i glavinjao nekuda po njivama, bježeći i od ljudske 
sjene, pa ne dođe kući čak ni onda, kad mu je 
“žena rodila sina i pozvala ga, da se vrati, Čovjek 
je bio sav izvan sebe i nije imao više šta da počne, 
Strašno! Ništa je to njemu, što je njegov život uni- 
šten, on ni onako nije zavrijedio, ali one jadne žene, 
šta su one Bogu skrivile, pa da i njih skupa s njime 
upropaste, Sirotice pružile su mu ruku pomoćnicu, 
da ga spasu iz blata, a on se kao utopljenik pri- 
hvatio njihova života i povukao i njih za sobom 
u vrtlog. Dobročinitelje je svoje upropastio, kojima 
nije vrijedan ni noge da opere, 

I u tim je užasnim mukama živio Palijača ne 
znajući ni sam, što da čini sa sobom, Izgledalo mu 
je, da je on neka guba na svijetu, koja okužuje 
svaki prostor, u kome se nalazi, koju bi trebalo svim 
sredstvima istrijebiti između ljudi, On je zapao u 
ono isto besplodno optuživanje samoga sebe, koje 
pokazuje samo slabost volje i pomanjkanje vjere u 
samoga sebe. A to kod njega i nije bilo nikakvo 
čudo, 'kad je čitavog života morao baš to dvoje 
“tu volju i.u tu vjeru u samoga sebe ubijati, da bi 
se mogao bar nekako uzdržati u ljudskoj zajednici. 

U ono vrijeme bijahu već dozrele šljive i zeleni 
su voćnjaci zaplavili i postali tako modri, kao da su 
se dotakli neba i primili na sebe njegovu boju. 
Krošnje su bile nabijene krupnim kitama slatkih 
plodova, po kome se uhvatila bijela prašina, kao 
cvijetni pelud, Po šljivicima se čulo klepetanje 
motke i brzi topod stresenih plodova, Pjesma be- 
rača strastvena i-snažna puna ljeta i sunca ozvanja 
sa svih strana, uznosi, oživljava kao vino, To je 
ono doba, kad je sirotinja najjača i najzadovoljnija, 
Na sve strane imade zarade, hrana jeftina, vrijeme 
podnosljivo, novaca pune pregršti, a života pune 
grudi, Posla ima toliko, da nikad ne dostaje sila 
i kogod se ponudi na rad, primaju ga bez ikakvoga 
susprezanja. Šljive se suše na pušnicima, priređuju 
za izvozi šalju u Brčko na pijacu, kace se pune 
šljivom za rakiju, a u ogromnim kazanima na gi- 
gantskim lomačama kuha se šljivov pekmez tako- 
đer za izvoz i na sve strane treba momaka, Sretna 

Bosna, kad joj šljiva rodi! Onda ona oživi i cijeli 


se narod i siromah i bogataš podigne na noge i 
opskrbi kuću za čitavu godinu i odjene i obuje 
čitavu čeljad i opet mu preostane za ćeifove, 

U nestašici momaka došao je red i na Palijaču, 
kome inače ne bi nitko povjerio ni krepanu kokoš, 


. Uzeo ga gazda Mitar iz nevolje, Obvezao se gazda, 


da za dvadeset dana prebaci pet vagona šljiva u 
Brčko, najmio nekoliko kola, još nezaposlenih, pa 
i to mu bilo malo i morao dodati i svoja vlastita 
kola i konje, u kojim se paradiraju: on i njegova 
porodica, Ali evo muke, nema kočijaša. I poslije 
duge borbe odluka je pala na Palijaču. On je bio još 
u malim godinama binjedžija, trkao je konje na 
carskim utrkama i znat će s njima baratati, Uzeo 


ga na dva mjeseca i svaki dan mu odredio po sto 
dinara plaće, pa prevozi svaki drugi dan po šest 


metara šljiva na gazdinskim konjima u Brčko. 
Palijača da poludi od veselja, Prvi pravi posao. 

Zaboravio je sva dosadanja poniženja i opet se 

uzdigao sam u sebi i povjerovao, da je potreban i 


on na svijetu, Odmah je uzeo nešto unaprijed, đa 


opskrbi kuću i odjurio ženi i punici sa presretnim 
licem, što im smije pogledati u oči, Kod kuće ga do- 
čekalo sve u najvećoj bijedi. Žena još bolesna od 
poroda, stvari rasprodane, svega nestalo za posao, 

a na prnjama leži njegovo dijete, dok se svud oko 
njega diže vlaga i prašina s gole nabijene zemlje, 
Ujede ga nešto za srce i sva ona velika radost, koja 
je u njemu bila zapalila život, splasnu i nestade, 
a pojavi se neka tiha, pritajena bol, i on gotovo 
nečujnim glasom šapnu: 

— Evo donio sam kući,  Voziću gazde Mitra 
šljive u Brčko, 

Žene shrvane bijedom. izgubile sve negdašnje 
vrline, kojima su oživljavale u njemu radost, ne- 


stalo ljubavi, nestala vjere, nestalo nade, ostala 


samo neka shrvana slomljena svijest, da se još 
uvijek postoji, da još uvijek sjedi život na njihovom 
vratu, Palijaču nešto zavitla i ponese; On pe po 
svojoj ženi i zajeca: 

— Ne, ne! Ne će to tako dalje ići, i Ne“ ću ja više 
biti mlinski kamen na vašem vratu, Ja ću raditi, 
raditi do iznemoglosti, Ja ću opet podignuti ovu 
kuću, kao što je i ona mene podigla, Što su ljudi 
i što meni mogu ljudi! Ja ispunjujem svoju jamu 
na ovome svijetu i ne diram ni u-čiju.“A mene treba 
svijet i zemlja i Bog, jer da me ne trebaju, ne bih 
bio tu, To je prava riječ, to je prava istina! I da 
sam to prije znao, ne bih prodavao svoje časti i 
ne bih skrštenih ruku čekao, da me smlavi svijet. 
Ja sam došao čist u njihovo društvo, pun vjere i 
ljubavi, pun uskrsnuća, kojim ste me vi napojili, i 
mislio sam, da je to dovoljno, .da ništarija s time 

postane pravi čovjek, E da! Ali to nisu bili pravi 
ljudi i ja sam zato i stradao, I nije meni zato, Ja 


za su zrake jedva probijale kroz tu tvrdu koprenu, 


--a tamo u babijem budžaku skupljala se crna: go- 


* mogu stradati, Ali ja imam vas na savjesti, I ja 


oću radi vas započeti tako kao i oni. Postat ću im 
opasan, I sad, dok me trebaju, ja ću se uvući među 
njih, zatomiti sebe i podvostručiti u sebi sva njihova 
obilježja i postati dva puta jači i dva puta veći. 

O da! Poznam ja to. Poznam ja njih po svojim ra- 
nama i po bolovima svoje izgubljene duše, Platit 
će to oni meni skupo! Treba nemilosrdno gaziti 
preko ljudi — sve će ići kao po loju, Slomiću ja 
i samoga gazdu Mitru, svoga dobročinitelja, njega 

prvoga, Hehehe! Onda ću istom biti vrijedan, da 
stanem njima uz bok, 

On je to govorio s nekim čudnim bolom pomije- 
šanim s ljutim sarkazmom izgubljena čovjeka, 
“Žene su oko njega šutile i dalje. Svaka je u sebi 
 sagorijevala svoju patnju i pustile njega, da on go- 
vori, Nekakav se novi elemenat života kuhao u nji- 
hovim grudima i pričinjalo im se, da počinje mije- 
njati svijet, da skreće velika beskonačna zemlja 
na neke druge putove, pa da i oni s njome navi- 
jaju u stranu, I od toga čuvstva, koje nije imalo u 
sebi ni nade, ni vjere, ni radosti, koje je bilo neka 
sušta spoznaja, da treba u sebi poništiti sve stare 
proživjele vrijednosti, od te hladne spoznaje smra- 
čiše im se lica, ugasnu na njima svjetlost i među 
njima umriješe sva prijašnja čuvstva do jednog je- 
dinog — dužnosti. Nestalo je ljubavi poniženih i 
zahvalnosti uzdignutih, nestalo je najljepših ljud- 
skih vrlina, ostala je neka tiha pritajena ravno- 
dušnost i zahtjevi, da se točno vrše obaveze i na 
jednoj i na drugoj strani, Kao da te večeri umrije 
u Palijači čovjek i mjesto njega pojavi se u nje- 
govom biću neka sprava, koja vuče gazde Mitra 
šljive, hrani ženu i popravlja kuću, 

. Eko, to je bio cijeli predživot čovjeka na zatiljku 
karavane, i on je za cijelo vrijeme teška i spora 
pomicanja kolije proživljavao tu svoju tužnu hi- 
stotiju i bilo mu nekako čudno pri duši, gotovo 
strašno, Kadgod mu se pričinjalo, kao da je u njemu 
nešto umrlo i kao da je to nešto u njemu i sahra- 
njeno i sad ide svijetom, živi i nosi u sebi poko- 
panu lješinu, Od te pomisli bi se zgrozio, ali bi se 
naskoro u njegovoj duši pojavljivala neka nova 
misao, neka divlja pobunjena i osvetnička želja, 
radi koje je i pao onaj mrtvac'u njemu i radi koje 
mu se na mahove tako nakrivi i izobliči lice, kao da 
gleda pred sobom neku gadnu i odurnu životinju, 
s kojom treba da se sroza u blato. 

Dok se tako u njemu umješala vatra i voda i 
zapaljena krv šumila u ušima, nebesa su postajala 
sve zagonetnija, nejasnija i podmuklija; I omaglica 
je oko ukočenog mjeseca postajala još gušćom tako, 


mila oblaka i sijevale munje pritajeno; tiho, bez 
$rmljavine, Strijele od zapaljene Svjetlice nisu 
sjekle nebo u oštrim naglim krivuljama, nego je 


“na obzorju polagano zatitrala okrugla svjetlost, kao 


sjajna užarena kugla i u trenutku se rasplirijavala 
i padala ispod horizonta, kao zapaljena: raketa, U 
dugim razmacima očulo bi se kotrljanje grmljavine 


“preko cijelog neba, iz nekih tamriih dobna i da se 
«jedva čulo. ' 


— Oh! — viču Kočijašu 

— Sprema se oluja! 

— Navucite cirađe.,, 

— Samo da nam šljive ne okisnu, 

I grmljavina se opet poče kotrljati, ali sad češće 
i snažnije, U nekim silniny duljinama čula se ne- 
prekidna jeka elemenata, kao da dolazi iz nekog 
drugog nepoznatog svijeta i ta čudna jeka naličila 
je na prigušeni orkestar, koji od časa na čas sve 


“više raste, kao da se želi uzdignuti do strašne vrto- 


glave visine do točke samoga zenita, Ovaj topli 
vjetar počeo se komešati, Na ulici u mjesečini zai- 
grali bi na trenutak svrdlovi prašine i u isti čas 
iščezli, Najednom oštra munja raspara cijelo nebo 
od istoka do zapada, Izgledalo je, da će sada plavo 
raspolovljeno platno neba pasti i na zemlju srušiti 
sve zvijezde kao razbacano kamenje. Zrak za- 
drhta, Brda se potresoše, a konji i ljudi jedan čas 


 zastadoše, kao da ne žive. Ona promukla jeka ele- 
"menata započe da svrdla prostore i zemlju. Jedan 


F 


osamljen oblak leti po sredini neba, kao glasnik i 
u tren oka pokri mjesec i zastade na njemu, Kao 
da se zakvači, Kao da sakri veliko sjajno oko po- 
tamnjelog neba, da ne gleda na zemlju, Lišće se po 
drveću strese, kao od groze i pade na zemlju. Na- 
stade u zraku neka zaglušna buka, Još su se čuli 
glasovi ljudi, : 

— Potjeraj gore na čelu! 

— Stiće nas oluja! 

— Samo da se hana dograbimo! : 

— O gospode, kako se brzo nebo mijenja! 

— Ehe — ej... | Gonil Pobiće nas vrijeme! 

— A u tom dendi, nebo se zaljulja, Oblaci 
zalajaše kao pseta od neke čudne razdražene 
grmljavine, Sve se sori u jedan mah: Jeka, plotuni 
Sromova i strahoviti orkan, koji zgrabi u svoj divlji 
vrtlog i trave i drveće i konje i ljude i zemlju i 
nebo i čitavu vasionu i zavrtje njome u okrugu kao 
kakovim gigantskim točakom, koji nema opsega. 
Sve se zavitla kao u besvjestici. Ljudi opaziše, 
kako ogromno drveće pokleknu zemlji i raščupanim 
krošnjama započe da mete prašinu i lišće, Od jednog 
se plota otkide čitava jedna strana i poleće u zrak 


Godina IL 


»VIJENAC« 


Knjiga V//1.—2. 


okrećući se u visinama kao svrdo. S Palijačinih 
kola diže vihor ceradu i zgužva je u zraku i ponese 
nekuda niz potoke: 

.— Pomagajte, ljudi, ode mi cerada, Šljive će mi 
pokisnuti!, zapomaže, 

— Čuvaj živu glavu, odgovara mu metko iz 
oluje, | a 

U tom času poškropi nebo cijeli predjel jakom, 
kosom kišom, dugačkom i oštrom kao bodež, Sve 
to preleće u jednom trenutku, kao da si preko 
ogromnog rešeta pljusnuo kotao vode.,,,,....... 
Strašna grmljavina potrese zrakom iznova, 

Karavana zastade, Ljudi istrčaše iz kola hitro 
gotovo posrćući, Ču se ponovno pomagajsanje: 

— Ehej! Ne može se dalje! 

— Izginut ćemo kao parcovi! 

— Pokrivajte konje, Ubit će kiša kljusad, 

— Ehe -ej.,.! Daleko je do dana, 

— Samo da nas ne potamani, 

— Prikujte cirade, 

Sad se ukaza strahota, Šljivari stoje na cesti i 
cijela karavana, Konji strižu ušima i frču nozdr- 
vama i plaho se obziru, Nasta lomatanje, trešnja 
zemlje i orljavina neba, Ljudi pogledaše u vis i 
zgroziše se, Vidješe neku crnu, zadahtanu masu, 
kako se muti nad njihovim glavama. Oblaci se su- 
daraju uz strahovit prasak. Sa sviju strana jure 
komadi neba i gdje se sastanu tu se i sudare, i 
slome odozgo na preplašenu zemlju. Cijeli se svod 
nebeski ljulja, kao ogromno crno zvono, I mjesec 
kao teški mjedeni čekić izlijeće kroz oblake i tuče 
u to strašno zvono i sve se onda ruši u zatornoj 
orljavini, u zvonjavi pobunjenih sfera, rekao bi — 
sudnji dan se primiče, A od toga udaranja mjede- 
noga čelika po stijenama zvona, krešu se gromovi 
i oluja svrdla svemir, i zemlja se u dubinama budi 
i za nekoliko časova počeše iz neba i iz zemlje lje- 
vati potoci vode da pomore cio svijet. Prašina sa 
ceste poče strašno zaudarati i daviti konje i ljude, 
kao da ih želi sve potamaniti, Ljudi baciše deke 
na konje i sakriše se pod kola čučnuvši kraj točkova 
i čekajući konac svijeta ili spas, Ispod njih jure 
bujice nakupljene vode zalijevaju im u cipele i 
vjetrina ih ruši sad lijevo sad desno, kao mrtve 
predmete, 

Za tren oka ispuniše se ogromni jarci mutnom i 
kaljavom vodom, koja se žutila u užasnoj tami bez 
mjesečine uz pucnjavu gromova, Kočijaši šute pod 
kolima, konji se poglibili, pa i oni ne miču, jedino 
s vremena na vrijeme, kada bi im orkan oduzeo 
dah ili pljusak udario u nozdrve, Cijela karavana 
nalikuje na dugo bezglasno groblje, 

Ali se i to groblje trgnu iz mrtvila nenadanom 
pojavom, Kočijaši najedanput očuše tik pokraj sebe 


u orljavi elemenata kotrljanje nečijih kola. Svi se 
gotovo instinktivno trgnuše ispod svojih skloništa, 
da vide tko je taj junak, luda ili razbojnik, što u 
takim prilikama upušta sebe i konje u očitu smrt. 
Pomoliše glave, ali ih jaka struja vihora baci nazad, 
Znatiželja je bila jača. Oni iznova izmoliše glave, 
ali mnogo opreznije i zaklanjajući se za kotače, 

Pred njima se ukaže divlja slika, Palijača juri 
pokraj karavane s pobješnjelim konjima, tuče po 
konjima, a oni se propinju, kao da nemaju zraka i 
probijaju žive zidove omašnim iskrivljenim vrato- 
vima, Gromovi udaraju u cestu pred njih i, oko 
njih i u njih, Otvaraju se ralje zemaljske, razva- 
ljene strijelama nebeskim i oni srću u njih, kao obe- 
zumljeni, Gola kola bez cirade lete i desno i lijevo 
i ne mogu da uhvate ravnoteže, Bič puca a u 
strašnom osvjetljenju munje vidi se napola gore 
ispravljen čovjek kako tuče po konjima i juri u 
očitu propast, 

— Hej budalo, čuju se za njim glasovi ispod 
svakih kola, kao da ga žele zaustaviti svojim 
znažnim zvukom, što probija oluju, 

— Hej vraže, sotono! Ne goni tuđe konje u 
propast! 

— Vratite gal 

— Bacite pred njega vreću ili ćebe, da se konji 
ustave, I 

— Taj se s Bogom hvata u koštac! 

He—he—ef..,., 

Evo gledaj! Sad je gotov! 

I glave se nagnuše još više i makar da je oko njih 
žviždala pobješnjela vjetrima, oni upreše svu svoju 
snagu da se održe, Pred Palijačinim kolima udario 
$rom ravno u cestu, Frcnu kamenje na sve strane. 
Konji se propeše, Strašan udarac biča i kletva pro- 
biše huku vjetrine, Konji ponovno trgoše naprijed. 
Propeše se i tresnuše kolima nazad, Opet zelena 
svjetlost groma! Ovaj puta ravno u kola, Plameni 
stup skoči u vis i u njegovom sjaju vidje se, kako 
se sve i konji i kola i čovjek složiše u jarak, 

— Ne dajte! Pomozite! — zavikaše kočijaši, 

— Pogibe čovjek, 

— Ne mičil 

— Tojeitražio..., | 


U 


Nasta panika, Gromovi počeše pucati sve jedan 
iza drugoga i to sve u zmlju i u cestu one puste 
visoravni, na kojoj se ustavila karavana, Odnekud 
iz pljuska i vode i razjarenog vjetra izađe Palijača 
sa stisnutim pesnicama sav u plamenu, koga je ga- 
sila kiša, a vjetar još jače raspirivao, Domalo je ne- 
stalo plamena i vidio se samo sjajan užaren stup 
u visini čovjeka kako stoji na sredini ceste i kune, 
Oluja je na vrhuncu svoje razbješnjele snage, Sve 
se ruši, lomi, Drveće se valja po zemlji isčupano sa 

korijenjem, Gromovi neprestano tuku, a kočijaši 
skvrčeni pod kolima zazivlju Boga u pomoć i go- 
vore glasne molitve, izgovarajući katkada, kad oluja 
bjesnije zažviždi sve te riječi u očajnoj vici. Konji, 
pod utegnutim ćebadima okreću glave sad desno 
sad lijevo, da sakriju nozdrve od zahuktanih struja 
olujnih i uhvate zraka i poigravaju svaki čas pred 
navalama gromova i skaču upropanj kao da će 
potrgati sve hamove na sebi i osloboditi se sviju 
spona i pojuriti u noć i oluju, ' 

Samo on, Palijača, stoji na sredini ceste i viče 
prema nebu: 

— Zari ti, o veliki Bože, zar si i ti ustao protiv 
mene?! Kola si mi zdrobio, konje si mi ubio, kruh si 
mi oteo, ali mene nisi slomio, Ni sve oluje ovog 
svijeta ne će da me unište !,,,, Evo pucaj u me, 
ne žali! Eh slaba ti je ruka! Dršće ti strijela u sta- 
račkim prstima i u klade gađa! Izdala te snaga! 
Prošlo je tvoje carstvo! Ljudi sebi sami kroje sreću, 
Ostavi nas i ne miješaj se u naš posao! Mi znamo 
i bez tebe svoj put! Tvoji su me zakoni pregazili 
kao vozovi seosku čuprijicu! Ali ja se ne dam pa 
makar ti sve svoje strijele na me okrenuo! Evo 
pucaj! Udri, 

Sav se izobličio, Bio je grozan, razderan, Neki 
otrovni bijes pun nekog divljeg sarkazma, kojima 
šiba svu tu strahotu olujnog orkana, I dok se svi 
ljudi u tim časovima približuju Bogu, utiču se nje- 
govoj nevidljivoj moći, osjećajući nad sobom svu 
njegovu strašnu svemoć i sverazornu snagu, jedini 
on Palijača stoji na cesti zapaljen gromom i pljuje 
Bogu u lice, rugajući se svom njegovom bijesu i iza- 
zivajući sve to jači prolom Božji nad sobom. Ko- 
čijaši su se zaprepastili od tog njegova urlika i 
bojeći se da i na njih ne izazove Božiju osvetu, po- 
češe vikati u sav glas: 

— Ne huli na Boga, prokletniče! 

— Ubijte gal 

— Sve će nas Bog poništiti radi poganina! 

— Stigla ga je Božija kazna! 

— Sav gori! 

— Grom je u njeg udario! 

Palijača je čuo te glasove i sav obezumljen od 
srdžbe nije se ni osvrtao na njih. Odijelo je na 
njemu gorilo gromom zapaljeno, dim se dizao 1 
strahovito smrdio prtinom, koja je još jače zaudarala 
od vlage. Komadi su krpa otpadali od njega, vatra 
je već dopirala do tijela i on je čupao rukama za- 
paljenu rubeninu, bjesneći neprestano i ne obazirući 
se na vatru. Bio je gotovo u nekoj nesvjestici i sve 
što je radio, bilo je to u nekom zanosu, koji ga je 
svega poplavio, 

— Žalite Boga — svoga dušmanina! 

— Ne huli, ništarijo! 


— Treba i njemu skresati istinu u lice! 

— Moli, nesretniče! 

— Sve se ovo u njegovo ime čini! 

— Došlo je vrijeme, da se i proti njemu buni! 

— Ubite ga, da na nas Boga ne izazove, 

— Palijača ne će nazad! Ne ćel Ne će! 

— Strijele će te dotući nebeske! 

— Evo pucaj! Umrijet mogu, ali natrag ne ću! 
I tvoju volju ja ću da pobijedim! Čovjeku je dužnost 
da ispravlja Boga! 

On je sve te kletve izgovarao sa nekom perverz- 
nom nasladom, uživajući u svom bijesu, kao u al- 
koholu, Tijelo mu je bilo još netaknuto, tek tu i tamo 
po koja manja opeklina i ništa više. Vatra se na 
njemu nije mogla naglo širiti od neprekidnog plju- 
ska, koji se izljevao s neba na zemlju kao proliveno 
more, Nestalo je vjetra i grmljavine, munje su rjeđe 
sijevale, samo su potočići i jarci bujali i rasli u 
poplavu. Konji i kola su ležali svaljeni u jarak. 
Kola sva zdrobljena. Oba konja gromom ubijena 
leže jedan na drugom, Palijača gleda tu propast i 
cinički se smije. On se sav preobrazio, Iskrivio. 
Neka nagla misao sunu mu mozgom i potrese mu 
cijeli živčani sustav, On se trgnu oprezno i poče 
tražiti po njedrima nešto, što je počelo da gori! 

Turi ruku duboko i izvadi snop banknota do pola 
nagriženih vatrom, Usta mu se iskriviše, jedan tre- 
nutak se pokoleba, a onda riknu prigušeno tiho, kao 
da se davi: 

— Novac gori! Njegov novac gori! Gazde Mitra 
novac! A moj je čitav! Hahahaha! Moj! Nisu mi dali 
da dođem u njegovo društvo i pošteno zarađujem, 
Htjeli su da ostanem komedijaš. A ja ne ću nazad! 
Kad ne mogu biti trgovac, ne daju ljudi, kad ne 
mogu biti kirajdžija,, ne da mi Bog, bit ću bogataš, 
to se sviđa ljudima. Zatajit ću pola snopa hilja- 
darki.,, Ostalo je izgorilo.,, Hahahaha! Njegovo 
je izgorilol.,. Moje je čitavo!.,, Hej ljudi.,, U 
pomoć, ljudi.., Novac gori! Gazde Mitra novac, 
gori,., ' 
I Palijača poče vikati u sav glas, kao da je obe- 
zumio, Ta očajna vika, a najviše čarobna riječ — 
novac — izvuče za glavu sve kirajdžije ispod kola 
i sabra ih oko njega. Zaboravili su i na Boga i na 
oluju i na pređašni strah i svađu i gledali iskriv- 
ljenim očima u kup izgorjelih banknota, od kojih 
su ležali samo krajevi u Palijačinim rukama, 

— Kakvi su to novci, nesrećo! 

— Poslao gazda Mitar u banku. 

— Zar po tebi! 

— I po tebi je slao! 

— Ali ja nisam komedijaš.., ! 

— Gazda Mitar zna, da sam ja poštenjak, makar 
da sam bio komedijaš, 

— Upropastio si čovjeka, razbojniče. < ' 

— Bog ga je upropastio! ' ' 

— A kote je siio da goniš konje woluji, > 

—' Htio san đa spasem šljive da ne pokisnu. 
Upravo mu je.bilo drago, što ga tako ispituju, da se 
vježba u odgovorima.: Onog pređašnjeg bijesa na 
Boga i na cijeli život, kao da je nestalo i ukazala 
se u njemu neka nova pritajena radost, Otkrio. je 


smisao svoga opstanka i sad će moći mirno živjeti, 


A živjeti je glavno, ostalo je sve sporedno, 


Tako je mislio ovaj čovjek, koga su sve klase i | 
sve kaste ljudi u njegovoj okolini izbacile iz svoje 
sredine i učinile ga izmetom i lopovom. . 

Kiša je sasvim prestala, Mjesec se iznova uka- 
zao; Po zemlji je polegla trava i isčupano drveće i 
slijevale se splasnute bujice u jarke kraj ceste, Ko- 
čijaši su stajali oko Palijače i klimali glavama, On 
je kidao zadnje krpe sa sebe, Na mjesečini se uka- 
za spa golo i crveno.,, 

“Ahmed Muradbegović, 


LUTANJE 


Novembarske magle bolno padaju. 

Ja samcit. nekud idem po blatnome putu 
dok oblaci mrtvi bolao plača, 

ledi 


Kite je teško biti tako sam, 
Bože, koga li sada tražim ja. 


“Dok mrtvo lišće sa grana pada 
možda ću dobru dragu susresti 
“ veliko svoje srce da mi da, 


U meni neko plače; 
oja tražim samoga sebe 
u ovo mrtvo novembarsko veče. 


Bože, na ovoj blatnjavoj cesti, 
kaži mi, hoću li sebe sresti, 


Milan Šantić, 


DJEVICA 


Djevica gleda u zrcalu najdražu sliku. 

i život bukti prolazeć u vatri sred kamina, 
a ona bi htjela reći vječnost u jednom strasnom 
g a kriku, 
dok gladi dojke gole i stiska dva rubina. 


Strast je obuzima i ona ne zna više, 

da je dobro dijete što moli pred oltarima, 
prečista kao biljka posl'je jutarnje kiše, 

al sada tako opita svojim čarima, 


I osjećaj nepoznat i jak kao život tu dolje 
na ulici što šumi veseo svako veče 
odnaša je u divne sanje, bez volje; 

i pruža je na krevet krv što divlje teče, 


I stiskajuć srce ona se svija i jeca 
i požuda vječna je oživljena u njenom liku 
i dok osjeća kako joj t'jelo od slatkog umora kleca 
htjela bi da se poda prvome prolazniku, 
Frano Alfirević, 


PJESNIKOV GRIJEH 


< Sanja mi se često neka crna st'jena, 
a na vrhu stoji Vjepa žena Tuga, 
I ja u nju gledam, pokoran ko sluga, 
Ona uv'jek blaga, blaga ali n'jema; 


Oko njeno sniva beznadnosti Smisla 
Neće da me zove. Zapov'jedi nema, 
Prsti njeni kreću želje jednog čisla, 
U daljinu gleda i kao da drjema, 


A pod st'jenom pjeva more bakhanale, 
bučnu vrelu snagu, svečanost života, 
Trepavice crne na oči su pale, 
Sama sebi dosta: Smisao Života, 


Zlatko Gorjan. 

NURID: 


aldahin, pod kojim je na svilenim duše- 


cima počivao kralj INurid, bijaše iz. su-- 


hoga zlatnoga tkiva, u koje bisernim ve- 
zom bijahu utkane najdublje: misli pra- 
starih mudraca, — Vrt, u kome se nalazio, bijaše 


čudo od rijetkosti i krasote, da su mu se kraljevi. 


sa svih, dalekih strana svijeta dolazili diviti, a 
pjesnici u njemu uzdisati i svoje najljepše pje- 
smotvore stvarati, Draguljima_krcati dvor bijaše 
iz čistoga mramora, a podložni narod obožavaše 
svoga vladara. Pa ipak, okružen svom tom rasko- 
ši i ljepotom, osjećao se kralj Nurid, sjedeći na 
svilenim dušecima, vrlo nezadovoljnim, 


»Kartume, reče obrativši se sijedome magu, 


ima li na svijetu nešto veliko, nešto najviše, o 
što bi mi se još isplatilo trsiti? 

»Ima, reče mag okretno, a to je vlast, upo- 
trebljena na dobro ljudima. 

Na mig Nuridov dovedoše pred njega jednoga 
roba, 

»Darujem Ti slobodu, reče mu Nurid, i pokla- 
njam ti kuću s deset robova. — Nijem od čuda 
poklonio se rob i otišao, a kada za pol ure dopre 
do Nuridova uha jauk i zapomaganje, te on upita, 
što se desilo, reče. mu jedan od slugu: 


»Gospodaru, rob, kojemu si darovao slobodu, 


bičuje poklonjene mu robove, jer ne izvršiše nje-. 


govih zapovijesti, 

»Što je Dobro, upita Nurid Kartuma, nasmije- 
šivši se gorko, a onda se nevoljko okrenu od 
njega. 

»Side, upita Nurid drugoga, još starijega maga, 
možeš li ti bolje odgovoriti na moje pitanje? 

»Mogu, gospodaru, odvrati mag nakon kratkog 
razmišljanja. — Vrhunac zadovoljstva osjeća čo- 
vjek u vrhuncu užitka. Uživaj dakle, da budeš 
zadovoljan, a po tom i sretan. 

Na Nuridov mig planu perivoj u tisućama ži- 
vih boja, koje su se poput dragulja ljeskale u 
tracima umjetnih vodometa. Pred baldahinom se 
poput cvijeća zanjihalo kolo predivnih robinjica, 
tumačeći ritmičkim kretnjama zvukove skrivene 
glazbe, a s baldahina se prosu kiša ružinih latica, 
siteći uzduh teškim, opojnim mirisom. — Sve 
žešće i žešće vrtjelo se kolo, sve glasnije i glasnije 
orila se glazba, dok se sve ne svrši u kaosu 
akorda, tonova i u ekstazi: zrčenih uda, a po 
tom nasta muk, 

»Dosadan je užitak, koji se ponavlja, reče zi- 
jevnuvši Nurid. A i trsiti se oko njega ne treba, 
jer sam dolazi, 


I okrenuvši se Bečej prastaromu magu, upi- 
ta ga: 

»Zar osim ovoga, Hagare, nema ništa na svi- 
jetu, o što bi se isplatilo trsiti se? 

Dugo je mag razmišljao, prodorno motreći Nu- 
rida, a onda reče: 

»Ima, gospodaru; znanje je od svega najviše. 

»Hoću da imam znanje, reče Nurid veselo, i 
udalji se s Hagarom, 


Deset je godina upućivao Hagar Nurida u naj- 
veće tajne čudesnih maga. — Kroz tih je deset 
godina proučio Nurid sve tajne prirode, pročitao: 
sva djela u golemim knjižnicama i upamtio sva 
čudesa vračanja i čara, koja su se kao najviša 
tajna, usmenom predajom prenosila od maga na 
maga. 


No kada je nakon deset godina prastari Hagar 
savio pred njim koljena i skromno rekao: »Gospo- 
daru, ja više ne znam... .«, pljunuo mu je Nurid u 
sijedu bradu i rekao; 

»Zar je to čitavo znanje? Doista, do sada sam 
držao mage učenijima. ' 

Tada proplaka Hagar i ogrlivši mu MNEKE, ' 
s grozom prošapta: 


»Gospodaru, ne zahtijevaj više, jer-što je od 
ovoga dalje, toga ljudski um ne podnosi, — Sve 
sam ti kazao, što sam znao, a unatoč svega moga 
stogodišnjeg učenja nisam mogao da saznam je- 
dino istinu o postanku i svrsi svega života. — To 
dvoje znade samo božanstvo, ali ljudi ne će ni- 
kada dokučiti. ' 

»Zar zbilja nikada, upita Nurid zamišljeno? 

»Više nikada, gospodaru, odvrati tužno Hagar. 
Čitao sam u jednoj prastaroj Kronici, da je prvo 
doba svaki čovjek poznavao istinu o postanku i 
svrsi svega. — No onda su ljudi bili kao božan- 
stva, jer među njih još nije bilo došlo Zlo, — Ta- 
da dođe među njih Zlo i ljudi, koristeći se pozna- 
vanjem Tajne stadoše njome pridizati Zlo, koje je 
laskajući im se nastojalo da dođe do saznanja 
Tajne i time uništi poredak, 

Kada je to vidio stari Kar, ukleo je sav svoj 
rod, da zaboravi Istinu o Tajni, a po tom se, 
vjerno čuvajući svoje znanje, povukao u one vi- 
soke gore, koje su tamo na istoku plave, — Kako 
predaja kaže, živi on tamo još i danas, jer pozna- 
vanje Istine jače je od smrti, — i samo onaj, koji 
ćuti u sebi poziv, može do njega. 

Čitavom svojom dušom upijao je Nurid riječi 
davne predaje. — Duhom je sjedio uz božanstvom 

prožeti lik staroga Kara, i prisluškivao riječima, 
kojima je objavljivao Istinu. — Saznanje pak te 
Istine bilo je ono jedino i najviše, za čime mu je 
do sada nesvjesno žudio materijom okovani duh. 

»Hagare, reče prenuvši se iz misli, evo ti moga 
pečatnog prstena, a njime ti predajem vlast vla- 
danja do moga povratka, 

»A kuda ćeš, gospodaru, upita Hagar tje- 
skobno? Pi ae 

»Ja, odvrati Nurid sa čudnim smješkom, ja ću- 
tim u sebi poziv, da potražim Kara, jer žeđam 
upoznati tajnu. 


»Gospodaru, ne čini toga, projeca Hagar ba- 
civši se licem u prah, no kada je nakon nekoga 
vremena uzdigao preplašene oči, Nurida već nije 
bilo. se 

Tada uze Hagar Nuridov prsten i vladaše kra- 
ljevstvom, 


Deset je godina proteklo, otkako je Nurid oti- 
šao Karu, a kraljevstvo snađu mnoge nevolje. — 
Iza velikih poplava došla je glad, a iza ove pobije 
kuga polovicu naroda, — Nemirni narod stade ro- 
goboriti, govoreći javno, da se je Nurid povuko- 
dlačio, te sada izjeda vlastiti narod. — Kada su 
velmože uvidjeli opasnost narodne srdžbe, oku- 
piše se oko moćnoga Rešida, koji ognjem i mačem 
upokori bundžije, ali se ujedno proglasi kraljem i 
uze u ruke vlast, 


Tada se diže Hagar sa četicom vjernih velmoža 
i slugu, te ode put modrih bregova, da povrati 
Nurida, 

Nađoše ga, gdje žezi i ledu izvrgnut, leži licem 
prostrt na zemlji i pristupivši k njemu, nazvaše ga 
imenom. — No kada se je dignuvši lice zagledao 
u njih, oćutješe u njegovu pogledu takovo veli- 
čanstvo i božanstvo, da ustupnuvši daleko od nje- 
$a popadaše licem na zemlju, 

Ne usuđujući se podići oči, prošapta Hagar: 

»Gospodaru, vrati se u kraljevstvo, jer eto, na- 
rod se buni, želeći vidjeti svoga kralja«, 

»Hagare, Hagare, reče Nurid samilosno, ono- 
mu, koji je primio saznanje Istine, nema više mje- 
sta među vama, jer niti vam on može kazati da 
razumijete, niti bi mogao živjeti vašim životom, 
Vi pak trebate kralja, koji živi s vama«, 

 »Gospodaru, nastavi Hagar, Rešid hoće da po- 
stane kraljem, a uza nj' je već većina naroda,« 

»Pa bilo tako, odvrati mirno Nurid, jer. vam 
kažem, da je za veliku Svrhu ova stvar od istoga 


značenja, kao da si dijete postavi na glavu obruč 
od mjedi.« 

»Ali, gospodaru, nastavi smjerno Hagar, on tra- 
ži sve tvoje dragulje i slonovu kost, sve krasne 
robinje i čitav dvor, koji si ukrasio naljepšim 
ukrasima što ih poznaje zemlja, 

»Podajte mu sve što želi, odvrati Nurid, i znaj- 
te, da je crvu potrebno džubre da po njemu ruje, 
jer iz njega je nastao, njime se hrani i u nj se 
pretvara, — Ako ga hranite najbiranijom hranom, 
uginut će bez džubreta, jer mu je potrebno, i ako 
ga postavite na pladanj od najčišćega kristala. 
biti će nesretan, jer mu ne shvaća vrijednost. 

Istom onaj, koji je usebi oćutio poziv da sazna 
Istinu o Tajni, i s koga je veliki Kar digao Kletvu 


. neznanja, istom onaj rasuđuje vrijednost stvari 


po njihovoj istinskoj cijeni, to jest po cijeni, koju 
te stvari imadu u radu za polučenje velike Svrhe. 
—Zato vam i opet velim, idite i krunite Rešida 
kraljem, jer znam, da će se ta krunitba u golemom 
radu za veliku Svrhu tako neznatno odraziti, kao 
što bi se na morskom zrcalu odrazilo zrnce pi- 
jeska, kada bi je u nj bacili.« 

Reče i pogleda ih veličajnim pogledom, od ko- 
jega im se slediše srca, a onda se odmjerena i 
mirna koraka udalji. — Kako je u večernjem su- 
tonu odmicao, pričinilo se Hagaru, da se i ne do- 
tiče zemlje, već da lebdeći postaje sve veći i veći, 
sve golemiji i ujedno prozračniji, dok se kao go- 
lemi oblak magle ne stopi sa svemirom, utonuvši 
u njemu kao suvisli dio svemirske beskrajnosti, ,. 

Tada se digoše velmože i sluge, te otvoriše za- 
pečačena vrata dvora, uz klicanje naroda okru- 
niše Rešida kraljem. 

A stogodišnji, sijedi mag Hagar ostao je sam, 
klečeći na onome mjestu, s kojega se je Nurid 
podigao, i pričinjalo mu se, kao da će svaki tren 
doći na njega saznanje Istine, jer ga je, gledajući 
Nurida, prožela nejasna slutnja božanstva i ne- 
izmjernosti, koju je držao pozivom. — Čekajući 
tako vjekovima, pretvorio se je već u kamenu sti- 
jenu, a ljudi ju nazvaše stijenom velike čežnje, jer 
kažu, da onaj, koji se na nju uspne, oćuti neku 
veliku, nejasnu čežnju, koju si ne može objasniti, 
ali zbog nje ostaje za čitav život nesretan i ne- 
zadovoljan. 

No nitko ne zna, da je ta velika stijena sijedi, 
prastari mag Hagar, koji još i danas badava čezne 
za saznanjem Istine o Tajni, jer niti je do danas 
oćutio u sebi poziv, a niti je veliki Kar s njega 
skinuo kletvu neznanja, kojom je prokleo ljudski 
rod radi robovanja Zlu. 

Stjepan Vrtar. 

PROGNANI 


L 


odio se usred zime, za velike studeni: drvo 
je pucalo, gvožđe se lijepilo za prste, vuk 
prilazio selu, snijeg ljutito škripao pod mno- 
gama, a zvijezde noću nemirno treperile, 

Poznajete li taj kraj? I selo? 

Osobitog čega tu nema, More je daleko, Nema 
ni velikih mijeka. Samo rječica prosijeca njive i 
livade. Ni visokih planina. Jedino obronci pitome 
Bilo-Gore, obrasli bukovom šumom, u polukrugu, 
nalik na kakav vijenac, okružuju selo, i zatvaraju 
vidik gotovo s tri strane. Tek tamo, u dajini, k isto- 
ku ,plave se visoki vrhovi Papuka, i, mešto niže, 
k jugu, vrhovi Moslavačke Gore. 

Pa ipak, ima i tu ljepote, Oko će zastati i poči- 
nuti se na onome širokome vijencu od šume, i na 
talasastome tlu, s mnogo krošnjastoga drveća po 
njivama i livadama, što ga čini sjenovitim; i s mnogo 
niskih grmova i visokih obala, koje su, tada još, 
služile kao žive ograde i međe između susjeda, i 
njiva i livada i po kojima su djeca i pastiri, sve 
do u kasnu jesen, brali lješnike i vinjagu. 

A uzduh uvijek svjež i mirisan, — onakav, kakav 
je uvijek u krajevima, gdje je tlo neravno, gdje su 


šume a nema bara, i gdje se livade kose i po tri puta 
u godini, 

Selo oveliko, Pružilo se od sjevera k jugu, Kuće 
su, tada još, bile većinom od pletera, pokrivene 
slamom ili ritkom, rjeđe daskom, One su bile 
zdrave za stanovanje: bile su suve, ljeti pune lado- 
vine, a zimi tople, 

Baš nekako na sredini sela, na raskrsnici, diže 
se crkva Svetoga Lazara Četverodnevnoga,  Ove- 
lika crkva, s visokim zvonikom, u malko pretjeranom 
vizantijskom stilu, pokrivenim crvenim limom, 

A tu, u blizini crkve, — kuća Svetomira Grašara, 
Već prilično stara kuća, I razlikovala se donekle od 
ostalih seljačkih kuća: bila je podignuta na visokom 
nasipu, podzidana, dobro olijepljena, pokrivena 
ritkom, samo je streha bila od kratkih dasaka, 

U prednje dvije sobe, — u sobi i sobičku, — 
živio je domaćin, a u trećoj, do dvorišta, — Bo- 
sanci, Puna ih soba, Sabili se, ljudi, žene, djeca, 
staro i mlado, Rasula ih tuda, po selima, okupacija 
Bosne, i austrijska uprava. Poslije okupacije ve- 
ćina ih se vratila na staro ognjište, a ostali se vra- 
ćali lagano, Godinama, A nekoji ostali zanavijek, 
i podigli novo ognjište, 

U tome trenutku svi se bijahu iskupili u sobi, 
Ljudi su sjedjeli, pili kavu i pušili, žene prele, a 
djeca se valjala po sijenu, koje je, rasuto pored 
zidova, služilo za postelju, Među njima bio je i 
domaćin, To bijaše čovjek četrdesetih godina, 
srednjega, snažna rasta, košćata lica, ovisoka čela, 
tamnih očiju, gustih, crnih obrva, i jaka, malko 
savijena nosa, Bio je odjeven poluvaroški: podu- 
gačak, krzneni kaput, čizme, i fina šubara, To je 
dolazilo otuda, što je bio zanatlija. Krojač. Ali u 
to vrijeme bijaše on već sasvim napustio zanat, i 
bavio se zemljoradnjom i stočarstvom, Imao je 
nešto oranice, i nešto livade, držao dva dobra konja, 
i po troje četvero goveda, hodao po vašarima, trgo- 
vao, i tako živio, 

Svi bijahu ćutljivi, Kao da su nešto očekivali, 
Spuštao se lagano suton, Tišina, 

Onda se otvoriše vrata tamo, na prednjoj sobi, 
Neko pređe brzo preko hodnika, i zamače u kujnu. 
Jedan Bosanac priđe vratima i odškrine ih, Pri- 
sluškivanje. Koraci iz kujne brzo se vratiše, i opet 
se otvoriše vrata na prednjoj sobi, No kao da ih 
zaboraviše zatvoriti, Začu se otuda neko brzo na- 
mještanje, i udarci o jastuke, i prigušeni glasovi, 
A odmah zatim bolan,, očajan ženski vapaj, 

Onaj brzo zatvori vrata. Nastade opet tišina, 
Na licima izbi teret, Onda se javi domaćin, kao hra- 
breći ih: 

— Ih! Ta šta se poplašilil 

A star, sijed Bosanac, nalik na stari hrast, odgo- 
vori glasom koji podrhtavaše: 

— A kako se ne ćeš bojati, bolan! Tu je glava 
u torbi, I šta ćeš, ako ti se rodi žensko? Kud ćeš 
pogledati? 

— The! — — 

Opet ćutanje, Suton padao, Zapalili malu, uljanu 
svjetiljku, 

Najedanput se naglo otvoriše vrata. Pokaza se 
starija žena, Ona potraži očima domaćina, pa kad 
ga spazi, žmirnu lukavo, 


— Gotovo! 

— Gotovo! 

— Šta je? — graknu sva soba, 

— Sin! 

— Ne laži, ženska glavo! — viknu starac Bo- 


sanac, prijeteći, 

— Ne lažem, đedo, tako mi Boga! 

Sve oživje. Podiže se graja. Ljudi poustajali, 
žene podizale glave i ostavile preslice, djeca se 
preturala po sijenu, 

— Rodio se! — — — 

— Rodio se đelić! 

— Junak! 

— Da Bog da! 


— Neka ti je sretno, gazda! 

— Amin 

— A-a-mi-in! 

— A ja sam znao, da će biti muško! — začu 
se ženski glas luckastoga Perkana. 

— Ih, bolan, pa što nam ne kazal 

— A otkuda si znao? 

— Pa eto, neki dan se oždrijebila gazdina ko- 
bila, pa muško, A juče se otelila krava, pa opet 
muško, i sad — — — hi— hi— hi—, i po treći put 
muško! — — Hi—hi—hi! Berićet! 

Smijeh, A onda ljudi ispali na dvorište, pa za- 
pucali iz pušaka, Došli susjedi. Domaćin iznio 
rakiju, i 

A jedanaesto veče pošao i čobanin, ispod svoje 
kolibe u šljiviku, gdje je zimovao s ovcama, da vidi 


* novorođenče, Išao sitnim, staračkim korakom, po- 


štapajući se dugom kukom, i zveckajući praznom 


- tikvicom i ognjilom, što mu je, jedno uz drugo, vi- 


sjelo o torbi, A za njim golemi pis, Kada se popeo 
na drugu stepenicu, starac, kao da se nešto prisje- 
tio, zastade, okrete se, podiže glavu, i zagleda se u 
nebo. Bila je vedra zimska noć, I ledena struja, 
Nebo duboko, tamno, a na njemu, kao na memir- 
nome moru, treperile zvijezde, Tišina, Ni ljudskoga 
glasa, ni pijetlova kukurijeka, Samo je pis njuškao 
oko starčevih nogu, 

Onda starac spusti glavu, I promrmlja: 

— Hm! Hm 

Pa udari psa kukom, 

— K ovcama, vuci te izjeli! 

Pseto ciknu i odskoči, A onda se uvuče za star- 
cem, Stanac uđe u hodnik pa, pipajući oko sebe, 
skrenu desno, pa u domaćinovu sobu, 

U sobi je bilo toplo, tiho, Na stolu kandioce, a 
spram njegova drhtavog svijetla, krijući se u tamnoj 
sjenci, pokazivao se namještaj: dva kreveta, sto, 
stolice, drveno kanabe, ormar za izvlačenje, i drugi, 
uzak i visok ormar za posuđe, — sve od hrastovine, 
i sve prilično lijepo izrađeno. Kroz nezastrte pro- 
zore vidjela se mračna noć, i zvjezdano nebo. O 
zidovima visjele slike: Sveti Dimitrije, i Sveti Ste- 
fan-Arhiđakon, ' 

U krevetu, s lijeve strane, porodilja, Do kreveta 
kolijevka. Glavica djetinja zaklonjena od svijetla. 

Kad starac uđe, porodilja podiže malko glavu, 
pogleda u dijete, pa se osmjehnu sanjivo, 

— A, ti si, đedol 

— Ja, Došao da vidim, he-he! I malko zakasnio! 

— Sjedi! — šapnu porodilja, uzalud se otimajući 
od drijemeža, 


Starac privuče stolicu, i sjede pokraj kolijevke, 
pa zimu u dijete. Onda se nasloni a kuku, spusti 

glavu i zažmuri, — baš kao da je naumio, da tu 
malko prospava. 

Dugo ćutanje, Samo se iz jednoga kuta čulo sa- 
njivo i isprekidano cvrčanje cvrčka. 

— Cvrrr! — — — Stric! — — Stric — — 
Cvrrr! — — — 

I snažno duvanje starčevo kroz nos, 

Tada se, najedamput starac uznemiri, podiže 
glavu,, pogleda u mračne prozore, pa poče ustajati, 
pružajući ruke, kao da hoće da se brani od nečega, 
Začu se njegov teški, piskavi glas: 

— Nel — — Al — — No, ml — Dali — 

Porodilja se trže, sjede, i pogleda uplašeno u 
dijete, Pis se uznemiri, i tiho zareža, Mačak skoči 
s kreveta na peć. Samo je djetence mirno spavalo, 


Na vratima sobička pojavi se domaćin, također 
uznemiren,» 
— A, iti si đedo! — — Šta je? S kim se to 


svađaš? 

Starac se pomače, a s njime i njegova golema 
sjena na zidu. 

— He-he-he! Ništa, gazda, ništa! Tako, malko 
zadrijemao, A ovdje kod tebe toplo. A ja nisam 
naučio, he-he, A bilo je i malko rakije, malko, 
malko, he-he, — — A sada idem. Nego na dijete 
pazi! Sveci se vrzu oko njega, A i sveci, grješan 
sam Bogu, vuku ponekad svaki na svoju stranu, — 
I čuvaj ga od očiju zlijeh. Jer su zle oči urokljive. 
I od dima duvanskoga. Jer kroz dim duvanski aveti 
nasrću, — — Nego sve je u Boga, sve, sve, sve! 
— — Laku noć, gazda! 

Pa gurnu psa kukom, i odbaulja napolje. 

Čovjek i žena zgledaše se, i smiješeći se, i tje- 
skobno, Dijete se probudi i zoja. Mati ga uze 
k sebi. i 

IL 

I raslo je dijete. I radovalo se svijetlu dana i 
toplini sunčevoj. I ušlo u rano proljeće, Eno ga: 
ispao iz sobe, s nekakvom knjigom u ruci, pa stao 
na prag. Jutro, Lijepo, prelijepo: svijetlo, svježe, 
mirisno, A dječak se njiše i sprema se, da po obi- 
čaju, skoči preko sve četiri stepenice, dolje, u dvo- 
rište. Mati opazi to iz kujne, i ljutnu se, 

— Opet skačeš! 

— Kad moram! 

— Moraš? E, čekaj baš da vidim, moraš li! 

Pa potrča, Dječak se ne osvrnu, Zazvonje samo 
smijeh njegova metalnoga glasa, — smijeh pun 
radosti i prkosa, On čak dospje da, po običaju, 
baci ispred sebe knjigu, i da šapne: 

— Kud moj konj, tud i ja 

Pa skoči. I okrenu se materi, koja je, u istome 
trenutku, stala na prag, 

— Skoči! — — Skoči, ako smiješ! 


A mati, i smijući se i ljuteći se, poče da prijeti: 

— Čekaj, čekaj! Doći ćeš ti meni! Čekaj samo! — 

Iza kuće pokaza se otac, Zastade i pogleda ono: 
dvoje, Pogled mu zastade na sinu, Osmjehnu se i 
malko namignu, To već sasvim razljuti mater, 

— Smij se, smij! Povlađuj mu! A kad struni 
stomak, ili razbije nos, onda — pomaži, mati! 
Ustaj i noću, pa — — — 

Tako se gledahu nekoliko trenutaka njih troje: 
Otac, s rađosnim, pomalo lukavim osmjehom, 1 
mati, — mlada, pristala žena, omalena rasta, crnih, 
krupnih očiju, oniska čela, i pravilna nosa. I dječak, 
mršav, odrasan, s licem tamne boje, kroz koju je 
izbijalo nešto svijetlo, nešto nalik na svjetlucanje 
zlata, s dubokim, crnim očima, i s izrazom, u kome 
kao da su, na trenutak i naizmjence, izbijali i otac 
i mati, 

Dječak prvi prekide taj zastoj, saže se, uze 
knjigu, pa istrča na sokak, I htjede već da potrči 
dalje. Ali ga nešto zadrža. Nešto milo, I baš se 
nije moglo odmah dalje, Jer tu ga dočeka toliko 
toga, — i sve to, baš kao da je na njega čekalo, — 
da on ne znade, u prvome trenutku, kuda prije da 
pogleda, i što prije da oslušne, Tu tek kao da se 
sasvim prosula svjetlost i toplina sunca, Tu tek 
kao da je sasvim zamirisalaj jabuka, — visoka, gra- 
nata jabuka, čiji se jedan dio krošnje nadvio na 
sokak, — sva u cvijetu, u bjelini, sa crvenkastim 
šarama, nalik na nevjestu, kad polazi na vjenčanje. 
A s mirisom se izmiješalo zujanje pčela. I cvrkut 
lastavice, koja je sjedjela gore, povisoko, na jednoj 
grančici i, glasno se smijući, dovikivala nešto svome 
mužjaku, koji je oblijetao oko jabuke, 

Dječak se, kao malko zbunjen, ogledao jedan 
čas, Onda nagnu glavu na stranu, pa poče osluški- 
vati, Dugo. Čitav minut. A tada, kao da ga nešto 
povuče, i, kao pridružujući se tom općem pokretu, 
raširi ruke, zažmuri, i poče se vrtjeti, A kada je već 
počeo posrtati, sjede 1 otvori oči, 

Kakva divota! Kao i uvijek, sve se vrtjelo: kuće, 
drveće, crkva Svetoga Lazara, i tu, preko puta, 
švapski zvonik na četiri stupa, s malim krovom od 
dasaka, 

U to doeladevtašte odnekuda dva dječaka, jedan 


- zdepast, drugi s ožiljkom na čelu. Lastavica pogleda 


u njih i zaćuta. Onda cvrkutnu nježno, materinski: 
— Dječica! 
A buemasti pozva: 
— Hajdemo! 
— Kuda? 
— Na ledine. 
— A Đuro? A drugi? 
— Đuro će doći, čim očisti štalu, A Milana 

poslala je mama u dućan, A Ferdo — ne smije ni- 
kuda. Tukli ga, 

— Je 1' zbog Gol'šmidovih jaja? 

— Da, 

— Neka, I Židovi su razapeli Isusa, 

I, grajajući sve glasnije, žureći se i potrčkavajući, 
kao da hitaju na neki važan posao, dječaci su prošli 
ono nekoliko kuća do raskršća, skrenuli desno, po- 
red crkve, spustili se niz brijeg, i zastali na jednoj 
maloj visoravni, 


' II. 

Ledine. Igralište, A iza leđa desno i lijevo, u ši- 
rokom polukrugu, selo, Grebenska, Ispod sela vrtovi 
i voćnjaci, Pa dug, laki nagib s njivama, Pa široka 
dolina s livadama, Onda opet lak uspon s njivama, 
Pa šuma. I ona u širokom polukrugu. Zatvorila vidik 
tamo dalje, k zapadu, ' 

A desno i lijevo, tamo gdje se vidik otvarao, — 
susjedna sela, I crkve, Dvije se bjelasale kao dva 
labuda, a treća, čiji je zvonik bio sav od drveta, 
bila je nekako tamna, gotovo crna, i jedva se 
raspoznavala na plavkastom horizontu, 

Otpočela igra, Izabrali ono najburnije: tjerali 
»krmaču« iz štete, ' 

— Gicl Gic! — Gic! — Gic! 

— Kuda je tjeraš? 

— U općinu! — — 

— Gicl — Gic! Gic! 

— A zašto? 

— Bila u šteti, 

— Hajde da se naravnamo lijepim, Susjedi smo. 

— Ne ću, Neka nam sudi načelnik. Gic! — — 

— Ne daj tamo! Gicl — Gic! — Gic — gic! — 

Za čas potekao znoj, A niz brdo, s grajom, dotr- 
čala još dvojica, Pa dohvatili štapove, i zauzeli 
mjesta, 

— Gic! — Gic! 

— A moja biblija, Ivo? 

— Tu je. Ostavi mi je još koji dan, 

— E, ne ću! Treba mi. — Gic! — — 

— Još samo danas! 

— No, dobro, 

— Gicl — Gic! — Gicl 


I, kao skoro uvijek, izrodila se svađa. Onaj 
s ožiljkom udario bjelokosoga po nozi, 

—A— jao! — 

— Nisam htio, Ferdo! — — Boga mi i sunca mi! 

— A — jao! — — Majku ti bundašku, 


— Nisam htio! 

— Lažeš! Htio si! Uvijek ti tako! Svinjo jedna! 
Nastala ljuta svađa. Pojavili se svjedoci, 

— Nije htio! : 

.— Htio je! 


— Nije! 

— A što lažeš! 

Naposljetku došao i sud, Obratili se onome, što 
je došao s knjigom u ruci, 

— Ivane! 

On ćutaše nekoliko trenutaka, gledajući ih za- 
mišljeno, Onda reče tiho: 

— Nije htio! 

Mir, — Nekoji se malko durili, No za čas sve 
prošlo, i sve se zaboravilo. Nastala opet graja, Pošli 
dalje, Skrenuli desno, pa pored široke šikare, Na- 
jedamput zastali, Neko im vikao iza leđa, Dotrčao 
još jedan, Bio poodrasao zinzov, Očigledno stariji 
od ostalih, Oko vrata imao podugačku uzicu, a na 
svakome kraju uzice bio svezan vrabac, Pa lepršali 
vrapci, Uzalud polijetali, Htjeli da se otkinu, Mu- 
čili se, A dječaci ih gledali. Oči im zasvijetlile, 

— Gdje si ih uhvatio, Adame? 

— U krovu, — — I znam za dva gnijezda šti- 
glica, Čim se izlegu, a ja ću — — 

— A —al — Hoćeš li mi pokazati, Adame? 

— E! Bi 1 htio! Ne pokazujem nikome, 

A vrapci neprestano polijetahu. Kidahu se, 

— Živ — Živ, Živ, Živ. — — 

— Dečki, da ih ubijemo! 

— Ne. Bolje ih dati mački, 

Podigla se graja. A Ivan Grašar gledao uporno 
u vrapce, I što ih duže gledao, sve većma ga ste- 
zalo u grlu. I kad vidje, kako su im nožice okrvavile 
o uzice, ne mogaše izdržati. Priđe zinzovu, i reče 
tiho, moleći: 

— Pusti ih, Adame! 

Onaj ga pogledao tupo. Pogledali ga i ostali, 
kao da nešto ne razumiju, A on, svladavajući drhta- 
nje u glasu, i stideći se toga, što mu je žao vrabaca, 


i prikrivajući to, — nastavi onoga nagovarati. 

— Ta pusti ih! — — Baš si pogodio, šta ćeš 
uhvatiti! Vrabac je najgadnija tica. Ja se ne bih ni 
mučio s njima. — — Pusti ih, pa da vidimo baš, 
kako će letjeti, 

— E, ne ćul 

— Pusti ih! — — Zašto da ih mučiš!l — — 
Znaš, — —grjehota je mučiti, — — Pusti ih, pa 


neka idu do đavola! Ili — ubij ih! — — 

— Daću ih mačkama, 

— Dobro, Ali gdje su mačke? Dok se vratimo 
kući, koliko će to trajati. A oni se muče! Vidiš li, 
kako se muče! I u njegovu glasu zazvonje nešto 
očajno, Zinzov se obrecnu., 

— Ta šta si zaintačio? Šta te se tiču moji vrapci? 
Baš hoću da se muče! 

Pa skide uzicu i poče njome vitlati. A dječaku 
Ivanu Grašaru zastade dah. Vrapci su se strašno 

mučili, Pa zgrabi zinzova za ruku, kojom je vitlao 


i ciknu: 


oprezno pokazao prstom tamo malo dalje, u stranu, 
na stari panj. I šapnuo bojažljivo: 


— Stani! — — Ne muči! — — Puštaj! 

Onaj zastade, I zbuni se, Pred njim su plamtjela 
dva oka, I zapovijedala, 1, izvršavajući zapovijest, 
on pruži uzicu, Ivan je trže, Pa je hitro, u trenutku, 
pregrize na obe strane. Začuo se lak šum, Vrabaca 
nestalo, 

No zinzov tada istom, kao da se probudio, pa 
ščepao onoga za prsa. 

— Jela zašto je to? Zašto sam ja pustio svoje 
vrapce? Onaj se prepade, Zaboravi na sve, i vidio 
pred sobom samo Adama, koji je bio najjači u školi, 
i htio udariti čim stigne, i ubosti nožem, Pa se po- 
čeo otimati, No onaj ne puštaše, 

— A gdje su moji vrapci? A? Govori! 

I steže ga još jače. — — Tada, najedamput, 
planu na licu dječakovu nešto radosno, pobjedničko, 
On se istrže iz ruku onoga, pa stade, i pogleda ga 
zapovjednički: 

— Šta išteš za njih? 

Sve se izmijeni u trenutku, Zinzov zinu. I pruži 
ruku, Pa reče brzo: 

— Pet krajcara! Vadi novce! 

Cjenkanje. I graja. Naposljetku se pogodili za 
dvadeset dugmadi, Tu sumu će isplatiti Ivan Grašar, 
najkasnije do Uskrsa, Adamu Tomiću, 

Pa krenuli dalje. Sve grajajući. Pošli k rječici. 
I prepirali se o tome, valja li se kupati prije Đurđev- 
dana, ili se ne valja. 

No opet naglo zastali, Glindžavi ih zadržao. Pa 


Gle je! 

— Šta? 

— Zmija. 

Savila se na panju u kolut, Sunčala se, Dječaci 
ustuknuli, Koliko strašnoga samo u toj riječi: zmija! 
I eto je sada tu, pred njima, savijena na panju. Pa 
ješ prije Đurđev-dana! Ni zmija se ne bi smjela 
pokazati prije Đurđev-dana, Osim ako nije izišla 
na čije zlo. 

Ustuknuo i zinzov. Samo Ivan Grašar ostao na 
mjestu, Došlo mu nekako stidno da uzmiče, A bojao 
se zmije, Bojao se je možda više od svih svojih 
drugova, Bila mu strašna muka. Obuzimala ga jeza, 
kad vidi ono zmijasto tijelo, što se tako čudno sa- 
vija, i što tako hitro prosijeca travu, i žbunje, i ne- 
staje negdje pod obalom, 

I postojao nekoliko trenutaka, A tu, na nekoliko 
koraka, bila porušena ograda školskoga vrta, 
Prošće, I skoknuo bojažljivi Ivan Grašar, i ščepao 
kolac, Pa pošao na zmiju. Onda pritrčali i ostali. 
Naoružali se, Išli tiho. oprezno, I već se primakli 
panju, No tada se zmija, baš kao da se šalila s nji- 
ma, ispruži i, u trenutku, skliznu s panja. Pa u 
gustiš, A oni za njom. Nadali dreku, Udarali koljem 
po travi, po grmlju, I istjerali je. I — — naišla 
zmija na bojažljivoga dječaka Ivana Grašara, A on 
protrnuo, Pa udario, Ona podigla glavu, pa siknula 
na njega, Kao guska. I on pomislio u tome trenutku: 
— Gle, sikće kao guska, Pa opet udario, Ona se 

smotala, pa se opet, hitro kao munja, pružila, — — 
Pritrčali i drugi. Počeli udarati. A kada su je ubili, 
cbjesili je o granu visokoga, rascvjetanoga gloga. 

I opet pošli dalje. Došli do izvora, Zastali, Tu 
se uvijek zastajalo. Izvor ih mamio k sebi, I hlad od 
staroga, granatoga graha, što se dizao nad izvorom, 
gore na povisokoj strmeni, 

Pik vode, Pa posjedali oko izvora. U ladovinu. 
I nastavili da se prepiru o tome, valja li se kupati 
prije Đurđev-dana, ili ne valja. A Ivan Grušar 
uzeo bibliju, pa počeo listati po njoj. Gledao sličice, 
Osobito onu, kod koje je uvijek najradije zastajao. 
Onda ustao. Pa se popeo gore, na strmen, iznad 
izvora i sio, Pa podigao desni kažiprst, baš kao na 
onoj sličici, I reče onima dolje: 

— Mir! — — Čujte! — — 

_ Oni zaćutaše. I zagledaše se u njega ravno- 
dušno. A on poče čitati lagano, razgovijetno: 
»Kada je Isus vidio mnogo naroda oko sebe, popne 
se na goru, i kad sjede, pristupe k njemu učenici 
njegovi i on stane naučavati, govoreći: Blago oni- 
ma koji su siromašni duhom, koji su krotki, koji 
se žaloste, koji gladuju i žeđaju pravde radi, koji 
su milosrdni, koji progonstvo trpe poradi pravde, 
jer je njihovo kraljevstvo nebesko«. — — ' 

Onda ostavi knjigu, i zagleda se u svoje drugove. 
Pa podiže opet prst i reče: 


_1— — sad vam kažem, — — ne valja mučiti 
tice, I njih je Bog stvorio. Zato neka žive. — — Ni 


vrapce ne valja mučiti, Bolje ih ubiti, nego mučiti. 
I ne valja rušiti lastavičija gnijezda. Ja sam vidio, 
kada je Stevo Brljak lami, srušio lastino gnijezdo, 
pa mali tičići pali na zemlju, pa — — a lastavica 
oblijetala oko njih, i tužno cvrkutala, A tičići po- 
skapali od gladi, — — Ne valja dirati ni štiglice, 
ni — — Ne valja ni krasti, 

Tu poćuta, Pa ponovi: 

— Jeste li čuli: Ne valja ni krasti! — — 

— Zdepasti se poče nešto meškoljiti. I čisto 
oživje. pink Eo 


-. A —a—— Dai ti kradeši 

Oživili i ostali, Podigla se graja. Vikali nekako 
srdito: 

— Krao si protin ribiz! 

— Prvi si ušao u bašću! 

— A mi za tobom! 

— I trešnje lončareve! 

— Jesi, jesi! 

— I ogrozd frau fon Jagušić! 

— Pa te zatvorila u svinjac! 

— Lažete! To nije bilo zbog ogrozda. 

— Nego? 

— Nego što sam išao bez gaća po sokaku, 

— Neka. Samo si ti bio u svinjcu, a mi nismo, 

I pade u dušu dječakovu, kao u bistru vodu, 
nešto teško, i uzmuti je. Došlo mu krivo, što su 
mu drugovi nasrnuli na njega, s toliko zla, I došlo 
mu, da se bije s njima, Ali se osjećao nekako zbu- 
njen. Sve se nekako uzmutilo i izmiješalo, i sva ta 
mješavina kovitlala se ispred njega: vrapci, zinzov, 
protin ribiz, ograzd frau fon Jagušić, lončareve 
trešnje, Grk-Maksimove kruške, lonac s pekmezom, 
što ga je mati sakrila, pa misli, da on ne zna gdje 
je, a on natrapao na njega I osjeti onu istu, duboku 
i uzbudljivu radost, koju je osjećao i onda, kada je 
pogledao u rumene trešnje, i žučkaste kruške, i 
kada je zamočio prst u pekmez i, sav blažen, liznuo. 

U to naišao oblak, Zatutnjela grmljavina, Prvi 
put toga proljeća, Dječaci oživjeli, Iz duše Ivana 
Grašara, nestalo u trenutku tjeskobe, Srce mu se 
širilo od radosti, Kao da je odozgo, iz oblaka, dola- 
zio vjesnik s neiskazano radosnom vijesti, Pa strča 
niz strmen, baci knjigu, leže na travu, i poče se 
valjati, S njim ostali, 

A topli uzduh zamirisa na kišu, na cvijeće, na ze- 
lenilo, na proljeće, na novi život, A tu, u ozelje- 
njeloj šikari, u gustome žbunu, pjevao je slavuj 
svoju najljepšu pjesmu tome životu, 

(Nastavit će se.) 
Jovan Paliković. 


LICE 


Zatvarajte oči, to blijedo lice da gledam 
kad snatri ko lice Bog zna kojih od pređa, 
Vaš život, tajna, što nosi tu ljubav i boli 

i usna što hoće da ljubi, a vređa. 


Zatvarajte oči, to blijedo lice da gledam, 
te razrovane kao od godina brazde, 
Muškost u blijedosti i čežnje te oko vjeđa, 
_— Sve što Vi meni ili ja Vam pripovijedam 
Zašutilo je i dopiralo do međa, 


Zašutila je i čežnja. Sve okolo nema glasa, 
U bolu ovoga lica nijemo primam svijet, 

U želji koja se sklonila, i ne smije da zaželi, 
U moru umora tone čarobne ljubavi cvijet. 


Dora Pfanova. 

BUĆOGLAVKE 


dovica pokojnog ravnajućeg učitelja 

pučke škole u Peden Knowu, gđa Dow- 

nie, baš se bila uputila na poštu. Ona je 

doduše izbjegavala, da ide na poštu su- 
botom popodne, jer se tog dana ovdje sastajala 
sva okolišna »fukara«, a gđa Downie nije se htjela 
miješati u tuđe poslove, Ali danas je trebalo po- 
štom otpraviti jedno silno pismo, pa se tako mo- 
rala iznevjeriti svom običaju. 

Na vrhu brežuljka, kud je trebalo proći putem 
na poštu, u jednom izlogu sa slatkišima, zape joj 
za oči veliki oglas, koji je odmah osvojio svu njenu 
radoznalost: Kako su parlamentarni izbori minuli 
već pred dva mjeseca, bilo je sigurno, da se tu ne 
radi ni o kakovoj političkoj obznani, ali slova toga 
oglasa bila su tolika, da je svatko odmah morao 
pomisliti, da je u pitanju neka informacija opće 
narodne važnosti, 


Kad se približila, pročitala je ovo: 


Glumačkodruštvo»The Athenaeum« 


prikazivat će ove subote dne 2. veljače u 7 i pol 
sati u veče u Društvenom Domu 
u Peden Knowu 


Shakespearovu komediju 
NOĆ SV, TRI KRALJA 
Numerirana mjesta 2 s, Nenumerirana mjesta 1 s. 


Dobivaju se ovdje. 


Shakespeare! To je za Peden Knowe bilo nešto 
posve novo, U zimskim mjesecima zalijetale su se 
amo malne redovito kojekakve artističke družine 
sa svojim varijetetskim programima, što više je- 
senas je čuvena melodrama »Krvavi Will Tell« 
uzbudila cijelo selo, pa i samu gđu Downie, prem- 
da joj se naslov nije nikako sviđao, Ali ovo je prvi 
put, da se u Peden Knowu oglašuje prikazivanje 
jedne Shakespearove komedije, 

Gđa Downie još je bila zadubljena u čitanje 
oglasa, kad li na poštanskim vratima odjekne zvo- 
no, a iz poše iziđe Miss Jameson, sestra seoskog 
liječnika, 

— Strašno vrijeme Euphemia (čitaj Jufimaje) 
pozdravi je gđa Wownie izgovarajući riječi kao 
prorok Jeremija, Tad upre ruku u rukavicama na 
oglas: 

— Mislim, da je dobra ideja za promjenu pri- 
kazivati u selu nešto dotjerano i drukčije, nego 
što se obično prikazuje. 


Gđa Downie je držala svojom dužnošću, da 
obaspe Shakespeara hvalom, jer ga je i pokojni 
Mr, Downie prigodom deklamacija i dijeljenja na- 
grada običavao uznositi do nebesa. Miss Jameson 
nije odmah odgovorila, što više izgledalo je, kao 
da oklijeva s odgovorom, Već je bila otvorila usta, 
da kaže, kako ju Shakespeare baš preveć ne 
osvaja, ali u to se sjeti, kako se Mr, Soutar uvred- 
ljivo izrazio, pa ne izrekne onoga, što je bila na- 
umila kazati, 


Miss Jameson nije nikom živom pod suncem 
božjim odala onoga, što je prigodom posljednjih 
izbora bila doživjela, da to ne doleti do ušiju nje- 
nog brata. Danas se stidila, što se dala toliko za- 
varati i očarati, da je ona pošla na jednu socija- 
lističku skupštinu. Ne bi ona na to ni u snu po- 
mislila, da joj sluškinja Lizzie nije u kujni na da- 
leko i široko prikazivala silnu rječitost kojom Mr, 
Soutar iznosi svoje smione optužbe. 

— Mogli bi ga poći i vi čuti koji časak, kad 
budućeg petka opet dođe ,, , možete stati po- 
sve otraga, pa vas ne će nitko opaziti . , , 

To je bila ona meka, na koju se ribica — Miss 
Jamesom — uhvatila, I na toj socijalističkoj skup- 
štini govorio je Mr, Soutar o potrebi pučkog obra- 
zovanja radničkog svijeta i tu se poslužio onim 
uvredljivm izrazom, koji mu Miss Jameson nije 
mogla ni zaboraviti ni oprostiti, 


— Ta tako zvana »gospoda«, taj tako zvani 
»obrazovani stalež« — grmio je Mr. Soutar, a 
grdi pogled baš kao da je tražio Miss Jameson, 
koja je sjedjela u jednom čošku tik do vrata i kao 
da ju je izazivao — pa čemu mu služi to njegovo 
toliko uzvisivano obrazovanje? Ničemu drugom, 
nego da pljačka svoje bližnje i da od njih otimlje 
novac — i tu lupi šakom o stol, — Prikazivati toj 
čeljadi Shakespeara nije drugo van bacati vaše 
biserje pred svinje, 


— No, to je užasni prostački način izražavanja 
— pomislila je Miss Jameson, čim se pribrala od 
tog strahovitog udarca, iBila lje naime potpuno 
uvjerena, da je taj udarac išao nju i njene prija- 
telje. — To je bezobrazluk, ali tko će i očekivati 
što bolje od čovjeka — običnog ljevača slova?! 


Dva mjeseca ostao je ovaj napadaj zaključan u 
najdonjim odajama mozga Miss Jamesove, ali kad 
je sad čula Shakespearovo ime, pojavi se on u 
njenoj svijesti u svoj svojoj uvredljivosti, Ovdje se 
pružala najljepša prilika, da se napadaj odbije i da 
se dokaže, kako je taj gospodin bezočno lagao. 

FLORA JASIĆ: MORSKI VIDIK SA LAPADA, 


— Kako da ne! Baš krasna promjena —- za- 
bavna i poučna, kadra da popravi pučanstvo. 

Mis Jameson je govorila s toliko oduševljenja, 
da je iznenadila svoju družicu, Ona je očekivala 
odobravanje, no ne oduševljenje. — A hoćete li i 
vi poći na predstavu, Janet? 

— Ta, znate, ne bih baš htjela ići tako da- 
leko . . . Gđa Downie osjetila je, da je to bio na- 
srtaj, kojemu se nije nadala i to joj nije bilo pravo, 
No u isti joj trenutak pane na um domišljaj, pa 
rekne: 


— Ali možda bismo nas dvije pružile drugima 
primjer. Nema straha, da će se Peden Knowe oti- 
mati za Shakespeara, jer oni grnu na varijetetske 
predstave. Pa ni ja ne bih subotom marila ići u 
Društveni Dom, ali vi, Euphemia, kupite ulaznice, 
pa ćemo zajedno poći na tu predstavu. 


Gđa Dcwnie se iznenadila, da je i taj poziv bio 
prihvaćen radosno i tako njih dvije uglaviše, da 
će gđa Downie kupiti ulaznice i u subotu u sedam 
sati u veče doći po Miss Jamesovu. 

FLORA JASIĆ. CIPRESE NA LAPADU, 


Kad je gđa Downie donijela ulaznice kući, stala 


ih je dvolično promatrati, Četiri šilinga za dvije: 


ulaznice — ta to je silu novaca, Taj komad može 
služiti popravku pučanstva — kako ono reče Eu- 
phemia — ali u to joj iskrsne pred očima ona na- 
peta scena iz »Krvavog Will Tella«, kad se kartaš 
— marquis popne na terasu u Monte Carlu u bes- 
prikornom fraku, a s revolverom u ruci. Upravo 
odlučno turne od sebe tu uspomenu. Dabome, da 
će Shakespeare biti mnogo uznositiji, a besumnje 
će pružati veću nasladu. Ali »Noć Sv, Tri Kralja«? 


To nije nijedna od onih njegovih drama, štono ih 
je spominjao James, S lakoćom joj se pamćenje 
vezalo uz Hamleta i Julija Cezara — ali Noć Sv. 
Tri Kralja? Eh, da je James živ, pa da s njom pro- 
lista tu komediju! A opet, kakova li bi uvreda nje- 
gova spomena bila, kad bi Euphemia opazila, da 
ona, Janet Downie, udata trideset i dvije godine 
s čovjekom ovakova literarnog ukusa, kakav je 
imao Mr, Downie, nema ni pojma o »Noći Sv, Tri 
Kralja«. I opet joj pomaže domišljaj, koji joj je pao 
na um, Mozag gđe Downie radio je normalno, ali 

sporo, ali kad se ukazala potreba, navalili su do- 
mišljaji sami od sebe, 

Otvori vrata i kroz hodnik dozovne svoju malu 
sluškinju: 

— Jeanie, natakni kaloče i uzmi onu moju am- 
brelu s kukom — ali ne onu s kukom od bjelo- 
kosti — pa poleti do Mistress Andersonove, koja 
stanuje u spratu nad pekarom, te je zamoli, da mi 
vrati Shakespeara, što ga je njezin Archie posu- 
dio od pokojnog Downie-ja kad je svršio školu. 
Možda ga je gdjegod i zametnula, ali lako će ga 
naći, Pa pripazi dok budeš nosila, da ga kiša ne 
pokvasi ,.. 


Koji časak iza toga eto Jeanie s njenim crlje- 


nim licem, koje se od vjetra i kiše još jače zaru1 
menilo, pa izvještava: 

Gđi Anderson je jako žao, ali dvije minute prije 
nego što sam došla k njoj, zamolila ju je Miss Ja- 
meson, da joj posudi Shakespeara do ove subote. 

Zbilja neugodno. Jasno je bilo, da je Euphemia 
shvatila stvar s »Noći Sv. Tri Kralja« posve ozbilj- 
no, ali slabo bi poznavao gđu Downie, tko bi dr- 
žao, da ne će sve poduzeti u zaštitu svog prestiža. 

Već je bilo prekasno, da se večeras išto po- 
duzme, no kad je gđa Downie ugasila svijetlo i 
legla na počinak, ostala je u krevetu preko jednog 
sata budna držeći smotru o svojim poznanstvima 
u Peden Knowu, domišljajući se, gdje bi mogla do- 
biti potpuno izdanje Shakespearovih djela, 

U prvom redu, dabome, pomislila na gđu Mof- 
fat, ženu Jamesova nasljednika u pučkoj školi. Ta 
je gđa MoHat toliko pripovijedala o književnosti, 
znanosti i umjetnosti — premda je prije udaje učila 
samo švelo — da je bilo više nego sigurno, da 
ona to djelo ima. Ali gđa Downie se ne bi ni za 
živa boga obratila njoj, jer je bila sigurna, da bi 
sutradan po cijelom Peden Knowu išlo od usta 
do usta: 


— Janet Downie posudila je od gđe Moffat 
Shakespeara, da vidi, što li je taj čovjek napisao. . 

A ona bi ovakav napadaj lakše podnijela od 
bilo ma koga, nego li od gđe Moflat, 

Nepresušni vrutak njezinih domišljaja oživio je 
zora međa i sretno riješio problem, 

Danas je i onako nakanila poći zubaru u Glas- 
$ow, pa će ondje kupiti jevtino izdanje »Noći Sv. 
Tri Kralja«, školsko izdanje u platnenim koricama 
s komentarom na kraju — onakovo, kakovo je 
James vazda upotrebljavao u školi, Smišljeno — 
učinjeno. Na svoje potpuno zadovoljstvo nabavila 
je tu knjigu, pa je veče zateklo gđu Downie, kako 
se u svom crnom džemperu od biljevne svile i u 
suknji, koju je oblačila, kad je izilazila u grad, no 


nataknuvši na noge tople papuče, a na nos zlatom 
obrubljene naočale, rve s »Noći Sv. Tri Kralja«. 

Jeanie se ozbiljno zabrinula za svoju gospođu, 
pa je tu svoju zabrinutost saopćila i sluškinji Miss 
Jamesonove, Lizzie, kad joj je po večeri na časak 
došla u kujnu u pohode, 

— Bog zna, što fali mojoj gospođi . . . Inače 
me uvijek grdi, što točno u sedam sati ne odem 
pred željeznicu i ne donesem »Gradjanina«, a kad 
ga donesem, pa hoću i ja malo, da zavirim u no- 
vine, opet me ispsuje, što joj ih odmah ne doda- 
jem. A večeras?! ,,, Sjela ondje s nekakvom 
školskom knjigom, pa kad sam joj novine pru- 
žila... Kr 

— Ne trebam ih, čitaj ih ti — rekla mi je — Ja 
čitam Shakespeara i ne ću, da me itko smeta . 

— Da ju nitko ne smeta! A tko ju smeta?! Ta 
to je pokvareni želudac , . . to je od onog slatkog 
puddinga, što ga preveć jede za večeru ,..iod 
tog pudinga čita ona Shakespeara .., 

Fakat je, da je gđa Downie u deset sati met- 
nula vunen trak na kraju 1. Čina 5, prizora i da si 
je doista pokvarila svoj duševni želudac, 

Ta tko se ne će sav zaplesti i smutiti kod toli- 
kih tuđih imena: Orsino, Antonio, Valentino, Mal- 
voglio, Viola — tko će da se snađe, koje ime ko- 
mu pripada?! ,,. 

A onda opet imena drugih lica, koja zvuče kao 
prišvarci i koja bi mogla zapamtiti — vitez Tobija 
Podrig i vitez Andrija Groznica — takav im je 
način govora i takovo ponašanje, .da se ni u snu ne 
bi nadala, da tako govore vitezovi i baroni, (Zašto 
nije Shakespeare točnije naveo, koji im rang pri- 
pada?!) 

U predgovoru se razlagalo, da je ovo izdanje 
Shakespearovih drama najbrižljivije spremljeno za 
školsku porabu. Ako je tomu tako, kakav li je 
tek morao biti način govora ovih dvaju obješe- 
njaka prije školske priredbe?! I uza sve po- 
štovanje prema ukusu svog pokojnog Jamesa, ona 
se neobično začudila, kako li se je Shakspeare 
mogao dozvoliti ovakav način pisanja ... A svi 
ti ljudi u knjizi, pa i ženske, toliko su zli i pokva- 
reni, svi se samo kite i gizdaju i predavaju se ra- 
zuzdanim zabavama, Kao da nijedno od njih nema 
pameti, a još manje stida , , . Kad je gđa Downie 
odložila knjigu i metnula je u ormar, pomislila je 
na Euphemiju, koja se također nacapkala po moč- 
vari Shakespearove komedije, pa bi baš rado bila 
znala, što li je ona u tom našla. Sutradan u veče, 
baš kad je Jeanie htjela da pročita silno napeti 
prikaz kidanja zaruka, o kojem je već jučerašnji 
»Gradjanin« počeo pisati, pruži joj se otraga pre- 
ko ramena jedna ruka, te digne ispred nje novine. 

O, bože dragi, gospođo, kako li ste me upla- 
šiil ,,, A ja sam mislila, da još čitate Shakes- 
peara i da vas nitko ne smije smetati . . 

— Već sam pročitala knjigu, a tebi baš hvala, 
što se ovako brineš, da dođem do svojih novina — 
oštro joj prigovori gđa Downie, te uvređena ode 
u sobu i zalupi vratima, 

— Ja se sve bojim, da je stara pomjerila pa- 
meću — bio je Jeanin kratki i jezgroviti komentar 
—inije bila baš daleko od istine, 

Kad se kasnije mučila još pola sata preko onog 
vunenog traka gđa Downie je konačno ostavila 
»Noć Sv. Tri Kralja« na kraju trećeg čina, stalno 
uvjerena, da je Euphemia ostavila čitanje još mno- 
go prije. Kad budu vidjele komad u pozornici, bit 
će ga mnogo lakše pratiti, 

U subotu u veče sipila je sitna kišica — kao 
magla — pa je nepobjediva gđa Downie zagrnula 
svoj nepromočivi ogrtač, nataknula kaloče i držeći 
u vis kišobran s kukom od bjelokosti, našla se baš 
u sedam sati pred vratima liječnikova stana, 

Lizzie je uvijek bila točna, pa tako i danas, Si- 
gurno je vrebala, kad će gđa Downie doći, te je 
otvorila vrata prije nego što se ova taknula zvona, 

Djevojka se smješkala, ali vidjelo se na njoj, 
kako teškom mukom svladava svoju uzrujanost, 

— Miss Jameson vas čeka, gospođo, pa vas 
moli, da samo na čas dođete k njoj u sobu , . 

Gđa Downie mahnula je rukom, da ne će, ali 
djevojka hitro nastavi: 

— Njezina kuzina Miss Macnab daadku je iz 
Glasgowa svog zaručnika , . , (Na to je gđa Dow- 
nie već dopustila, da joj djevojka pomogne skinuti 
njen popustljivi mackintosh) . . . I ja sam nešto 
čula, da će se Miss Macnab udati za brata hoteli- 
jerke gđe Morrison. Njemu je prezime M' Kech- 
nie...,on je u tvornici motora i ono su njegova 
kola pred kućnom vežom, a govore, dai ima jednu 
kuću na Duntocherovoj cesti... 

Ovdje nije mjesto ,da se pripovijeda, kakove je 
utiske ostavio zaručnik Miss Macnabove gosp. 
M' Kechnie, važno je tek to, da je on bio krivac, 
da su naše dvije Shakespearske  entuzijastkinje 
stigle pred Društveni Dom taman četvrt sata ka- 
snije pošto je predstava bila počela, 

Stari vratar ih je dočekao nEpd enjan svog 
negadlovoljatva: 

— Eto dolazite tek sada, kad je komedija 
skoro pri kraju . . . A što vas je držalo toliko kod 
Svijetlo je ugašeno, pa pazite, kako 
ćete se dovući do svojih sjedala . . . Ajte na li- 
jevo bag 


Komedija je bila u svom naponu i to baš kod 
burnog mjesta. Neobične šale i lakrdijaštva doče- 
kivao je iz gledišta gromki smijeh i lupanje no- 
gama. 

Obje kasnilice, kako su upale u gledalište ona- 
ko zbunjene i malne bez daha, doskora su izgu- 
bile svaku nadu, da shvate išta od onog, što se 
na pozornici prikazivalo. Zato im je odlanulo, kad 
se nakon kojih deset časaka galame spustio zastor 
i učinio kraj toj buci. 

— No, to se brzo svršilo — uzdahne Miss Ja- 
meson, kad se gledalište primirilo. — Činilo mi se, 
da se ne ću nikako moći snaći , . . ali kad se igra 
nastavi, naknadit ćemo izgubljeno, pa ćemo uhva- 
titi i početak pripovijesti , 

Gđa Downie stala je promatrati općinstvo, 

— Već sam po toj galami odmah znala, kakva 
se svjetina nalazi nama iza leđa — rekne bacivši 
sažalni pogled preko ramena, — Toga sam se naj- 
više bojala. Ovdje nema ni tuce ljudi, koji imadu 
sjedala po 2 šilinga. Eto, od svih samo Moffatovi, 
$osp. Anderson i učitelj iz Rawnsa. To je upravo 
sramota, Dabome, svi će kazati, da zbog rđava 
vremena nisu mogli doći... ali rđavo vrijeme ne će 
držati kod kuće ljude, koji znadu, što im je činiti... 


— Zadnja mjesta su sva zaposjednuta — opazi 
Miss Jameson. 
— Ah, Što to... S dječurlijom i djevojčicama 


napunit ćete svaku predstavu u Peden Knowu . . 
Oni dolaze amo, da se nasmiju, ali nikad ne će 
shvatiti ovoga komada ,.. Oni nisu navikli na 
Shakespeara . ,. 

Na ovu posljednju optužbu smatrala je Miss 
Jameson najpametnijim, da prizna svoju krivicu, 
no odmah dometne, kako je htjela to popraviti i 
kako je od gđe Anderson posudila Shakespearova 
djela. 

— Ali ne čini mi se, da sam mnogo razumjela 
— doda čedno, 

Gđa Downie popratila je ovu Euphemijinu 
ispovijest priličnim priznanjem: ' 

— Pa ni ja vam ne ću zatajiti, da sam proli- 
stala komediju, da si je dozovem u pamet... 
Tamo kod vrata prodavaju programe, ali nema 
smisla, da radi samih imena potrošimo šest pensa 
— — to nam ne će ništa pomoći. Ovoj gomili glu- 
maca, koje smo baš sad vidjeli, kako skakuću po 
pozornici, ne treba uopće poklanjati nikakove 
pažnje — to su epizodisti, ima ih sijaset . , . Glav- 
no je lice grofica . . , ništa zato . , , Ona se za- 
nima za vojvodu . . . to je Orsino. Onda je tu još 
jedna djevojka obučena kao paž, koja se šali s voj- 
vodom. Gasnu se svijetla.., Sad pazite, pa ćete 
sve i sami vidjeti... 

Kad se zastor digao, pozornica je bila tako 
tamna, da se nije moglo razbrati, koje su ljudi, a 
koje stabla drveća, a činilo se, da kraj kulisa ima 
i stabala drveća, Međutim ta je tama vanredno 
zadovoljila gđu Downie: 

— Evo zato se to zove »Noć Sv. Tri Kralja«, 
sad razumijem smisao te komedije — šapne ona 
svojoj družici, 

U gledištu je vladala potpuna tišina i Miss Ja- 
meson je pozorno pratila predstavu. Nakon podu- 
ljeg ovako sabranog proučavanja situacije došla 
je ona do zaključka, da nikako nije sve u redu 
s tim licima na pozornici. Vidjelo se, da su žene 
u neprilici, kako da prođu kroz pozornicu, a 
kad su svršile, došao je red na muške. Svi su 
govorili u stihovima, gromko odbijajući riječi 
s usana, ali u mraku nije bilo moguće razabrati ni- 
jednog lica, a posve je nemoguće bilo otkriti, koji 
bi od njih bio taj vojvoda, o kojem je Janet go- 
vorila, 

Kad se zastor opet bio spustio upoznala je ona 
svoju drugaricu s tom svojom zagonetkom. 

. — (Onaj visoki gospodin lijep je kad govori, a i 
baršunasti plašt mu dobro pristaje. Ali nikako 
nisam mogla čuti njegova imena . ,. 


— To je Orsino — sigurno ustvrdi gđa Downie. 

— Pričinilo mi se, da ga nekako drugčije zo- 
vu ...ali može biti kako vi velite, jer ja i onako 
nisam baš najlinijeg sluha. 

— Nego treba strašno napinjati oči, da se ba- 
rem štogod vidi — opazi gđa Downie. Baš je sreća, 
što sam ponijela jače naočale, nikad nisam mislila, 
da ću ih u ovakovoj prilici trebati. 

U slijedećem je činu pozornica bila još tamnija 
i gđa Downie je našla, da je došao čas, kad to 
treba najoštrije osuditi: 

—- Kad već plaćamo ulaznice, da vidimo jednu 
Shakespearovu komediju — opazi ona u poluglas- 
nom šaptu — tad se nadamo, da ćemo je doista 
vidjeti. Došli smo amo, da gledamo, baš tako, kako 
se ide gledati u izložbu slika. 

Miss Jameson nije joj ništa odgovorila, Umiljati 
glas gospodina u crnom baršunu, tama na pozor- 
nici i ugrijanost od hoda, sve je to na nju djelovalo 
uspavljujući i ona je bila nekud uljuljana u stanje 
malne potpune zaboravi. 

Gđa Downie mislila je, da nije baš najljepše od 
njene drugarice, što cstavlja nju samu, da se pati 
identificiranjem pojedinih lica i naporom, da shvati 
i razumije, što se zapravo prikazuje. Nije ona 
bila kao Euphemia, da uzmakne pred tim poteš- 
koćama. Ljutita, ali pozorna i pažljiva prosjedila 
je još jedan čin ne napuštajući veza s onim, što 


je vidjela i čega se sjećala od čitanja, odlučno od- 
bijajući svaku neznatnu zanovijet nepotrebnih lica 
i glasova, koji bi je mogli smesti u njezinoj pažnji. 
Popustila je tek na kraju čina. Gurnula je lako 
svoju komšinicu, te joj prigovorila, da se ova od 
stida zarumenila: 

— Euphemia, ova je komedija toliko zapletena, 
da se gledaocu mora zavrtjeti mozak, Sad će biti 
za malo i deset, a koliko sam naprezala svoj um, 
jamačno ne ću moći noćas ni zadrijemati, a kamoli 
zaspti. 

Kao za nagradu ovolike privrženosti i pažnje 
igrao se daljnji i posljednji čin u žarkom svijetlu. 
No još je više vrijedilo to, da je gđa Downie na 
kraju ipak uhvatila pravi smisao s tim Orsinom. 
Ona ga je napokon ugledala u svom njegovom 
vojvodskom sjaju, okružena pratnjom plemića, koji 
su ga nagovarali sad sa: »Moj gospodaru!«, a sad 
sa »Moj Vojvodo!« To je najbolje dokazivalo, ko- 
liko je imala pravo, što se držala samo glavne rad- 
nje i prvih lica, a što se nije dala buniti nuzgred- 
nim pojavama i osobama, koje su ispadale iz nje- 
zina pogleda, 

Sad su njih obje bile bistre i živahne, pa su bile 
kadre zapodjeti komentare o kostimima. Sve šap- 
ćući toliko su živahno vodile taj razgovor snujući 
različite mogućnosti ,kako bi od jednog grimiznog 
plašta skrojile haljinu, koje bi pristajala gđi Dow- 
nie, da nisu ni zamijetile, da je komad izigran do 
kraja i da se zastor konačno spušta, 

— Ah, draga moja, cijele večeri nisam se 
mogla s njima pravo snaći — reče Miss Jameson 
— ali istina je i to, da nisam odmah isprva uhva- 
tila s njima korak, kao vi, Janet, 

Rastale su se pred doktorovim vratima, Na 
rastanku poprimi gđa Downie način govora, koji 
je veoma opominjao na pokojnog g. Downie-ja 
i na njegov način zahvaljivanja na odobravanju 
iza kojeg predavanja uz karbitove svjetiljke, te 
rekne: 

— Euphemia, danas smo bogatije za jedno isku- 
stvo — pravi užitak!... Ali Peden Knowe je no- 
ćas izgledao veoma siromaški, U ponedjeljak kod 
društvenog sastanka baš sam nakanila kazati 
onima, koji bi morali biti večeras kod predstave, 
što o tom mislim, pa kad se i opet pruži slična pri- 
lika, jamačno ne će ostaviti same vas i mene, da 
dajemo uzor prostoj seoskoj svjetini. 

Međutim gđa Downie nije mogla sačekati pone- 
djeljak, da privede svoju nakanu u djelo. Već su- 
tradan uzvisivala je svuda Shakespearovo »remek- 
djelo« (samo ga je tako zvala) i isticala svoje ve- 
liko iznenađenje, što je na predstavi vidjela tako 
malo svojih znanica i prijateljica, Miss Jameson 

je bila uz nju i gojila jedinu želju, da to čuje Mr. 
Soutar, da vidi, koliki je Janetin zanos i da opo- 
zove svoju uvredu o »bacanju bisera pred svinje«. 

Nego danas, kad je Miss Jameson polazila na 
čajanku »Udruženja Peden Knoweskih žena« za- 
željela je u sebi, da se taj prebujni Janetin zanos 
malko ohladi Kakove koristi od toga, da se ta 
zgoda preuveličava i da se svijet još odvrati od 
Shakespearea, Bilo je naime nekih, koji su se stali 
ljutiti, što se je Janet toliko zanijela tim »remek- 
djelom«, 

Tako je na primjer kazala gđa Gray, da nije baš 
potrebno dizati tako podrugljivo galamu, što je 
netko bio na toj predstavi, Možda se to i nije ticalo 
Janete, ali Miss Jameson je u sebi mislila, da se 
valjda nje tiče, pa ju je zato htjela upozoriti. 

— Pa kako, gđo Smith, zar vi niste bili na 
»Noći sv. tri kralja«, A zar ni vi, gđo Paterson? 
Ja vam se doista čudim, jer baš nemamo često 
prilike, da u Peden Knoweu gledamo Shakes- 
pearea, A »Noć sv. tri kralja« bila je za svakoga 
pravi užitak... 

Miss Jameson je mislila, da će joj srce pasti, 
kad je kroz poluotvorena vrata čula te riječi. Već 
je bilo prekasno da je opomene, jer se gđa Downie 
baš bila okrenula gđi Moffat, da potvrdi njezino 
mišljenje. 

— Vidjela sam, da ste vi bili ondje u subotu 
u večer, 

— »Noć sv, tri krase? — pogleda je gđa 
Moffat, kao da ne shvaća, što govori. — Nisam 
pravo čula, što ste kazali, gđo Downie.. 

Gđa Downie ponovi svoje riječi, davajući razu- 
mjeti tonom kojim je govorila, da joj nije posve 
pravo, što se njen govor ne sluša, Međutim je 
$đa Moffat spadala među one, koje su rado oba- 
rale svakog, za kog su mislile, da im je protivnik, 

— Ma to nije bila »Noć sv. tri kralja«, gđo 
Downie... 

Nastane neugodna šutnja, 

Grudi gđe Downie nadmu se pod njenim ogrta- 
čem od pliša tako, da je teškom mukom progutala 


gutljaj čaja, što joj je bio u ustima. Tad odloži 
svoju šalicu na stalak, 

— Šta to velite, gđo Moffat, da se prošle subote 
u »Društvenom domu« nije davala Shakespearova 
»Noć sv, tri kralja«. 

= Jest, gđo i ka nije se davala. 

— Nije se ed ši odmah ću vam 
pokazati. , 

Ugled i uvaženost obih prvakinja bila je tolika, 
da se taj spor ticao cijelog udruženja, Sve se za- 
gledaše u svoje šalice, a lica im izgubiše svaki 
izražaj, Dramatična napetost je bila tolika, da se 
slična situacija teško našla u cijelom nizu Shakes- 
peareovih tragedija. Euphemia ju je svakako tako 
osjećala i ako nije nalazila riječi, kojima bi izrekla 
taj svoj osjećaj. Gđa Moffat spusti ruku savršenim 
mirom u svoju torbicu, te izvadi sklopljeni pro- 
gram, te ga pruži gđi Downie: 

— Molim vas, da imate dobrotu glasno proči- 
tati, što je naštampano na ovom arku papira — 
rekne joj, a gđa Downie mehanično posluhne: 

— »Glumačko Društvo »The Athenaeum« ča- 
sti se ovim javiti, da se zbog slučaja bolesti ne će 
prikazivati oglašeni komad »Noć sv. tri kralja«, 
nego mjesto toga davat će se »San ljetne noći« , 

Ovakvo ruglo doživješe Miss Jameson i gđa 
Downie na čajanki Udruženja Peden Knoweskih 
Žena. Nijedna od njih nije kasnije ma samo riječ 
izustila, koja bi mogla imati ikakova saveza: s ovim 
događajem .., pa ni na samo jedna drugoj. Obje 
su si bile svjesne, da su smrtno osramoćene, U 
pitanju odgovornosti za pretrpljeno ruglo nisu 
složne, ' 

Euphemia misli, da su im ovo poniženje spremili 
Mr, Soutar i glumačko udruženje The Athenaeum, 
no dopušta, da su glumci zapleteni u busiju bez 
rđave namjere. 

Gđa Downie pak smatra glavnim i zlonamjer- 
nim krivcem te sramote gđu Moffat, a sukrivcem 
Williama Shakespearea, 


Engleski napisala Helen Graham — Edinburgh. 
Preveo Ivan Krnic — Delnice. 


pa evo, 


SINOĆNJE MAGLE 


Sinoćnje su magle pokrile sve stvari 
i ukrale jeku svih glasova noćni' 

i ko zloduh neki veliki i moćni 
polegle su na grad i posivile ga.., 


Sinoćnje su magle prodrle u kosti 
sviju noćnih straža i svih beskućnika 
i harale vlagom dužinom pločnika 
usnuloga grada u ledu i magli.., 


Sinoćnje su magle pred moj prozor stale 
i don'jele sobom čudne pjesme neke... 
možda s kakve tihe i daleke r'jeke: 

što kroz polja teče i žubori za se.., 


B. Lalić. 

TADE SMIČIKLAS 


KAO PREDSJEDNIK ,MATICE HRVATSKE") 
(1889.—1901.). | 


rema starim i časnim preporoditeljima na- 
roda našega Ilircima, koji i »Matici Ilir- 
skoj« dadoše to ime, Smičiklas pripada i po 
“svom rođenju“) i po svom mentalitetu mla- 
đoj grupi reformatora Matičinih, koji joj god. 1874, 
izvojštiše ime »Matice Hrvatske«, Matica Ilirska 
je tek životarila osobito, kad u svojoj nakladi nije 
imala kakov beletristički odnosno periodični list 
(kao »Neven«, »Književnik«, »Vienac«) tako, da 
je gdjekoji član društva, kako Smičiklas kaže, pitao: 
Živi i Matica! Ona je kroz decenije živovala bez od- 
govarajuće književne osnove, bez dovoljne glavnice, 
i bez prave historijske podloge, a uza to nije imala 
ni povjerenika, koji su zapravo stupovi ovakova 
društva, niti članova prinosnika s godišnjim pri- 
nosom od 3 for, Ona je zapravo bila poput kakvoga 
akcionog društva s akcijama po 50 for., u ime kojih 
dioničari za kamate dobivahu izdane knjige, pa na 
taj način nije mogla Matica Ilirska rasprostrti krila 
po svemu narodu hrvatskom, niti je mogla postati 
općim narodnim kulturnim žarištem, kako je to po- 
stala »Matica Hrvatska«*), 


1) Odlomak iz veće radnje, 

2) Rodio se 1843, u selu Reštovu u Žumberku od siro- 
mašnih roditelja, Iškolovao ga njegov stric grčko-katolički 
biskup u Križevcima Đuro Smičiklas. Gimnaziju je svršio 
u Zagrebu 1863, god., a po tom je bio jednu godinu su- 
plentom na gimnaziji u Osijeku, Iza toga je na jesen 1864, 
pošao na sveučilište u Beč, gdje je učio povijest i zemljopis, 
Položivši profesorski ispit, bio je početkom god, 1870, ime- 
novan pravim učiteljem na Rijeci, a mjeseca rujna 1873, pro- 
fesorom na gimnaziji u Zagrebu, Redovitim sveučilišnim 
profesorom u Zagrebu za hrvatsku povijest i pomoćne hi- 
storijske znanosti imenovan je mjeseca ožujka 1882, god. 
Odgojio je narodu svome mnoge vrsne profesore historije, 
te je na vlastitu molbu bio umirovljen 1905, god, Svoj pro- 
svjetni i učenjački rad koncentrirao je ponajviše u »Matici 
Hrvatskoj«, gdje je u odboru preporođene Matice znatnu 
ulogu igrao, a 1889. postao predsjednikom, te u Jugosla- 
venskoj akademiji, u kojoj je 1881, god, bio izabran dopis- 
nim članom, a 1883, pravim članom, Predsjednikom Jugo- 
slavenske akademije postao je po smrti zaslužnog Josipa 
Torbara god, 1901., pa je tu čast obnašao sve do svoje smrti 
(8. lipnja 1914,), jer je uvijek ponovno bio izabran, (Isp. 
dr, P, Karlić, Tade Smičiklas, Zadar 1914,), — Krasni su i 
karakteristični Smičiklasovi govori na Matičinim skupšti- 
nama zbog njegovih misli i smjera, što ga je u Matici za- 
stupao, kao i zbog lahkoće i ljepote njegova stila, pa je po- 
radi svega toga vrijedno, da se po koji odlomak iz tih go- 
vora u cijelosti navede to više, jer se upravo u tim govo- 
rima najjasnije zrcali uopće duh Smičiklasov, 

5) Spomen-knjiga »Mat, Hrvatske«, Zagreb 1892. str, 43., 
41, i 51. a 


Reformatori su se mnogo trudili, da bi Matica 
Hrvatska potpuno odgovarala svojoj svrsi, Uz čla- 
nove prinosnike uvedoše oni članove književne 
radnike, koji su bili razasuti po raznim krajevima 
naroda hrvatskoga »od Dunava i Drave pa sve tamo 
do Dubrovnika«, Stvoriše osnovu za višegodišnji 
Matičin književni rad, razdijeliše također Matičine 
edicije god, 1877. u »poučnu« i »zabavnu« knjiž- 
nicu. Poučnoj knjižnici bijaše najpreči zadatak po- 
znavanje hrvatske zemlje i hrvatske povijesti, zatim 
izdavanje svjetske povijesti i općega zemljopisa. 
Na tom se polju u prvi mah kao radnici Matičini 
istakoše: Vjekoslav Klaić, Tade Smičiklas, Ivan 
Kukuljević, Radoslav Lopašić i dr. Ivan Hoić, a na 
polju prirodnih znanosti dr, Mijo Kišpatić. Sa- 
svim naravno da se osjećala potreba i povijesti knji- 
ževnosti i to ponajprije književnosti hrvatske, koju 
je onako lijepo i uspješno počeo obrađivati za- 
služni i daroviti dr, Ivan Broz u svojim »Crticama 
iz hrvatske književnosti«, pa književnosti svjetske, 
a napose prijevoda starih grčkih i rimskih klasika, 
U »zabavnoj« knjižnici Matičinoj sretno je otvorio 
kolo izvornih domaćih pripovijesti predvodnik hr- 
vatskih humorista Janko Jurković, a za njim zare- 
đaše sve domaći pripovijedači s originalnim dje- 
lima, među kojima naodličnije mjesto zauzimlje 
slavni naš romanopisac August Šenoa, čija je gotovo 
sva djela Matica u svojim edicijama predala u ba- 
štinu narodu hrvatskom. Reformatori ne pustiše 
s vida, da Matica ima po mogućnosti unapređivati 
glazbenu i likovnu umjetnost, pa joj namijeniše i 
častan zadatak, da izdaje narodne pjesme puka hr- 
vatskoga.“) 


Znatnih zasluga za reformu Matičinu ima i 
Tade Smičiklas, koji je reformiranoj Matici 
Hrvatskoj među prvima pravu utirao stazu. 
No upravo godine 1889, zadesiše Maticu Hr- 
vatsku teški udarci, Te godine izgubi Matica 
zaslužnoga i dičnoga svog predsjednika Ivana Ku- 
kuljevića Sakcinskog, koji je na sva gotovo podru- 
čja kulturnoga napretka naroda hrvatskoga raširio 
svoju djelatnost djelujući kao: historik, paleograf, 
literarni historik, sabirač i izdavač povijesnih i knji- 
ževnih spomenika, pa i kao pjesnik i dramatik, Pre- 
porođenoj Matici Hrvatskoj Kukuljević je g. 1874. 
bio prvim predsjednikom, koju je čast obnašao sve 
do svoje smrti, okupljajući i starije drugove još iz 


4) Spomen-knjiga »Mat, Hrvat.« str, 50,—53, 

ilirskog doba uz novim duhom zadahnuto društvo. 
Uz predsjednika ugrabi tad smrt i potpredsjednika 
književnoga odbora Janka Jurkovića, koji je zdra- 
vim svojim humorom pa lijepim i bujnim jezikom, 
dotjeranim prema klasičkim uzorima, u svojim pri- 
povijetkama zanosio srca hrvatskih čitalaca, Pa kao 
da strijele hude smrti odabraše te godine upravo 
- profesore, izgubi Matica Hrvatska tad i vrijednoga 
radnika na kulturnom polju Adolfa Vebera-Tkalče- 
vića*) osnivača i odlučnog zatočnika t, zv, zagre- 
bačke škole protiv koje se čelični i karkternj Fran 
Kurelec žestoko borio. Kao iskreni rodoljub Veber 
5) Zapisnik glavne skupštine 15, pros, 1889., štampan u 


Izvještaju »Mat, Hrv.« za upravne godine 1888, i 1889, Za- 
greb 1890, str, 14,—16. 


je svoj žarki patriotizam nadasve zasvjedočio u 
doba Bachova apsolutizma u borbi protiv njemštine, 
Stoga ga kao ravnatelja gimnazije zagrebačke i 
predloži Levin Rauch na otpust veleći: »Ravnatelj 
toga gimnazija, sveštenik Adolfo Veber, spada u 
vrst onih političkih neprijateljah sadanje vlade, od 
kojih se apsolutno nije nadati moći, da će odustati 
od poticanja na odpor, i osujećenja vladinih name- 
rah, koji će uz to, ako ne javno a to tim većma 
tajno uplivom svojim na školsku mladež nastojati 
o razširenju svojih zanešenih političkih načelah, — 
Veber bi se imao dakle od učiteljskoga zavoda sa- 
svim ukloniti, i povratiti se k svom svešteničkom 
zvanju«, No Veber ipak nije bio uklonjen, nego 
strogo opomenut, da će biti bezuvjetno otpušten, 

čim bi se usudio sudjelovati u političkim agitacija- 
ma, dli se opirati vladinim namjerama ili druge na 
otpor bilo na koji način poticati,") Preporođenu Ma- 
ticu s veseljem je podupirao Veber kao član radnik 
prijevodima klasika i svojim putopisima, On je po- 
stao i dobrotvorom Matičinim ustanovivši »zakladu 
Adolfa Vebera« sa znatnim za onda prinosom od 
7000 forinti. Iz Veberove se zaklade imalo svake 
godine nagrađivati »po sudu Matice Hrvatske naj- 
bolje i narodu korisno djelo«.") 

Kao da nije dosta 1889, udaraca zadesilo Maticu, 
izgubi ona te godine i jednoga od prvih začetnika 
još »Matice Ilirske« i uglednoga trudbenika pri 
porodu ilirskoga preporoda Antuna Mažuranića, 
koji je i trudom svojim zajedno sa bratom Ivanom 
i Babukićem oko izdanja Gundulićeva Osmana 1844, 
i drugim svojim radom, pa odlučnim karakterom 
svojim u doba Bachova apsolutizma pokazao, ko- 
liko mu je na srcu sreća i napredak naroda hrvat- 
skoga. On je to zasvjedočio i svojim zapisom za 
Maticu Hrvatsku već mjeseca studenog 1883., gdje 
je jednu šestinu svoga imetka (3.971 for. 57 novč.) 
ostavio u baštinu Matici, koju je Matica imala uži- 
vati pod imenom »Mažuranićeve zaklade« iza smrti 
pokojnikove supruge i kamatama  nagrađivati 
»poučna, popularna, ali korektnim jezikom spisana 
nova djela, priređena za štampu«, Karakteristično 
je, da je Antun Mažuranić bio isprva protivan re- 
formi Matičinoj, jer nije vjerovao u snagu mlađega 
naraštaja, ali kad je vidio, kako preporođena Mati- 
ca Hrvatska lijepo napreduje, iskreno se tome ra- 
dovao, što je i dokazao osnovavši »Mažuranićevu 
zakladu«,*) 

. Izgubivši dakle Matica predsjednika, potpred- 
sjednika i dva njihova književna druga još iz ilir- 
skoga vremena trebala je dobro paziti, kako da 
naknadi veliki gubitak tih jakih stupova naše knji- 
ževnosti i preporođenoga toga književnog društva. 
No glavna skupština je Matice Hrvatske dne 15. 
prosinca 1889, bila pri izboru u upravni odbor baš 
sretna izabravši predsjednikom Matičinim sveuči- 
lišnog profesora Tadu Smičiklasa, kome je već nje- 
gova »Poviest Hrvata«, što ju je Matica u dvije 
knjige god, 1879, i 1882, izdala, pronijela ime po 
cijelom narodu hrvatskomu, Potpredsjednikom knji- 
ževnoga odbora bi izabran književnik i vladin tajnik 
Jos. Eug, Tomić, a za odbornike: rodoljub i knji- 
ževnik Eugen Kumičić i sveuč, profesori dr, Luka 


5) Isp, Progoni hrvatskih profesora 1867. god, »Vijenac« 
1923,, knj, IL, br, 7. str, 194, i 196, 
7) Zapisnik glavne skupštine 15, prosinca 1889 štampan 
u Izvještaju »Matice Hrvatske«, Zagreb 1890. str, 16,, 17, i 30, 
5) Zapisnik glavne skupštine 15, pros. 1889., štampan u 
Izvještaju »Matice Hrvatske« Zagreb 1890, str, 17., 18. i 30, 


Marjanović i dr, Mijo Kišpatić, Za potpredsjednika 
gospodarskoga odbora bi izabran vladin tajnik i 
marni historik Radoslav Lopašić. Kad dobro uočimo 
izabrana ova lica, onda nije čudo, da je skupština 
Matičina rezultat izbora burnim odobravanjem po- 
pratila, Dodamo li još k tome, da je Matičinim bla- 
Sajnikom već od god, 1877., a poslije smrti Matičina , 
tajnika, čestitoga i plemenitoga Ladislava Mrazo- 
vićeva 30. kolov, 1881., i Maltičinim tajnikom postao 
za Maticu i za širenje hrvatske knjige vrlo zaslužni 


ravnatelj sveuč, biblioteke Ivan Kostrenčić"), u koga 


je napose Smičiklas kao u svoga prisnog prijatelja 
i pobratima imao osobito pouzdanje, onda nam je 
na prvi mah jasno, da će Matica za ere Smičikla- 
sove udariti dobrim putem, 

Na spomenutoj glavnoj skupštini Matičinoj bi 
jednodušno uz burno odobravanje izabran počasnim 
članom Matičinim pjesnik Ivan vit. Trnski, da se 
istakne osjećaj pijeteta prema preporoditeljima 
naroda našega i kontinuitet između ilirskoga i ta- 
dašnjega doba — i to na prijedlog Matičina odbor- 
nika Frana Folnegovića, koji kao izvjestitelj knji- 
ževnoga odbora Matičina uz ostalo reče i ove ka- 
raktenistične riječi: »Današnja naša generacija, o- 
spodo, jedva si je kadra predočiti, koliko se htjelo 
ljubavi, zanosa, uztrajnosti i žarkoga otačbeničtva 
muževom, koji su prije pol vijeka polagali temelje 
našoj novovjekoj književnosti, u doba, kad nismo 
imali za taj rad drugih preduvjeta, do li tvrde žive 
vjere naših otaca, da narod hrvatski, sa ovako 
divnim jezikom te Bogom i prirodom onako obilno 
nadaren, ne smije propasti, i zato da mora napre- 
dovati...... Gdje bi bili danas mi Hrvati, kako 
bi izgledao rad ovoga našega lijepog družtva, kad 
ne bi prije nas bilo onih dičnih pregalaca, koji su, 
ponajviše lijepu knjigu gojeći, otvorili narodu oči, 
neka vidi koliko je u njemu Božja dobrota vrline, 
a jeziku njegovom ljepote sgrnula? Dozvolite, da 
primjerice spomenem tek ovo jedno, Danas se 
štampa lijepa hrvatska knjiga u toliko tisuća pri- 
mjeraka, koliko se stotina od nje onda štampalo: 
danas nagradjuje naše družtvo trud svojim radni- 
kom ako ne sjajno, a to onako pristojno, kako i 
druga slična društva većih i naprednijih i boga- 
tijih naroda, a onda je književnik vazda badava 
radio, a često, pače obično još od svoje muke prila- 
gao za štampanje svoje knjige! Nije li to ogroman ' 
razmak za ovo kratko vrijeme uz one težke prilike, 
u kojih nam je sveudilj živjeti bilo? Ni danas se 
bogme ne bogate naši književnici; ma koliko teže 
bijaše njihovim predšastnikom, muževom iz dobe 
našega preporoda!« Dugotrajno klicanje popratilo 

%) Zapisnik glavne skupštine 15,-pros, 1889, i t, d, str. 
36, — Vj, Klaić; Knjižarstvo u Hrvata, Zagreb 1922, str, 58, 

je Folnegovićev govor, a cijela je skupština iz odu- 

ševljena ustala, da oda počast sijedome Ilircu 

Trnskom.'") Sam Smičiklas je kao predsjednik 

Matice u prvoj odborskoj sjednici 20. prosinca 1889, 

toplo zahvalio odborniku Folnegoviću, što je tako 

lijepo izvjestio na glavnoj skupštini o počasnom 
članstvu pjesnika Trnskoga.") 

Za  predsjednikovanja Kukuljevićeva Matica 
Hrvatska je po mnogim i mnogim krajevima i po 
različnim krugovima naroda našega proširila i pro- 
nijela knjigu hrvatsku i utirala stazu jedinstvu na- 
roda hrvatskoga, rasturivši u posljednjih dvanaest 
ćodina preko 500,000 istisaka hrvatskih knjiga u 
narod, a uz to privrijedivši do 100.000 for. glav- 
rice.!?) Sad je bilo novom predsjedniku Smičiklasu 
preuzeti to časno i teško breme, da Matica Hrvat- 
ska isto onako sretno, uspješno i korisno po narod 
brvatski nastavi svoje djelovanje i svoj rad. Da- 
kako, za to se htjelo sloge i ljubavi u odboru, pa 
da se naši pisci, povjerenici i članovi Matice takme 
cko što uspješnijega promicanja ciljeva Matičinih, 
a svima da prednjači i pokazuje pravu stazu pred- 
sjednik sam, Smičiklas je tako i shvatio svoju 
dužnost i svoj zadatak, Stoga da sloga i sklad vlada 
u odboru bi na prvoj odborskoj sjednici od 20, 
prosinca 1889. ustanovljen nutarnji red i zaklju- 
čeno, da se sjednice odborske t. j, književnoga i 
gospodarskoga odbora drže i odsađa, kao i u 
prošlom deceniju, — zajedno, a tajnik da i u napre- 
dak vodi upravu Matice i stavlja prijedloge o knji- 
ževnom radu i Matičinu gospodarstvu, U potrebi 
će se kao i dosar za pojedine predmete birati po- 
sebni odbori. Kućom Matičinom upravljat će i una- 
predak tajnik u sporazumu s predsjednikom, a ra- 
čune će polagati na koncu upravne godine.) 

U interesu promicanja domaće naše trgovine bi 
na toj sjednici stvoren važan zaključak, neka se 
tajnik pobrine, da se za tiskanje knjiga Matičine 
trgovačke knjižnice namakne potrebit novac, pa da 


10) Zapisnik glavne skupštine 15, pros, 1889, i t, d, str, 
33., 34. i 35, . 

11) Isp. Zapisnik odborske sjednice od 20, pros, 1889, u 
spisima »Matice Hrvatske«, Svi su zapisnici o godišnjim i 
odborskim sjednicama »Mat, Hrv,« od 15, XII, 1889, do 21, 
VIL 1901., t.j. za čitavog predsjednikovanja Tade Smiči- 
klasa uvezani u posebnoj knjizi br, VI, — Budući da inače 
nema, kako mi rekoše, o ovom razdoblju u Matici nikakovih 
spisa osim ovih zapisnika, koji su ipak glavno vrelo za rad 
i djelovanje Smičiklasovo kao predsjednika Matice, to im 
puštam maha, da oni govore. Ovdje ujedno zahvaljujem 
lijepo upravnom odboru »Matice Hrvatske« na susretljivosti. 

12) Zapisnik glavne skupštine 15, pros, 1889., štamp. u 
Izvještaju »Mat, Hrv.« Zagreb 1890, str, 31, i 32, 

18) Zapisnik odborske sjednice (20. XII, 1889.) u knj, br. 
VI. 


se već tečajem godine 1890, štampa: 1. Bošnjakovo 
i Kreibigovo knjigovodstvo; 2. Vrbanićevo Mjen- 
beno pravo; 3. Krešićeve komptoirske radnje. 
Imale se pozvati također trgovačke komore, banke 
i štedionice, da podupru izdanje ovih knjiga. Za 
ustanovljenje terminologije hrvatske u toj »trgo- 
vačkoj knjižnici« bio je izabran i odbor, u kojem 
su bili prof. Lorković, dr, Musić, dr, Šrepel, H. Ba- 
dalić i Iv. Kostrenčić, koji su imali da ustanove 
nomenklaturu u sporazumu sa strukovnjacima u 
trgovačkim predmetima, obazirući se napose na 
terminologiju u ovim predmetima u Srbiji. Sloven- 
ske je krugove imao upozoriti i pozvati na učešće 
poradi ove »trgovačke knjižnice« prof, Jos, Stare,'"“) 
No nažalost nije Matica naišla, što se tiče »knjižnice 
za hrvatske trgovce« na dolično razumijevanje u 
publici, a tajnik na glavnoj skupštini god. 1890. 
izjavi: da »Matica« i radi kratkoga vremena a i 
radi vanredno slabe prođe prve sveske ove 
»knjižnice« (Lorković: Počela političke ekonomije 
ili obćega gospodarstva, Zagreb 1888.) nije mogla 
izdati u ovoj godini koji daljnji svezak!) 

Interesantno, je, da je već god. 1890. Fran _Fol- 
negović želio izdavati »Zabavnu knjižnicu« po prilici 
onakovu, kakvu je u najnovije vrijeme kod nas 
osnovao zaslužni dr. Nikola Andrić, pa je s ve- 
likim uspjehom još i danas uređuje. Folnegović je 
bio zamolio i Maticu, da bi ga u tom pothvatu po- 
duprla, Tajnik Matičin tad na odborskoj sjednici 
30. svibnja 1890, “reče, da bi izdavanje valjanih 
zabavnih djela iz stranih literatura u dobar čas došlo 
i originalnim djelima hrvatskim, pa da bi on bio 
sklon, da Matica podupre namjeru Folnegovićevu. 
No neki su se odbornici protivili tome zato, jer 
da bi Matica preuzevši protektorat nad izdavanjem 
ove »Zabavne knjižnice« morala preuzeti i neke 
dužnosti obzirom na samo izdavanje, a s druge 
strane zato, jer je Matica dosta učinila, ako po- 
dupire originalne hrvatske beletrističke radnje, Kad 
je nato Folnegović pozvan, da konkretizira svoj 
prijedlog, izjavio, da on ponajprije reflektira na 
moralnu potporu Matičinu i da bi na pr. povjerenici 
Matičini njegov posao poduprli, tad se i tajnik 
Matičin tome usprotivi, jer da povjerenici Matičini 
teško i Matičin posao vrše, pa da bi velika pogibao 
bila € za Maticu, kad bi se povjerenici njezini opte- 
retili još i drugim poslom!“), Na taj način bii lijepa 
zamisao Folnegovićeva, od koje je moglo biti i za 
našu knjigu velike koristi, posve pokopana, 


14) Zapisnik odborske sjednice (20, XII, 1889.) u knj, br. 
VI, 

15) Zapisnik glavne skupštine 27, srp, 1890,, štamp, u 
Izvještaju »Mat, Hrv.« Zagreb 1890, str, 45, : š 

16) Zapisnik odborske sjednice (30, V, 1890, Ju knj, br, VI, 

Smičiklas kao. da je jedva čekao prvu redovnu 
glavnu skupštinu Matičinu, koja je bila 27. srpnja 
1890., da na njoj kao predsjednik progovori o 
pravcu i zadatku Matice Hrvatske, Matičin bi po 
Smičiklasu imao biti zadatak: knjižnica za obitelj 
hrvatsku, Budući da obitelj hrvatska, ako hoće biti 
nadom za bolju budućnost, ima biti čista, patrio- 
tična i svijesna, zato takove treba da budu i knjige 
Matičine, koje prima obitelj hrvatska, Kao što ne 
bi bila čista ni lijepa obitelj, u kojoj bi se rađala 
zloba i mržnja, tako da ne bi bila lijepa ni knjiga, 
koja bi u sebi nosila mržnju bilo koga plemena ili 
naroda. »U imenu hrvatskom — lijepo veli Smičiklas 
— sadržane su sve uspomene na slavna djela dje- 
dova naših; ali su sadržani i svi uzdasi najpleme« 
nitijih ljudi našega naroda, koji su ili pogibajući 
s mačem i zastavom u ruci ili u najvećim i nedovr- 
šenim narodnim poslovima upirali oči na nebo i 
uzdisali: daj Bože, djeci našoj više sloge i snage, 
da ovako sa malo ploda ne budu pogibalil« — To 
da je kao svetu zadužbinu preuzela Matica Hrvat- 
ska, da u poučnim i zabavnim svojim knjigama pro- 
širuje u narod, U poučnim knjigama treba da se 
obrađuju socijalne i prirodne nauke lakim i razu- 
mljivim načinom držeći se priznatih naučnih istina, 
a mimoilazeći probleme i hipoteze. Knjige uzato 
treba da budu čiste od vjerskih i plemenskih raspra, 
jer da je mnogo više naroda propalo od plemenske i 
vjerske mržnje, nego od najernijega izdajstva po- 
jedinaca. Ta načela treba osobito da odjeknu u 
našoj lijepoj knjizi, koja treba da ulije jednu dušu 
u raskidana uda naroda našega, pa da od dvojezične 
obitelji hrvatske učini jednojezičnu i jednosrdačnu. 
Ne treba se natezati kojim putem da naša lijepa 
knjiga postigne svoj cilj: da li idealističkim, reali- 
stičkim, naturalističkim ili verističkim, niti je mo- 
guće da naši junaci i junakinje budu zaodjenuti 
onakim sjajem kao da žive na dvorovima i u salo- 
nima evropskim, nego je glavno, da im se udahne 
duša, koja će oplemenjivati srce i dušu i osvajati 
za sve, što je lijepo i plemenito"). Ovaj je zaista 
Smičiklasov programni govor dostojan s jedne 
strane Matice Hrvatske a s druge opet idealizma i 
patriotizma Tađe Smičiklasa, 

Na toj skupštini krasno istaknu Smičiklas: za- 
sluge Matičina dobrotvora i suradnika pok. Ivana 
Fiamina, prepozita i župnika grada Rijeke, koji, 
ukratko govoreći, bijaše plemenit svećenik, dobar 
Hrvat i potpun čovjek, 

Matica je za upravnu godinu 1889, lijepim i obil- 
nim književnim darom od devet knjiga obdarila 


17) Zapisnik glavne skupštine 27, srp. 1890., štamp, u. 


Izvještaju »Mat, Hrv.« Zagreb 1890, str, 38—40, 


svoje članove; Prvi autori naši bijahu tu zastupani, 
tako u lijepoj knjizi: Aug. Šenoa (Sabrane pripo- 
vijesti, Svez, II.), Ivo Vojnović (Psyhe, Komedija), 
Eug; Kumičić (Teodora. Pripovijest), Vjenc. Novak 
(Podgorske pripovijetke), Jov. Sundečić (Izabrane 
pjesme — s uvodom od H. Badalića), Aug, Ha- 
rambašić (Pjesničke pripovijesti), a od poučnih 
djela: Iv. Rabar (Povijest rimskih careva, Dio II.), 
M, Kišpatić (Iz bilinskoga svijeta. Knj. IIL) i T.. 
Maretić (Slaveni u davnini), Tih se devet knjiga 
štampalo u.68.600 primjeraka, koji su svi bili kroz 
nekoliko mjeseci t, j, do ove glavne skupštine raspa- 
čani, izuzev 3000 otisaka, što po prilici otpada na 
nešto više od 300 pretplatnika. To je najbolji dokaz 
za uspješan rad .upravnoga odbora i-za požrtvovnost 
povjerenika Matičinih, Stoga zgodno reče Matičin 
tajnik: »Matica Hrvatska imade još velikih zadaća, 
koje-treba da u hrvatskoj književnosti izvede, pak 
zato treba da ona zajednica, koja već evo i u drugo 
desetgodište toli lijepo između odbora .»Matice« i 
povjerenika »Matice« postoji, još i nadalje u ovom 
skladu i sporazumku, .kojim se je dosele toli lijepo | 
odlikovala, potraje, da uzmognemo svi zajedno onai 

lijepi 4 uzvišeni cilj postići, koji si je »Matica. 
Hrvatska« postavila ,a to je: širiti poene 

i buditi hrvatsku svijest«,'?) 

Smičiklas je i upravni odbor živo nastojao; da 
Matičin književni dar odnosno Matičina izdanja za 
god, 1890, ne zaostanu za izdanjima prošlih godina, 
što više da još većma, ako je moguće, svrate se na 
pozornost, Matica se na to pobrinula, da ne zapne 
izdavanje njezine »svjetske povijesti«, pa je, da 
pospješi samu stvar, dalji rad porazdijelila među 
profesore: Franju Wallu u Karlovcu, Ivana Rabara 
u Osijeku i dra Gavru Manojlovića u Zagrebu. 
Hoića je poticala, da nastavi svoje »slike iz obćega 
zemljopisa«, a »izabrane pjesme Petra Preradovića«, 


omiljeloga pjesnika hrvatskoga, željela je proširiti do 


posljednje kolibe hrvatske, Spremala se da u »Za- 
bavnoj knjižnici« donese »odabrane crtice i pripo- 
vijesti« u cvijetu života preminuloga, darovitog 
mladog književnika Đakovčanina Nikole Tordinca. 
Kao rijetka pojava u našoj književnosti i poticalo 
drugima imalo je poslužiti izdanje igrokaza »Za- 
bluda matere« i vesele igre »Kita cvijeća« od go- 
spođe Hermine Tomić. Prvi put među Matičine 
radnike imao je te godine stupiti poznati pripo- 
vijedač Šibenčanin Simo Matavulj s lijepim svojim 
pripovijetkama »Iz primorskog života«'"), 

Kad baš usred toga rada, dne 4, kolovoza 1890., 
nemila smrt ugrabi hrvatskom narodu bivšega bana - 


18) Zapisnik glavne skupštine 27, srp. 1890., štamp, u 
Izvještaju »Mat, Hrv« Zagreb 1890, str, 42., 47, i 53, 
19) Ibid, str, 43, i 44, 

pučanina. id jednoga od najvećih pjesnika na hrvat- 
skom Parnasu pa mnogogodišnjega predsjednika 
»Matice ilirske« — proslavljenoga Ivana Mažura- 
nića, Smičiklas mu učini počasni spomen u odbor- 
skoj sjednici Matice Hrvatske dne 11. listopada 
1890., izvjestivši ujedno, da je Matica Hrvatska 
položila na pjesnikov lijes krasan vijenac, i koliko 
je god tad bilo Matičinih odbornika u Zagrebu, da 
su prisustvovali njegovu pogrebu"), Na glavnoj pak 
skupštini Matice Hrvatske 14, lipnja 1891. izreče 
Smičiklas u počast velikom pokojniku karakteristi- 
čan govor, koji nosi sve oznake Smičiklasova poet- 
skog stila, njegove jezgrovitosti, misaonosti i lje- 
pote, pa ga stoga ovdje gotovo u cijelosti navodim. 
»On sam — reče Smičiklas — učini velepjesan 


slavnoga Dubrovčanina tek podpunom  spjevavši 
četrnaesto i petnaesto pjevanje, takmeći se za 


prvenstvo sa pjesnikom, koga tadanji naši pisci i 
pjesnici a i sadanji jednodušno smatraju najvećim 
pjesnikom prošlih vijekova pjesništva hrvatskoga. 
On onda jošte mlad — nije mu bilo trideset godina 
— osokolili se, da ispuni prazninu, koju je sam 
Gundulić jamačno radi tegobe kompozicije ostavio, 
te ga i smrt zatekla, prije nego što je tu tegobu 
riješio. Ivan Mažuranić svlada silnu teškuću imita- 
cije, Kako nam prikazuju toliko puta svjetske knji- 
ževnosti, da imitatori redovno slome svoju snagu, 
a ne dostignu gotovo nikada uzornika: on je mogao 
spjevati dva pjevanja u duhu Gundulićevu tako, 
da mu mnogi prvenstvo daju nad samim njegovim 
uzornikom, a da nije došla ni jedna riječ u ova dva 
pjevanja, nijedna osebujnost formalna, koja ne bi 
bila u drugim pjevanjima njegova uzornika, 

Kada se ogleđamo na drugove njegove, na vri- 
jedne pjesnike i književnike, koji su onda cvali u 
preporođenoj Hrvatskoj, kada gledamo borbu nji- 
hovu i otimanje za ljepšim slogom i pravilnim je- 
zikom, onda ćemo razumjeti njihov iskreni i pra- 
vedni jednodušni poklon pred sretnim, Bogom na« 
dahnutim dopuniteljem Gundulićeva Osmana. Već 
sam uvod njegovih dvaju pjevanja: »Nebesa su 
knjiga od vieka, gdje svoim prstom Višnji piše, neka 
vidi, tko ga nieka, čijim duhom stvor taj diše«, 
obećava nam nebeske slasti, u koje nas pjesnik 
uvodi, a uznosit će uvijek svako plemenito hrvatsko 
i slavensko srce, 

Pjesnikov pogled u slavenski svijet naravno da 
je jasniji od Gundulićeva, ali zato odgovara ipak 
duhu njegovu. Onomu, što pjeva Gundulić o starcu 
Ljubdragu, odgovaraju pomlađeni idejama ovoga 
vijeka oni divni stihovi pogleda pjesnikova po sla- 
venskom svijetu, kada zapjeva: »O slovinska zemljo 


i : 
l U čet 


20) Zapisnik odborske sjednice (19, X, 1890.) u knj, br, VI, 


liepa, što sagrieši nebu gori, da te tako udes ciepa, 
i jadom te vječniem mori? Potišteni tvi sinovi go- 
spodičnoj njegda u vlasti izrodi su il robovi, željni 
s ovcam travu pasti, Ah da 'e proklet, tko cieć vire 
na svojega reži brata, jer nesreća tvoja izvire samo 
iz toga kalna blata«. Doista u ovako. malo riječi-i 
s većom boli nije pjevao nijedan pjesnik u cijelom 
slavenskom svijetu o sudbi svoga naroda! 

Nije naša zadaća, da govorimo o tom, kako se: 
je pjesnik Čengić-age podigao do nebeske visine 
idealizujuć starca svećenika one vjere, kojoj nije 
sam pripadao, kako je u malom epu borbu našega 
naroda za krst časni i slobodu zlatnu, koja kroz 
vijekove traje, tako usredotočio kao da je htio tra- 
kove sunca nebeskoga, koji su prodirali reć bi s pri- 
jestolja Božjega u srca hiljadu i hiljadu inaših - 
kršćanskih. mučenika u borbi za sveti krst, sastaviti 
u jednu čarobnu tačku, Nije naša zadaća o tom 
govoriti, Valja nam reći o dobi predsjedništva nje-- 
gova u »Matici ilirskoj«. U najtužnije doba, u 
vrijeme gorkoga njemačkoga apsolutizma pada nje- 
govo predsjedničtvo. Klonuo je bio narod iza velikih 
napora, njemština pritisnula je svu zemlju i tiskala 
se u obitelji, otrovala hrvatsko društvo. Trebalo je 
spasiti, što se spasiti dade, »Matica« uzela pod 
svoje okrilje: »Neven«, list zabavan i poučan, u 
kojem su radili gotovo svi književni radnici, što ih 
je onda naš narod imao. Velika radost i utjeha, ko- 
jom su Hrvati primali ovaj list, pokazivala je, ko- 
like su boli osjećali radi propalih svojih nada, Ko- 
liko veće boli morale su se žariti i sijevati u duši 
pjesnika Bogom nađahnuta,.komu je Bog dao, da 
može veće radosti osjećati od drugih umrlih ljudi 
u sreći svoga naroda, ali zato i teže muke ima pod- 
nositi, kada mu srce puno. već krasnih slutnja o 
budućnosti narodnoj ima da bude pusto i prazno 
od svih ovih nada, Iza veće sreće nesreća je veća! 
Tim se umnomu psihologijskomu mislitelju, kako ja 
mislim, rješava ona čudna zagonetka, što pitahu 
toliko puta stotine i hiljade ljudi: Zašto Ivan Ma- 
žuranić više zapjevao nije? 

Nije naša zadaća govoriti o javnom političkom 
životu Ivana Mažuranića, Samo to ćemo spomenuti, 
da se nije nikad naprijed rivao, a opet od seljačkih 
opanaka uspeo se na najvišu čast, koja je od vije- 
kova ures Hrvatskoj i ponos svakomu Hrvatu, Pred 
genijem njegovim moradoše se pokloniti i oni, koji 
se nerado i pred zaslugama i umnim sposobnostima 
klanjaju. Završujemo posljednjim njegovim riječima 
što ih je javno izrekao: »Vjerujem u pro- 
šlost, sadašnjosti budućnost Hrvat- 
sk e«!), — Ovakav krasni govor, u kome se ukratko 
kao u prizmi zrcali sve, što je najkarakterističnije 
u životu i radu Mažuranićevu, zaista i dolikuje pjes- 

niku nebesniku, čije pjesničke Muze i politike bijaše 
poklonik Smičiklas, 

Lijepa se nada predsjednika Smičiklasa i uprav- 
nog odbora Matičina, da će knjige Matičine za god, 
1890, pobuditi kod čitaće publike još veći interes, 
uistinu ispunila, Matica je te godine za svoje čla- 
nove izdala sedam knjiga, od kojih u lijepu knjigu 
idu: Šandor-Gjalski (Na rodjenoj grudi. Ladanjske 
slike), Petar Preradović (Izabrane pjesme — s uvo- 
dom od Mil, Šrepela), Hermina Tomić (Zabluda 
matere. Igrokaz), Simo Matavulj (Iz primorskog 
života, Pripovijetke), a u poučnu knjigu: Radosl. 
Lopašić (Bihać i Bihaćka krajina.  Mjestopisne i 
poviestne crtice), te Iv. Hoić (Slike iz obćega zem- 
ljopisa. Knjiga druga). Sve su ove knjige, od kojih 
je svaka štampana u nakladi od 7,800 otisaka, ras- 
pačane do posljednjega primjerka među članove 
Matičine za ciglih šest nedjelja.  Takovim 
se uspjehom pri raspačavanju knjiga još nikad nije 
mogla pohvaliti Matica za posljednjih petnaest go- 
dina**), Glavni je razlog tome uspjehu, kako je to 
tajnik na odborskoj sjednici od 9, travnja 1891. 
razložio, što su Matičini članovi s ovim književnim 
darom Matičinim bili vrlo zadovoljni, a napose što 
je broj članova Matičinih u Bosni porastao za preko 
400 članova, čemu je najviše pridonijelo djelo Ra- 
doslava Lopašića o Bihaću i Bihaćkoj krajini), 

Matica je budno pratila sve znatnije događaje 
u različnim krajevima naroda hrvatskoga nastojeći, 
da svagdje prinese svoj obol bilo kulturnom na- 
pretku ili veličajnosti kulturne proslave u narodu 
hrvatskom. Tako je pri otkriću spomenika starcu 
Milovanu Kačiću god. 1890. u Makarskoj, koji je 
svojim »Razgovorom ugodnim« ugodio cijelom »slo- 
vinstvu«, zastupao Maticu Hrvatsku njezin pred- 
sjednik Tade Smičiklas položivši u ime Matice na 
Kačićev spomenik srebrni vijenac, Tom je prilikom 
Smičiklas u ime Matice Hrvatske položio vijenac u 
Podgori u Makarskoj i na grob čeličnoga i dičnoga 
književnika, govornika i stiliste Tacitova kova Mi- 
hovila Pavlinovića?*), koji je kao narodni zastupnik 
branio vazda pravo hrvatskoga jezika u Dalmaciji 
i s hrvatskoga državo-pravnog gledišta pripadnost 
Dalmacije Hrvatskoj, a Matici Hrvatskoj poslao je 
1500 narodnih pjesama"), Kad se 27, rujna 1891. 
u* Krapini otkrivao spomenik Ljudevitu Gaju, slav- 


21) Zapisnik glavne skupštine 14, lipnja 1891., štampan u 
Izvještaju »Mat, Hrv« Zagreb 1891., str, 13, i 14, 

22) Zapisnik glavne skupštine 14, lip, 1891., štamp. u 
Izvještaju »Mat, Hrv« 1891., str, 16, i 17, 

23) Zapisnik odborske sjednice (9. IV, 1891.) u knj. br, VI, 

24) Zapisnik odborske sjednice (11. X, 1890.) u knj. br, VI, 

25) Dr, Karlić: Matica Dalmatinska L—III. Izdala »Mat. 
Dalmatinska«, Zadar 1913., str, 98, i 99, 


likana svjetskoga glasa: 


nome vođi ilirskoga preporoda, koji Hrvatima, kako 
sam pri koncu svoga Kraljskog Dalmatina istakao, 
dade one rezultate, što ih drugima donose reforma- 
cije iki revolucije kakve: okupi naime svu inteli- 
genciju, zbliži više staleže i niže, ujedini sve Hrvate 
na književnom polju, zbliži ih k slavenskoj, napose 
k južnoslavenskoj braći, dade Hrvatima zajednički 
književni jezik i udari književno središte u Za- 
grebu, te ih i politički preporodi"") — zastupali su 
pri tom otkriću Maticu Hrvatsku odbornici: dr. 
Blaž Lorković, Eug. Kumičić, Fr, Folnegović, dr. 
Iv, Hoić, dr, L, Marjanović i Đ. Deželić, koji su u 
ime Matičino položili i vijenac na Gajev spome- 
nik?) Dičnom hrvatskom romanopiscu i pjesniku, 
a svom bivšem potpredsjedniku Augustu Šenoi po- 
digla je Matica Hrvatska na Zrinjskom trgu mra- 
morno poprsje, što ga je god. 1891, izdjelao hrvat- 
ski umjetnik Ivan Rendić), 

Potaknut neobičnim uspjehom god. 1890, Matičin 
je odbor sa Smičiklasom na čelu nastojao, da Ma- 
tica i za god. 1891. svoje članove obdari doličnim 
književnim darom. Želeći, da i šira naša publika 
upozna ponajbolja djela iz starije naše književnosti, 
napose iz doba ilirskoga preporoda, odluči odbor 
Matičin hoteći odati zasluženo priznanje i pošto- 
vanje najboljemu ilirskome dramatiku i preporodi- 
telju hrvatskoga kazališta Dimitriji Demetru, da u 
jednoj knjizi izda dva glavna djela Demetrova: 
»Teutu« i »Grobničko polje« s kritičkom ocjenom 
od dra Franje Markovića i prikazom pjesnikova 
života od rođaka Demetrova Vladimira Mažuranića, 
Kao novost među Matičnim izdanjima uvede odbor 
»Slike iz svjetske književnosti«, te je u prvom 
svesku imala biti prikazana književna važnost ve- 
Rusa Al, Puškina, Po- 
ljaka Ad. Mickiewicza, Čeha Jana Koll4ra, Engleza 
Byrona, Francuza Viktora Hugona i Talijana Jak. 
Leopardija i to iz pera profesora: Julija Adamo- 
vića i dra Milivoja Šrepela u Zagrebu, pa Josipa 
Martinolića na Rijeci. Dva nova pisca uvrsta Ma- 
tica tad među svoje književne radnike, vrsnoga 
našega socijalnog i realističkog pripovjedača Josipa 
Kozarca, koji u svojoj radnji »Među svijetlom i 
tminom« prikazuje kako činovnički proletarijat u 
težnji za boljom karijerom baca pod noge ponos, i 
Ivana Lepušića, koji u »Slikama iz Bosne« ocrtava 
zgode i nezgode bosanskoga svijeta"), 

Tako usve izdade Matica za god, 1891, za svoje 


26) Dr, P, Karlić: Kraljski Dalmatinac (1806.—1810.). Za- 
dar 1912., str, 164, 

27) Zapisnik odborske sjednice (10, X, 1891.) u knj, br. VIL 

28) Zapisnik odborske sjednice (10, X, 1891.) u knj, br. VI, 

29) Zapisnik glavne skupštine 14, lip. 1891., štamp, u 
Izvještaju »Mat, Hrv.«, Zagreb 1891., str, 17. i 18, 

članove obilan književni dar od osam knjiga, od 
kojih lijepoj knjizi pripadaju: Dim, Demeter (Teuta, 
Tragedija — s uvodom od Vl, Mažuranića i Fr, 
Markovića),  Šandor-Gjalski (Iz  varmegjinskih 
dana), Jos. Kozarac (Medju svijetlom i tminom), 
Eug. Kumičić (Obiteljska tajna), Iv, Lepušić (Slike 
iz Bosne); te Slike iz svjetske književnosti (Svezak 
prvi), a poučnoj knjizi: Fr, Valla (Povijest sred- 
njega vijeka. Dio prvi) i O, Kučera (Crte o magne- 
tizmu i elektricitetu),  Poučena prošlogodišnjim 
uspjehom Matica je za god. 1891. nakladu svojih 
knjiga povisila tako, da je svaka od navedenih 
knjiga štampana u 8.100 primjeraka, pa ipak i ove 
godine za šest nedjelja bijahu sve Matičine 
knjige do posljednjega primjerka raspačane, Kad 
bi tih knjiga i još koja stotina bila — reče tajnik na 
glavnoj skupštini, da bi i te već bile raspačane*), 
Sasvim naravno, da se ovakav uspjeh ima ponaj- 
prije zahvaliti lijepom književnom daru Matičinu 
t.j. vrsnoći izdanih djela, a zatim neumornom radu 
tajnikovu i radu Matičinih povjerenika, Stoga nam 
je i razumljivo, da je sam predsjednik Smičiklas 
na odborskoj sjednici od 23, srpnja 1891, upozorio, 
kako je gospodarska jubilarna izložba već pred 
vratima pa da bi Matica trebala, da svoje povjere- 
nike u prostorijama Svojim po mogućnosti smjesti i 
pogosti. Matica je to uistinu i učinila*'), što nam 
ujedno dokazuje, kako je tad vladao lijepi sklad 
i osobita pažnja između Matice i njezinih povje- 
renika, 

Uto se približavala i jubilarna 1892. godina »Ma- 
tice Hrvatske« t, j, pedesetogodišnjica Matičina 
osnutka pod imenom »Matice Ilirske«, Na tu se 
proslavu zarana pomišljalo, Tako već na odborskoj 
sjednici od 30. svibnja 1891. predloži Tade Smiči- 
klas, da se uz pedesetogodišnjicu Matičinu izda 
almanah u dva dijela; u prvom dijelu da bude po- 
vijest Matice od 1842, do danas, a u drugom živo- 
topisi dvanaestorice zaslužnih pokojnika i dobro- 
tvora društvenih"). Knjigu je tu imao napisati druš- 
tveni predsjednik Tade Smičiklas zajedno s odbor- 
nikom Matičinim pjesnikom i književnikom prof, dr, 
Franjom Markovićem. Toj proslavi bila je namije- 
njena i »Hrvatska Antologija«, kojoj se u uvodu 
imalo prikazati i hrvatsko pjesništvo od naj- 
starijega do najnovijega vremena, što je sve bilo 
povjereno pjesniku prof, Hugi Badaliću. Budući da 
je sav kulturni svijet god, 1892, svraćao pozornost 
na 400-godišnjicu otkrića Amerike, to je 4 Matica 


30) Zapisnik glavne skupštine 19. lip, 1892., štamp, u 
Izvještaju »Mat, Hrv.«, Zagreb 1892., str, 16, i 17, 

31) Isp, Zapisnike odborskih sjednica od 23. srp, i od 10, 
listop. 1891, u knj. br, VI. 

52) Zapisnik odborske sjednice (30. V. 1891.) u knj. br, VI, 


Hrvatska , da i ona proslavi jedan od najvećih 
događaja u svjetskoj povijesti, odlučila za svoje 
članove izdati knjigu »Kristof Kolumbo i otkriće 
Amerike«, koju je imao napisati prof, Juraj Carić 
iz Dubrovnika,*) 

Odbor je »Matice Hrvatske« osim dviju knjiga 
(Spomen-knjige Matice Hrvatske i »Hrvatske Anto- 
logije«) ad hoc izdanih dolično obilježio pedeseto- 
godišnjicu Matičinu i četirima svojim prijedlozima 
na glavnoj skupštini Matičinoj od 19, lipnja 1892. 
Ti prijedlozi glase ovako: 1, da se uvažujući preve- 
like zasluge grofa J. Draškovića Trakošćanskoga 
po hrvatski narod i napose po »Maticu Hrvatsku«, 
koju je pokojnik osnovao, smrtni ostanci toga Mati- 
čina osnivača prenesu što prije u glavni grad Hrvat- 
ske i da se zaslužni pokojnik dostojno sahrani među 
svojim ilirskim drugovima; 2. da se u proslavu pe- 
desetogodišnjega opstanka »Matice Hrvatske« sa 
svotom od 10.000 forinti utemelji zaklada, koje će 
se godišnji prihod u smislu pravila »Matice Hrvat- 
ske« po S 1, toč, d, trošiti »na pomaganje hrvatskih 
zaslužnih književnika i umjetnika a ponajprije čla- 
nova ovoga društva na književnom radu i u nevolji«, 
i toč, e. »namicati pomoć njihovim udovicam i si- 
rotam«, Nepotrošeni se eventualno prihod ove za- 
klade, kao i najmanji dar u korist ove zaklade Ma- 
tici darovan, ima pridati temeljnoj glavnici u usta- 
novljenu svrhu, Ovom zakladom »za podporu hrvat- 
skih književnika i umjetnika i njihovih udovica i 
sirota« upravlja neposredno odbor »Maftice Hrvat- 
ske«; 3, da se uz »Prijevode grčkih i latinskih kla- 
sika« narodu hrvatskom podadu što prije također 
i »Prijevodi novovjekih klasika«, Odboru se »Matice 
Hrvatske« prepušta, da odluči, kako da se to izvede; 
4, da glavna skupština od 19, VI, 1892. ovlasti 
upravni odbor Matičin, da u shodno vrijeme pred- 
loži gradskoj općini, da uz primjerenu cijenu 
odstupi Matici i ruševnu susjednu zgradu prema 
Petrinjskoj ulici i omaleno gradilište, koje k tome 


* pripada, a Matica se obvezuje, da će na tom mjestu 


na korist svoju i na ures grada sazidati pristojnu 
kuću, Sva četiri ova prijedloga bijahu od skupšti- 
nara jednoglasno prihvaćena**), 

Na toj je skupštini predsjednik Smičiklas ukrat- 
ko prikazao povijest »Mat, Hrvatske« za prošlih 
pedeset godina, na što je tajnik u ime odbora Mati- 
čina ocrtao veliki gubitak, što je zadesio Maticu 
smrću njezina zaslužnoga odbornika i radnika prof. 
dra Blaža Lorkovića, ovim toplim riječima: »Ove 
godine oplakuje odbor »Matice Hrvatske« svoga 


38) Zapisnik glavne skupštine 19, lip. 1892., štamp, u 
Izvještaju »Mat. Hrv.«. Zagreb 1892., str. 17—19, 

84) Zapisnik glavne skupštine 19, lip, 1892,, štamp. u 
Izvještaju »Mat, Hrv.«, Zagreb 1892., str, 31,—36, 

druga najrevnijega a prijatelja svih nas najboljega 
profesora dra Blaža Lorkovića. Strasno zanesen za 
: sreću i napredak svoga naroda prerano skrši svoj 
“ snažni i rađeni život. Radio je zdušno i neumorno 
na sveučilištu, nosio na svojim ramenima napredak 
»pravničkoga družtva«, kroz godine pomagao izda- 
 šno radom gospodarsko družtvo«, ali u »Matici 
- Hrvatskoj« tek ostavio si spomenik sa svojim knji- 
 ževnim radom: »Razgovori o narodnom gospodar- 
“ stvu«, »Žena u kući i u družtvu« i »Počela političke 
_ekonomije«. Na ovaj krasni spomenik postavljam 
“u ime odbora »Matice« vienac priznanja, koji su 
spleli naša ljubav i štovanje prema miloj i čistoj 
duši Blaževoj, sa željom, da mu se u »Matici Hr- 
vatskoj« nadje skoro zamjenik, koji će nastaviti 
njegova krasna djela«,*) 

“> Matičin književni dar za jubilarnu 1892, žak bi- 
. jaše krasan i obilan. Članovi njezini dobiše tad 
“osam “knjiga, ođ kojih u lijepu knjigu idu: Hugo 
 Badalić (Antologija Hrvatska, Umjetno pjesništvo 
starijega i novijega doba), Šandor Gjalski (Osvit. 
“Slike iz tridesetih godina), Vjen, Novak (Pod Ne- 
hajem, Pripovijest), Jos. Eug. Tomić (Pastorak. 
Pučki igrokaz u četiri čina): Poučnoj knjizi pripa- 
da »Spomen:knjiga« »Matice Hrvatske« od godine 


85) Ibid, str, 12,—15, 


- Izvještaju »Mat. Hrv.«. 


1842, do godine 1892,«, koju Matica namijeni »Uspo- 
meni svojih začetnika, zakladnika, uzornika«, Smi- 


.čiklas tu napisa kratko i pregledno Matičinu povi- 


jest od prvih začetaka do 1892. god., a temeljito i 
iscrpljivo život i djelovanje grofa Janka Draško- 
vića, Ivana Mažuranića, Matije Mesića, Ivana Ku- 
kuljevića, Vjekoslava Babukića, grofa Ivana Draš- 
kovića, Dušana Kotura i Antuna Mažuranića, Iz 
pera pjesnika, naučenjaka i najboljega našega lite- 
rarnoga kritika dra, Franje Markovića nalaze se 
tu krasni prikazi Augusta Šenoe, Janka Jurkovića, 
Stanka Vraza i Adolfa Vebera-Tkalčevića. Te go- 


“dine među edicijama Matičinim izađoše još: Jur. 


Carić (Krištof Kolumbo i otkriće Amerike), dr. Iv. 


_Hoić (Slike iz obćega zemljopisa. — Pouč. knjižnice 


knj, XVII.) i Mignet: Poviest francuske revolucije 
od god, 1789, do 1815, — Preveo Ivan Rabar, Oda- 
ziv je u publici t. j. među Matičinim članovima 


postepeno bivao sve veći, Mada su sve ove Matičine 


knjige bile tiskane za tisuću primjeraka više nego li 
prošle godine (svaka naime knjiga u 9.100 otisaka), 
ipak je cijela Matičina edicija u tri nedjelje 
bila posve raspačana,*“) 


8%) Zapisnik glavne skupštine 2, srp. 1893., štamp. u 
Zagreb 1893., str, 21, i 22, 


Dr. Petar Karlić. 


DA adu 


. UMJETNIČKO BLAGO DALMACIJE, 
Gospođa Flora Jasić,. 


“> Kad je : netko“ jednom posprdno napisao nešto o Dalma- 
“cijig ustao je Nikola Tommaseo hvaleći duševnu nadarenost 
-Dalmatinaca dižući je prosječno nad talijansku, 

I zaista kršna i neplodna, ali suncem i krasotom obasjana 
Dalmacija uza sve siromaštvo i zapuštenost, dala je' ljudi, 
koji u svojoj struci i u svoje vrijeme nijesu zaostajali za. 
.najprvim ljudima najkulturnijih naroda, 

:Gundulić je svojom »Dubravkom« daleko "sat kgitić sve 
“pastirske suvremene igre talijanske, a nikakva »maske- 
rata« talijanska ne može se takmiti sa »Jeđupkom« Andrije 
Čubranovića, Ruđer Bošković bere vijence po Francuskoj i 
Utaliji i osniva. glasovitu zvjezdarnicu u Milanu, s koje će 
kasnije. Schiaparelli otkriti svijetu čudesa o planetu Marsu. 


. [Građevine kao što su šibenska i trogirska katedrala 
i zvonik: sv, Dujma u Splitu na diku bi bili svakome gradi- 
itelju, da i ne: i spominjemo , radnje . naših ljudi u samoj 
Italiji. : 

+ Andriju Medulića" »Schiavona« visoko cijeni i sami Ti. 
cian, Dinka Zlatarića g, 1579, biraju rektorom sveučilišta 
u Padovi iako je tek bio navršio dvadesetu godinu života, 
a sveučilište padovansko (la doita = učeno) onda bijaše 
najglasovitije na svijet i. brojilo“ je do 7 hiljada slušača, 


It dit d 


Mogle bi se dakle vrlo dobro i za Dalmaciju primijeniti 


.riječi Homerove, što ih Odisej govori za svoju rodnu Itaku; 


»Kršna je ona, rodna junacima«, 

Slično je: i u novije vrijeme: Rendić je prvi naš mo- 
derni kipar po vremenu, Medović, Bukovac i Meštrović su 
poglavice naše umjetnosti; Nazor i Šimunović su danas pr- 
vaci naše književnosti, E. 

Što Dalmacija nije u slikarstvu, i kiparstvu i zraditeljstvu 


dala i više velikana ,krivo je siromaštvo, koje je mnoge 


talente zakopalo, Nema kotara u kome se ne bi našlo po 


koje nadareno momče, 


* * * 
Godine: 1902. opazi Vlaho Bukovac na Lapadu kod Du- 
brovnika udovicu u zreloj dobi, gdje nešto veze po svojim 
vlastitim nacrtima, On se začudi samoniklome talentu i 


ukusu te udovice i doveže je se, da počne crtati po naravi, 
Kad je ona to s velikim uspjehom počela raditi, on joj ne- 
koliko puta pokaže, kako će razmutiti i izmiješati boje pri 


slikanju, Ona poče i slikati po naravi i natkrili Bukovčevo 
očekivanje, 

Kad je otišao Bukovac ona trče u Gruž do slikarice 
Dume Suhor, koja je u Trstu privatno učila slikarstvo, pa 
lovi- od nje umijeće slikarske. tehnike, Zatim. oblijeće oko 
Marka Rašice_ radi iste stvari, pođe nekoliko sedmica Bu- 
kovcu u Prag" i par mjeseci glasovitome češkome dimjetniku 
Alfonsu Muchi, Iza toga.se opet. vrati u svoj Lapad i udri 
da slika s najvećom ljubavlju, a samor dat animum«.. 

Dotjerala je do tolikog savršenstva, da joj jedva koji 
profesor slikarstva može reći po koju sitnu zamjerku, Sav 
* sjaj i bujnost prirode dubrovačke, koja je na Lapadu još 
“ najkrasnija, odsijeva sa njezinih krasnih slika: = profinjeni 
ukus, krasota kolorita, dotjeranost kolorita i perspektive, 
solidna i široka tehnika resi slike »šospođe Flore« 
(pod tim imenom pozna je malo ne svak u Dubrovniku). 

»Gospođa Flore«*) je u svome zanosu po nacrtu Bu- 
kovčevu sagradila nedavno i vlastiti atelier u vali sv. 
Martina na Lapadu, u kojemu se nalazi veliki broj njezinih 
slika, jer ona radi za svoju nasladu, a ne za prodaju, 

Nemila joj je međutim smrt zadala težak udarac otevši 
joj prijatelja i učitelja Vlahu Bukovca, s kojim se je na- 
dala raditi u onome atelieru,., U, 2. broju »Vijenca« god, 
1923; ja sam priopćio svoja četiri soneta, koja šu nastala 
pod dojmom njezinih slika (»Florine slike«). | 

U zadnje vrijeme počela je »gospođa Flora«, kojoj talenta 
nije mogao slomiti ni gorki udes, što ju je u životu pratio, 
slikati čak i portrete u tehnici Bukovčevoj, te je i u toj 
grani slikarske umjetnosti doprla do savršehosti posve 
neobične za samouke, Između svih portreta ističe se onaj 
njezinog jedinog kućnog čeljadeta: zanimljive »djevojke slu- 
škinje Kate«, koja u njezinoj, kući stanuje, ima kakovih 
40 godina, e 

Mi ovdje iznosimo nekoliko reprodukcija Florinih slika 
iz prirode lapadske i sliku mlade Talijanke, koja je gotov 


portret, ali »gospođa Flora« cijeneći visoko umjetnost ne 


da ga nazvati portretom već samo »stu dijom«.., 
Stipan Banović. 


*) Neki obožavači Balkana zaneseni slavom paripine od 
mejdana, vinske tulumine i »gluhe« topuzine, činili su »go- 
spođu Floru«,' da starinski oblik muževljeva. prezimena 
(ona je sama rodom Marinović iz Dubrovnika) Jassich 
prekroji u Jakšić, što je sasvim krivo, jer. stari ljudi i 
danas ono prezime izgovoraju; Jasić, Na 53. strani I. 
knjige »Pad Dubrovnika« Lujo Vojnović oca njezina muža 
opet naziva: Jašić, 


RUDOLFO F. MAGJER. 
(O dvadesetpetgodišnjici književnoga rada). 


Dne 5. lipnja o. g. proslavio je Klub Hrvatskih Književ- 

nika u Osijeku dvadesetpetgodišnji književni jubilej svoga 
predsjednika R, F, Magjera. to : 
* Govoriti o tom jubileju isto je tako teško, kako je uopće 
teško govoriti o radu čovjeka, -koji je još među nama, Nije 
to ni iz čisto kritičkih razloga oportuno, jer mi nijesmo ka- 
dri kod takovih zvaničnih jubileja reći čisto kritički sud o 
jubilarcu niti ga postaviti na mjesto, koje mu pripada, a 
krivo klasificiranje ili postavljanje kulturnih -i književnih 
radnika na neprava mjesta teško se kasnije ispravlja. Za 
to imamo bezbroj primjera u poviješti naše kulturne i knji- 
ževne historije. Ako se već ovakove slave imadu obaviti, 
neka se drže uskog okvira kao, recimo, proslava imendana, 
vjenčanog dana i slično, i neka se o jubilarcu piše i govori 
samo. onoliko, koliko daju podatci i njegova nacijonala, Sve 
je ostalo manje objektivno i sve je preuranjeno i može 
ozbiljnom radu više škoditi nego koristitii Svaki i knji- 
ževni i kulturni radnik dobiva onom prilikom, kad se o 
njemu govori više, nego je spomenuto, neku legitimaciju, u 
ovom slučaju, recimo, književnu legitimaciju, koja kao re- 
zultanta zaključivanja kod ovakovih proslava i jubileja može 
biti u najblažu ruku kriva i neispravna, 


Kad g. Magjer slavi svoj dvađesetpetgodišnji književni 
jubilej, onda to, ne ću reći, nije ispravno, ali svakako treba 
i tom prilikom upotrijebiti iz spomenutih razloga sve nave- 
dne mjere opreznosti, da se tom prilikom ne da kriva legi- 
timacija g. Magjeru, 'kojom- bi bila nanesena nepravda ili 
njemu ili onome kritičkom kriteriju, kojim se takova legi- 
timacija mora davati. Nema sumnje, da dvadesetpet godina 
svakog rada daje čovjeku bar kakvo takvo pravo, da se o 
njemu govori, i da se njegov rad negdje registrira, G, je 
Magjer u dvadesetpet godina radio i kao krijiževnik i kao 
kulturni radnik, U to je vrijeme on napisao petnaest knjiga 
pjesama i pripovijedaka, jednu knjigu prijevoda, jednu knjigu 
književnih bilježaka, jednu knjigu putopisa, četiri knjige raz- 
nih radova i dvadeset knjiga pjesama i pripovijedaka za 
mladež, Ukupno četrdeset i dvije knjige-izvornih radova, 
To je već cijela biblioteka, Valja spomenuti, da kvaliteta 
svih tih radova ne odgovara ovdje kvantiteti, kako to kod 
tolikog broja knjiga nije niti moguće, I tu je glavna za- 
mjerka g. Magjeru. On ima premalo autokritike, pa. da je 


taj svoj golemi izvorni rad reducirao na tri do četiri knjige, 


imao bi možda danas više prava, da slavi svoj književni 
jubilej, jer bi iu tih nekoliko knjiga bila sadržana snaga, 
koja je ovim velikim brojem djela posve razvodnjena, Zaito 
je g. Magjera i teško ovako naprečac kao književnika kla- 
sificirati i dati mu ispravnu: legitimaciju, 

Mnogo je lakše s jubilarcem na drugom polju njegova 
rada, a to je prosvjetno i kulturho polje, na kojem on radi 
s jednakom ljubavi kao i na književnom polju, a s mnogo 
više uspjeha, U. tome mu poslu ne će naći zamjerke ni 


* njegovi protivnici, kojih g. Magjer imade vrlo mnogo, I po 


mome bi mišljenju g. Magjer imao daleko više prava, da 
proslavi jubilej svoga općeg kulturno prosvjetnog i organi- 
zatorškog djelovanja, to više, što je taj rad izvršen na vrlo 
tešku terenu, ; 

Gospodin je Magjer počeo taj svoj rad kao mladi učitelj 
na selu i bavi se njim upravo zamjernom revnošću čitav 
svoj život. Godine 1909. osnovao je u Osijeku Klub hrvatskih 
književnika, koji je u ovo petnaest godina svojega opstanka 
skupio oko sebe sve znatnije kulturne radnike u Slavoniji i 
ima danas za sebe lijepu tradiciju, na koju može s ponosom 
gledati i g. Magjer, jer_je ta tradicija devedeset posto plod 


“njegova truda i nastojanja, On je bio tome društvu duša od 


prvoga dana i pomoću toga društva stvorio je g. Magjer u 
Osijeku jednu nacijonalnu sredinu u ono vrijeme, kad taj 
posao nije bio ni lak ni jednostavan, 

Gospodin je Magjer u tih dvadesetpet godina svoga 
javnoga rada održao bezbroj najrazličnijih predavanja, aran- 
žirao išto toliko kdlturnih i nacijonalnih proslava, organizi- 
rao velik broj društava, davao vrlo često pobude, inici- 
jativu_i programe za kulturne radove svake struke, bio 
aktivni član svih naših humanih, prosvjetnih i kulturnih dru- 
štava i svagdje ne samo član na papiru, već svuda ozbiljni 
radnik prvak, Te. >< ' 

Pa ako je grad Osijek dostojno proslavio dvadesetpet- 
godišnji jubilej g. Magjera, nije učinio ništa drugo, već 
samo svoju najsvetiju dužnost, jer je g. Magjer to od svojih 
sugrađana u punoj mjeri i zaslužio, to više, što će mu ta 
proslava biti jedina naplata za. njegov dosadašnji rad, 

- Nkć. 


HRVATSKO KAZALIŠTE, 
M, Dimitrijević: Pirovanje, 


“ Pravo je svakoga građanina da shvaća umjetnost kako 


“lioće, jer je tu sloboda najveća; Prema tome građanin može 

da shvaća umjetnost i kao šport i njemu je od volje, da li 
će se i koliko će se tim športom zabaviti, Sve su to prava 
svakoga građanina i ta se prava ne mogu nikome oteti, Ali 
se može i mora jedno. Mora se tim amaterima i športa- 
šima reći, da njihovo shvaćanje za umjetnost ne znači 
ništa, da je takvo tretiranje umjetnosti negativno, jer 
umjetnost nema ništa zajedničkoga sa športom. Već smo 
govorili o nekoliko takvih primjera, o nekoliko književnih 
športaša, i govoreći o ovome najnovijemu slučaju, mi ne 
možemo ni u čemu da izmijenimo tamo izrečeno mišljenje, 


G, Dimitrijević nije književnik, Od vremena do vremena 
on se doduše pozabavi književnošću, ali, držim, to nije do- 
voljan kriterij, da se nekoga smatra književnikom, Ne 
znam, ima li autor još kakvih dramatskih pokušaja, koliko 
ja znam, ima samo jedan takav pokušaj štampan u sara- 
jevskoj »Nadi« 1898, godine pod naslovom »Jadac, poro- 
dična šala iz bosanskoga života u jednome činu«, Pod tom 
lakrdijom potpisan je M, K, Dimitrijević i ja ne znam 
tačno, je li to ime identično sa autorom »Pirovanja, drame 
savremenosti««, ali imam mnogo razloga da u ito vje- 
rujem, Naime i ta drama i ta lakrdija liče jedna na drugu 
i svojom pličinom i svojom površnošću i svojom neknji- 
ževnom obradom, I tamo kao i ovdje autor je mislio, da 
napisati dramu znači iznijeti jednu sliku ili nekoliko slika 
(tamo iz bosanskoga života, ovdje iz beogradskoga života) 
jednako blijedih, epičnih i površnih. Autor nije književni 
športista samo radi športa, Taj svoj književni šport oprav- 
dava on i nekom tendencijom, plemenitom, etičkom ten- 
dencijom, Dobro, ali to može biti karakteristično za čo- 
vjeka, za građanina, ali nikako za književnika t, j, taj jedini 
faktor ne stvara književnika, 

U svom jednom članku, štampanom u jednim ovdašnjim 
novinama, autor hoće da svakoga uvjeri o vrijednosti svoga 
komada i opravdava sa ovim riječima: »Drame se pišu, da 
se nešto kaže i da se preda dušama gledalaca jedna bol, 
jedno očajanje, jedan protest savjesti, ili jedna vjera u 
duhovnu čistoću i moralnu pobjedu... Moja drama ima ne- 
savršenosti, ali ne može joj se poreći da djeluje, Prilikom 
prikazivanja svoje drame osjetio sam u publici, koliko je 
žedna moralnih protesta, koliko traži svoje i koliko je 
umorna prenesenom ituđinštinom, Ne treba zaboraviti, da 
je »Pirovanje«, poslije krvavog svjetskog rata i poslije šest 
godina davljenja u blatu, izneta na scenu prvi put soci- 
jalna drama,.,,« i t, d, Vidi se, autor neobično cijeni svoj 
komad i to svoje uvjerenje osniva on na aplauzu publike, 
Kad bi to bilo i tačno, to bi u najmanju ruku bila naivnost, 
jer publika nije pljeskala ni dramatičaru ni etičaru, nego je 
90 postotaka i od onih, što su pljeskali i što uvijek i sva- 
kome plješću, pljeskalo ili samo gostu ili autoru one scene 
u baru. Dakle sasvim drugi i upravo oprečni motivi, A što 
se tiče autorova skromnog mišljenja, da je njegova »drama« 
jedina socijalna drama kod nas, mi ćemo mu kao gostu 
oprostiti i tu neskromnost, Samo nam je žao, da smo se 
uvjerili, da se je autor »Pirovanja« pokazao nesposobnim 
ne samo da riješi problem naše socijalne drame, nego je 
nesposoban da ga uopće načme, Jer sve. ovo, što je ovdje 
iznešeno i rečeno, sve je to autor mogao iznijeti i u jednoj 
broširi ili napokon i u jednom govoru (izrečenom makar i 
ra pozornici) i s tim ne bi ništa izgubila ni naša drama ni 
kazalište, a autor bi mogao samo da dobije, jer bi nas barem 
uvjerio, da su te riječi izraz jednog dubokog osvjedočenja 
i jedne poštene duše, Barem toliko.., 

Više od autora nas začuđuje kazališna uprava, Prije 
premijere štampa ona po novinama duge objave, kao da se 


nalazimo pred nekim objavljenjem, a kad tamo, to je jedan 
komad, kakvog bi se sigurno odrekao i jedan malo savjesniji 
početnik, a uvjeren sam, da je i uprava silu takvih komada 
odbila, Tu ne će biti razlog samo akt gostoprimstva i ta 
uprava izgleda da još uvijek rabi mjerilo ličnosti više nego 
same stvari, Inače bi bilo neshvatljivo, zašto se itereti me- 
morija i vrijeme i onih naših boljih glumaca ovakvim koma- 
dima bez ikakve književne i scenske vrijednosti, 


Glumačka škola, 


Kad bi bilo koristi, bilo bi potrebno dublje i šire se 
rozabaviti problemom te, tako zvane, glumačke škole, Jer 
to je problem ne samo kazališni ili glumački, nego i soci- 
jalan, Nekoliko mladića i djevojčica, što su ih tu okupili 
razni motivi i razni razlozi, strpano je u školsku sobu, samo 
da se uposli nekoliko neuposlenih profesora, Ovdje se može 
potpuno reći, da profesori nisu radi đaka, nego su đaci 
radi profesora, Ne trebaju nam za to nikakvi drugi dokazi, 
nego sami rezultati pedagogije, kakve vidimo na tim učeni- 
cima, Ti rezultati se najbolje vide na njihovim produkcijama 
i takva jedna produkcija bila je na 20, ov. mj. Davala se 
Cankareva »Lepa Vida«, Ilirsko-simbolička pjesma, dakle 
djelo, koje nije za pozornicu i koje na sceni ne mogu odr- 
žati ni najbolji glumci. Na samome izboru se vidi, kako je 
bezglav čitav taj nastavnički sistem, 


Suvišno je govoriti o lošemu prijevodu ili o režiji (g. 
Nučić), kada je ito sve presjajno prema onoj jadnoj glumi, 
kakvu su nam prezentirali ti đaci, Oni nemaju ni pojma o 
značenju glasovnog materijala, o značenju riječi, toga naj- 
$lavnijega instrumenta glumačke umjetnosti, i oni drže, da 
su taj problem riješili, ako svaki iskrivi svoj glas i obli- 
kuje ga samo u dva pravca: ili se dere s pozornice jednim 
nečovječnim, karikiranim glasom, ili muca u nekom nearti- 
kuliranom i prigušenom stenjanju. Nema tu ni govora o 
kakvom diferenciranju ili kakvim nijansama, i dokle je doprla 
ta školska šablona, vidi se po tome, što, kada dvojica ili 
više njih izražava slično duševno raspoloženje, mi ne možemo 
da razaberemo, koji to govori, jer su svi njihovi glasovi u 
takvim prilikama na vlas jednaki, Iste su i njihove kretnje 
i njihovo kretanje na pozornici, I svuda dobivate dojam, 
kao da iza leđa svakoga toga učenika ili učenice stoji na- 
stavnička figura i njegova šablona i pazi, da ta svaka ma- 
rioneta ne pređe svoju granicu, Nigdje kakve lične note, 
nigdje kakvog dokaza, da se je glumac uživio u ulogu, Sve 
uloge gledaju ti učenici samo očima onih glumaca, koje su 
već vidjeli, I tako ćete tu naći šablonske imitatore sviju 
$lumaca počevši od _Nučića: Pavića, Sotošeka, Raića, 
Strozzia, Maričića, Dujšina i t, d, Njih se imitira ne samo 
mimikom, već i glasom i svime. A ako je zadaća te škole 
da da slabe imitatore i epigone raznovrsnih glumaca, onda 
je ta škola sasvim suvišna, jer su suvišni i ti epigončići i 
imitatori, Da je bar jedan od tih učenika i učenica  po- 
kazao da ima i mrvu talenta, moglo bi to donekle oprav- 
dati i opstanak škole, Ali ovdje ne samo da nijedan nije 
pokazao nikakva italenta, nego ni najskromnijeg rezultata 
kakve dobre pedagogije, pa čemu onda zavaravati tu mla- 
dež i zašto ju se ne pusti, da potraži kakvo drugo zani- 
manje, za koje će imati ne samo sklonosti, već i bar neke 
sposobnosti. U ovome zvanju bar ta mladež, što nam se pred- 
stavila, niti je pokazala te sposobnosti niiti ona te spo- 
sobnosti uopće ima, 


bed Ivan Nevistić, 


36 


Godina IL 


»VIJENAC«, 


Knjiga V/1—2, 


O LJUBLANSKOM GLEDALIŠČU.| 


Prije svjetskog rata bilo je u Ljubljani privatno- 
nacionalno dramsko društvo, koje je od 1892, 
godine davalo dramske i operne predstave u deželnom, t. j. 
pokrajinskom pozorištu, Prije toga pak predstave je prire- 
đivala Narodna Čitaonica u Ljubljani, gdje su odi- 
gravali diletanti, a gdje su otpočeli svoj rad i kasnije vrlo 
znameniti umjetnici kao: Borštnik-Borštnikova, 
Verovšek i Anton Cerar-Danilo; — ovaj posljednji ove 
zime proslavit će pedesetgodišnjicu svoga rada. A 
dvije godine prije svjetskoga rata — Pokrajinska Vlada u 


Ljubljani zatvorila je ljubljansko pozorište i u istim prosto- 


rijama otvorila kino-bioskop, To je djelo klerikalne stranke 
u Sloveniji a na ime njenog prvaka dr, Šušterčića, koji je 
danas politički mrtav, Članovi toga zatvorenoga pozorišta 
otvorili su sami svoje malo pozorište u sali Gradskoga 
Doma. 


1918, godine osnovan je Slovenski Gledališki 
konzorcijum, koji je fungirao još:na nekoliko mjeseci 
prije oslobođenja i ujedinjenja, a skupljanjem priloga po 
svoj Sloveniji otvorio je pozorišnu sezonu 1918,.—1919, god. 
s dramom i operom. 1919, godine preuzela je naša država 
Gledališče od konzorcijuma, te je i danas itako, 


Ljubljana ima dvije pozorišne zgrade, Opera je u staroj 
zgradi bivšeg deželnog t, j. pokrajinskog pozorišta, koja je 
zgrada danas državna imovina, Drama je pak u zgradi pre- 
đašnjeg njemačkog pozorišta, koje je bilo podignuto 1912. 
godine uz pripomoć bivšeg cara, pok, Franje Josipa, radi 
njemačke propogande. 


Upravnik-intendant ljubljanskog Gledališča je g. Matej 


Hubad, prije profesor muzičke škole — Glazbene Ma-. 


tice, i ujedno tridesetgodišnji koncertni vođa, a od godine 
1919, i direktor Konzervatoriuma Glazbene Matice, Uprav- 
nik je od 14, februara 1922, godine, 


Direktor drame je g. Milan Pugelj, književnik. 


Dramaturg g. Oton Župančić, najbolji savremeni slo- 
venski pjesnik, čije je najnovije dramsko djelo »Vero- 
nika Desenićka«, davano i u beogradskom narodnom 
pozorištu — na slovenskom jeziku, 


Uprava Narodnog Gledališča u Ljubljani ima angažirano 
220 lica umjetničkog i tehničkog osoblja, a dalo je u pro- 
šloj sezoni 430 predstava; od toga 196 u operi a 234 u drami, 
U ovoj kazališnoj sezoni bilo je 5 originalnih slovenskih 
drama i dvije srpske, 


Tih 5 slovenskih drama su ove: (1, »Pri Hrastovih« — od 
Meška Ksavera; 2, «Veronika Desenićka« — od Otona Žu- 
pančića; 3, »Magda« — od dr. Remeca; 4, »Pepeluh« — 
od profesora dr, Laha; i 5, »Vdovica Rošlinka« — od Cvetka 
Golara, 


Od srpskih: »Sumnjivo lice« i »Narodni poslanik« — od 
Nušića. U Gledališču je bila konferencija B, Nušića za vri- 
jeme njegove proslave 18, novembra 1924, godine, 


Prihod u sezoni 1923.—24, iznosio je 2 milijuna 140 hi- 
ljada :dinara. . +: 


Kao i sva ostala naša kazališta, i ljubljansko gledališče 
je danas u teškoj financijskoj krizi, jer državnim budžetom 
nije predviđena :dovoljna suma, pošto je i za ovu godišnju 
kazališnu sezonu predviđena približno isto onolika suma 
kao i za godinu 1922/23., kada su bile gaže za 100.—200% 
manje nego što su danas, A prosječna je gaža po budžetu 


1200 dinara, koja suma nije dovoljna ni za jednog najobič- 
nijeg člana, 

Uprava Gledališča je zato morala da umanji broj osoblja, 
i to od 268 na 220, koji broj za gledališče, koje u jednoj 
godini daje preko 400 predstava, znači minimum ispod koga 
se ne može dalje — inače bi se Gledališče moralo zatvoriti. 


M. K. N, Rassinski. 


NARODNA ENCIKLOPEDIJA 


Srpsko-Hrvatsko-Slovenačka, — Izdavač: Bibliografski 
zavod, Zagreb. 


Jedna svakako potrebna i veoma pohvalna namisao, Sku- 
piti sve ono iz našeg narodnog unutarnjeg i vanjskog života, 
iz naše kulture i naše prirode, sve ono što može da zanima 
svakoga našega čovjeka bilo koje struke i bilo kojga zva-. 
nja; to je jedan rad, koji se ne može nikada dosta nahvaliti, 
Ono, za što bi morao prevrtati knjige i listove, da se dozna, 
moći će se tu u jednom pregledu i u jednoj makar i najsitni- 
joj bilješci da sazna, a ta opet bilješka upućuje na šira vrela 
i opise. Takva enciklopedija, u kojoj bi se moglo sve naći, 
što interesuje svakoga našega čovjeka, morala bi da bude 
pri ruci ne samo svakome intelektualcu, nego i svakome 
građaninu i uopće pismenome čovjeku kao vodič kroz naš 
duševni i fizički život, 

Jasno je, da je organizovanje takvog velikog rada veoma 
teško i da je veoma teško dati jednu enciklopediju savršenu 
i kojoj nije potrebna dopuna. Jer i svi leksikoni i enciklope- 
dije, što ih izdaju veliki evropski narodi, uvijek se nado- 
purijuju i popravljaju novim izdanjima, Za jednu takvu pot- 
punu enciklopediju, u kojoj bi bile uključene i izrađene sve 
struke jednako savjesno i kritično, teško je kod nas naći 
dobrih saradnika i, kako vidimo iz popisa ovih saradnika, 
ovdje ima dosta diletantskih i nepouzdanih imena, a neke 
struke ne zastupaju i ne referišu o njima stručnjaći (jer ih 
uopće kod nas i nema), nego amateri, To se uostalom ne 
može zamjeriti redakciji, jer je ona od svega onoga, što 
imamo, organizirala i ono najbolje i najupućenije iz poje- 
dinih struka, Ipak se opaža neka nerazmjernost u referisanju 
o nekim stvarima i dok se o jednoj važnoj stvari referiše 
veoma kratko i površno, o drugoj uopće nevažnoj stvari 
troši se velik prostor. Osobito je to u pogledu nekih imena. 
Tako na pr. bilješke nekoga Osmana Hadžića, koji priča 
na dugo o nekim muslimanima, koji za naš kulturni život 
nemaju apsolutno nikakve važnosti, Ima i mnogo drugih ta- 
kvih sasvim arhivskih i mrtvih imena i ona samo otimlju 
prostor (onim jačim imenima, koja bi trebalo malo šire obra- 
diti, Sve to, dakako, ovisi o autorima, ali redakcija (S, Sta- 
nojević) bi mogla češće da popravi autore, Dobro je, da je 
svaka bilješka potpisana, jer će se po autoru moći suditi i 
vrijednost i vjerodostojnost bilješke, 

Dosada su izišla samo tri sveska Enciklopedije, od slova 
Ali B, a svaki će mjesec izići po jedan ili dva sveska, Enci- 
klopedija je opremljena skromno i bez ilustracija, tako, da je 
uz najnižu cijenu (svezak 45 dinara) mogu nabaviti i si- 
romašniji, Ako uspije, da čim prije iziđu svi svesci i potpuna 
enciklopedija, to će za naš kulturni život biti svakako jedna 
dobit, Nedostaci i grješke, koje su neminovne u svim djelima 
ove vrste, moći će se da isprave u naknadnim i bogatijim iz- 
danjima, Za sada možemo biti sasvim zadovoljni i s ovim, 
što imamo i s obzirom na njegov cilj i'na njegovu zadaću 
draže nam je da ovo djelo preporučimo, nego da ga kriti- 
kujemo. ' . -ić, 

"ANTE DUKIĆ: IZ DNEVNIKA JEDNOG MAGARCA, 
Zagreb, 1925, 


Ono, što smo rekli u članku »Književni analfabetizam« fo- 
voreći o nekim mladim književnim početnicima bez talenta 
i bez poznavanja stila i jezika, ovdje se obistinilo. Rekli smo 
naime, da u ladicama starih penzioniraca i usidjelica ima 
boljih sastavaka i pismenijih nego što su oni nepismeni po- 
četnički »romani«, »Žrtva svoje krvi« i »Sudbina Vere Pe- 
trovićeve«, Prvi dokaz je i ova knjiga, djelo jednog starijeg 
gospodina, Ovaj Dnevnik je mnogo pismeniji i čitkiji od onih 
gore. spomenutih nepismenih sastavaka i to je svakako sra- 
mota za mlade početnike, da ih natkriljuje stari početnik, 
To međutim ne znači, da ovo djelo ima kakve veće književne 
vrijednosti i da se ovdje može uopće govoriti o kakvoj knji- 
ževnoj vrijednosti, Jer biti bolji i pismeniji početnik, to još 
ne znači žnati napisati pismenim jezikom ono, što še misli, 
A misli g. Dukića i sadržaj ovoga djela nisu itakve niti se 
izlažu tako, da bi mogle kompetirati na kakvu književnu 
vrijednost, Pri čitanju ovih misli ja se često sjećam na Mira- 
beaua i na refleksije izrečene u njegovu dnevniku, A mnoge 
ovdje iznešene refleksije daju dojam odjeka tih prvih re- 
fleksija. , 

Dnevnik počinje. malo kapriciozno, to jest, on i nema po- 
četka i da se je autor toga pravila držao do kraja; da je 
svagdje ušao odmah in medias res, ne bi.djelo ispalo ovako 
otegnuto i razvodnjeno, Trebalo je u 'njemu prebrisati- one 
banalne i svakidašnje misli, koje se dnevno slušaju na svim 
ćoškovima, Ili je možda autor htio da u toj antropomorfi- 
zaciji magarca prikaže slikovito monotonost, banalnost i do- 
sadu i samoga čovječjega života, To je uostalom stvar auto- 
rova shvaćanja i. njegova ličnog ukusa. Ali treba priznati, 
da čitaoc mora imati magarećju strpljivost da do kraja pro- 
čita ovu na 170 stranica razvučenu magarčevu biografiju, 

N, 


NIKOLA T, ĐURIĆ: VOJVODA DOJČIN, 
* Tragedija u pet činova, Beograd 1925, 

Jedno nama dosada nepoznato ime, Ali sudeći po. djelu, 
autor mora da je neki stari gospodin, kome se prohtjelo da 
se »pozabavi« malo i književnošću. Tražio je temu, našao je 
u srpskoj istoriji četrnaestoga vijeka u ličnosti vojvode Doj- 
čina i onda je uzeo kalup dramatske peteročine sheme i 
po svim pravilima Aristotelove poetike nastojao da tu shemu 
ispuni tim istorijskim sadržajem, A jer je našao u istoriji 
krvi i ubijanja, mislio je, da je to dovoljno da se skalupi 
tragedija, A svu itu tragičnost, krv i ubijanje izvodi autor 
po uzoru onih starih grčkih tragedija: lica se ubijaju iz ne- 
poznavanja. I to ubijanje mora da se po pravilu izvodi u 
zadnjem činu, kao što je i čitav sklop drame po pravilu i 
shemi: ekspozicija — kolizija — kulminacija — peripetija — 
katastrofa, I ono se izvodi prosto i mehanički. Dojčin pro- 
bada kopljem Radula a kada u njemu prepozna zaručnika 
svoje sestre probada sebe i t, d. Na kraju dolazi jedna 
tendencija, nedramatska neknjiževna, i izgleda, da je pisac 
radi ite tendencije i napisao čitav ovaj komad, Dojčin u onoj 
uobičajenoj prodici na umoru opazi odjednom (da se ne za- 
boravi, to se je dogodilo hiljadu tristo devedest petel) duh 
kralja Petra Velikog Osloboditelja i eo razumije se, 
prorokuje, 

-/ 10. »Eno vođ i osvetnik, 

a "Da jadne žrtve sve nam osveti 

0Na Marici, na Savru, Kosovu, 
Što Nemanja započe, on će nam 
Jedinstvo roda slavno doneti«, 


Za ovu tendenciju autoru nije bilo potrebno pisati či- 
tavu tragediju u pet činova, koju neće, osim onih, koji m.-- 
raju, (kao što je i kod mene slučaj) moći: nitko da čita niti 
dočita. Jer ova »tragedija« nema za čitanje ni onaj dio uvje- 
ta kakav imaju one naše mnogobrojne inače slabe tragedije 
Stjepana Miletića i Krste Pavletića . in 


NAŠA FILOZOFIJA, .- . - 
Zdenko Vernić: Sveti smijeh, Esej. Zagreb 1925. 

* Autor nije dosada- bio poznat publici kao filozofski pisac, 
i ako se zna, da g. Vernić posjeduje veliku filozofsku kul- 
turu, Ovo je prvi njegov pokušaj ogledavanja na filozof-- 
skom polju.-I u toj maloj svesci od 16 stranica, u tome zbi- 
jenom eseju vidi se, da je autor u filozofiji »kod kuće«, jer 
vješto i znalački barata i sa teoremima i.sa filozofskim ter- 
minima, Intencija ovoga eseja vidi se po samome naslovu. 
Autor hoće da preraste pesimizam, koji je po njegovu. 
mišljenju samo plod oholosti i koga je rodio »intenzitet sa- 
moživog čuvstva«. Treba se osloboditi one egocentrične: 
ograde i one subjektivističke iluzije, koja zagušuje tu naj- 
ljepšu odliku čovječju: sveti smijeh. Istom objektizam može 
da rodi taj smijeh, tu radost i taj optimizam. Autor se ne 
upliće u psihološko rješavanje problema optimizma — pe- 
simizam, pa zato i ne iznosi kakve naučne dokaze i argu- 
mente za svoje stajalište. Za optimizam on se opredjeljuje 
teleološki, »Kako je dosada kultura antropamorfizma doni- 
jela bol i jad, kako su ruski autori, i oni najveći, pred ka- 
taktizma svjetski donijeli svijetu upravo kult slabosti, kult 
bola i_.kult jada, kao najinverzniji oblik borbe za održanje, 
u jednom svijetu pesimizma, tako će objektizam sada da 
donese jedno shvaćanje mira i vedrine, ljubavi i pravednosti, 
snage i jačine«. Onaj nužni, iz naše psihe izrasli, antropo- 
morfizam treba upotpuntiti širim i zamašnijim objektizmom i 
istom iz te plodonosne sinteze nastaće i rodiće se radost. 
Teofonija radosti, Intenzitet plus ekstenzitet daje taj rezul- 
tat i tu objektivističku rezultantu, 

U okviru ovoga krakoga eseja nisu se mogle da raspredu 
i raspletu sve misli autorove, pa zato ni to autorovo shva- 
tanje ne kompetira na objektivnost kakve sistematski 
utvrđene teorije. Ono je plod ličnog osjećanja, kome se hoće 
da da i jedna teoretski argumentirana baza, Ta lična nota 
osjećaja očituje se i u samome stilu, koji je neobično lagan, 
jer se sve odmata kao u nekoj nevezanoj i duhovitoj kon- 
verzaciji, po čemu je ovaj esej pristupačan i najširoj pu- 
blici, I to je dobra strana ovoga početka i mi bi mogli autoru 
samo preporučiti, da i u drugim studijama, koje kani na- 
staviti, ostane pri ovome načinu izricanja misli, Jer treba 
da se iskorijeni ono pogrješno shvatanje, da filozofska lektira 
može biti samo u ruhu skolastičko-školskog dociranja. | 

' LN 
- SVJETSKI PREGLED, 
i, Europšische Revue. 

' Leipzig—Wien, g 

Evropska revija, pod tim naslovom počela je u aprilu 
ove godine da izlazi mjesečna revija u Beču, u redakciji 
K. A, Rohana. Revija nije isključivo književna, nego ima 
u njoj priloga i iz filozofije, znanosti, politike, ekonomske 
politike i t. d, Saradnici revije su aktivni predstavnici ve- 
ćine evropskih naroda iz raznih kulturnih oblasti: 
Driesch, Curtius, Ferrero, A, Gide, M, R, Rilke, S, Zweig, 
E. Borel, C, D, Burns, K. Čapek, Vandervelde, L, Blum, M, 
Brad, G, Duhamel, P, Painlevć, Scheller, Ziegler i t, d, Već 
po tim imenima iz raznih struka i raznih nacija vidi se, 


.da je program revije opsežan kao što joj je i cilj nadnacio- 

nalištički, evropejski. Karakterističan je u' tome smislu 
predgovor, što ga iznosi urednik u prvome broju revije: 

»Evropska revija hoće da osvijesti duhovno: jedinstvo 
Evrope. Njezin program nije sentimentalno bratstvo. Ona 
hoće da bude pošrednik među narodima, posrednik njihovu 
nepoznavanju i razumijevanju, Željeznica, zrakoplov, radio, 
izvanjski su približili nacije jednu drugoj, Mnogi ljudi, za- 
tvoreni u svojoj sobi, niti se mogu složiti, niti se mogu 
pod pritiskom te tjesnoće i te sparne atmosfere međusobno 
boriti i konačno moraju da uginu, kad već ne mogu da 
nađu nikakav modus vivendi, Evropu — tu negdašnju 
široku i prostranu kuću pretvorio je stroj u usku sobicu, 
u kojoj treba da živi sve više ljudi. Hoće li bijela rasa da 
upotrijebi svoju tehniku za samoubojstvo ili će je upotrije- 
biti za svladanje prirode? , ,. Jedino uzajamnim prodira- 
njem nacionalnih atmosfera može se svijest naroda proširiti 
dotle, da postane zrela za ovaj novi položaj. 

Evropski problem mi ne postavljamo pacifistički-senti- 
mentalno, jer smo svjesni njegove hladne historijske tra- 
Sike, Gotovo nezavisno ad rata i njegova iskustva — 
on je uostalom samo požurio razvoj — upoznajemo mi 
smrtnu opasnost, koja prijeti Evropi, »E, R,« ne će spasiti 
ovaj kontinenat, ona ne će riješiti nijedno odlučujuće pi- 
tanje. Ona može samo da sakuplja, i zato ona poziva sa- 
radnike i čitaoce novom, savremenom, i istorijski predodre- 
đenom' Evropejstvu, Ona može probleme da objašnjuje i 
svrstava samo na taj način, ako iznese mišljenja važnijih 
predstavnika, bez obzira na naciju, partiju ili nazor o svi- 
jetu. Tako će revija upoznati čitaoca sa znanjem najvažni- 
jih evropejskih problema izglađujući opreke nastojaće, da 
dođe do izražaja nadnacionalni evropski sklad, Zato se 
»E, R« obraća svima onima, koji žele da iznad horizonta 
dnevne politike — u kojoj još bukte prošlošću podjarene 
strasti — nazru velike linije evropske sudbine«, 

To nastojanje, i ako pri početku izgleda maglovito i 
romantično, ima ipak jednu veoma zdravu jezgru,  Inte- 
lektualna elita pojedinih naroda treba da probije one ba 
suvištie i zastarjele nacionalističke prepreke, da proširi 
horizont i da ubrza kulturno strujanje i po njemu i kulturni 
život. Taj široki evropejski separatizam nema nikakvog 
fanatičkog biljega, on je konstruktivan, jednako za Evro- 
Pljane kao i za Neevropljane, Ako taj, idealno zamišljeni, 
pokret za sađa bar i teoretski uspije, njegov će uspjeh biti 
velik kao priprava praktičnome radu: zbližavanju i harmo- 
niziranju sviju evropskih raroda, tome velikome cilju, za 
koji su se zalagale najbolje jedinice sviju evropskih naroda 
sve “od vremena najjačeg borioca za taj cilj: najvećeg filo- 
zofa, što ga je dala Evropa, Immanuela Kanta, 


2, Manifeste du Surrćalisme, 
Pa ris, 


Kao i svi drugi i ovaj je manifest, što ga je izdao Aađeć 
Breton, inače slabo poznati pisac (autor »Mont de pićt&«, 
»Les champs magnćtiques«, »Clair de terre«, »Les pas 
perdus« i. s manifestom izdatoga »Poisson soluble«) dosta 
bučan i prilično verbalističan, I njegova važnost nije toliko 
po samoj teoriji ili vrijednosti te teorije koliko po zamahu, 
koji je taj pokret zauzeo, Jer nadrealizam je stvarno jedan 
pokret, u kom se je okupio dobar dio novoga književnoga 
naraštaja, Nadrealisti imaju čak i svoju (partijsku) “teviju 
pod malo i odviše bučnim nazivom: »La revolution surrća- 
liste«, Može li se taj pokret uistinu nazvati nekom: revolu- 
cijom u književnom svijetu? Is obzirom na njegov posta- 
naki s obzirom na njegove književne rezultate ne može s. 


nikako dobiti dojam, ne samo kakve revolistia nego ni 
same revolucionarnosti. 

Prvo, ta književna struja nije originalna i nastala je iz 
naučno-filozoiske oblasti, Korijen: joj je u filozofiji i već taj 
fakat nas upućuje na daleke izvore i daleka vremena, jer 
svi moderni filozofemi i nisu drugo nego, manje više stva- 
ralačka reprodukcija starih. Najbliži korijen te nadreali- 
stičke teorije nalazi se u filozofiji Henri Bergsona, a preko 
ovoga i kod amerikanskog filozofa, autora »valutarne filo- 
zofije« (kako Nijemci ironično nazivaju njegov pragmati- 
zam), Williama Jamesa, Bergson se je najjače i najodlučnije 
digao proti onom tradicionalnom: racionalizmu sodozgor« i 
»odozdol« (t, j. spekulativnom i empiričkom racionalizmu) i 
nasuprot organu duha, intelektu, postavio organ duše, 
intuiciju, A ž ' 

Time -je Bergson probio ogradu i okvir pozitvizma “su- 
zivši mnogo funkciju intelekta i vezane racionalne: stere 
a proširivši nasuprot funkciju'i važnost nevezane intuicije, 
uživljavanja i po njemu čitave iracionalne sfere duševnoga 
života, U radikalizaciji toga antipozitivističkoga stava pošao 
je Bergson u drugu skrajnost, u maglovito područje te preo+ 
krenute »intuirane« spekulacije i jedne nove, isto tako 
spekulativne, metafizike, Iracionalno je dobilo veću važnost 
od racionalnoga i logična je posljedica bila proučavanje 
»metalogičkoga«,  podsvijesnoga i parapsihičkoga života, 
James je u tome pravcu pošao u svom zadnjem stadiju 
tragom Bergsonovim i dao se na proučavanje tih budnoj 
svijesti nedokučivih, parapsihičkih i okultnih pojava, Pa 
ni sama ona pomodna i danas dobro poznata sekta antro- 
pozofa nije daleko, ako ne po sistemu a ono po tkivu toga 
sistema, od te struje, Glavna karakteristika svih tih shva- 
tanja i nastojanja je njihovo antiracionalističko i antipozi- 
tivističko stajalište. U čitavoj evropskoj kulturi nalaze oni 
hipertrofiju intelekta i zato je i ta kultura gotovo isklju- 
čivo »mozgovna« kaošto je i današnji čovjek jednostrano u 
tome mozgovnom pravcu razvijen, Potrebno je zato da se 
da oduška i onome nemozgovnome dijelu čovječje psihe 
(Bergson mu daje čak i veću važnost), kako bi moglo doći 
do izražaja i sve drugo, a ne samo racionalno u čovjeku, 
Iz umjerene opozicije prešle su te sve struje na kraju u 
neku negativnu i, gotovo bismo rekli, nihilističku opozi- 
ciju, gdje se funkciji intelekta uopće oduzima oka.» veća 
važnost ili spoznajna vrijednost, 3 

I nadrealisti su pošli sasvim u tome smjeru, I oni su se 
stavili u opoziciju prema > književnom  »racionalizmu«, 
odnošno: »racionalističkoj “ književnosti«: naturalističkom i 
psihološkom realizmu sviju vrsta i pravaca, 

Po njihovu shvatanju je književnost previše kultivisala 
racionalističku stranu i ograničavala se samo na intelek- 
tualnu sferu, odnosno i ondje, gdje je prekoračila tu sferu, 
služila se je isključivo tom realističkom metodom: mozak 
je bio uvijek glavni aparat, Nadrealisti hoće da iziđu iz toga 
konvencionalnoga, realnoga, Zato i uzimlju ime nad-reali- 
zam, Međutim i to samo ime je nezgodno i može da ima 
krivo značenje, jer napokon, šta je realno i šta je nad- 
realno i da li je zbilja nadrealna ta podsvjesna sfera du- 
ševnoga. života? Kada im je već do novoga imena, onda bi 
bilo mnogo tačnije i mnogo ispravnije ime nadracionalizam, 
jer bi se na taj način pokazala razlikost metode, Ni takvo 
razlikovanje ne bi bilo sasvim tačno i potpuno, jer nijedno 
umjetničko djelo nije isključivo racionalističko kao što opet 
nema djela, u kome ne bi bio sadržan i taj. racionalistički 
elemenat, .koji (makar i kao sekundarni) pridolazi u stva- 
ranju. Ni Freudova psihoanaliza , koju hoće da iskoriste i 
nadrealisti, ne može da se odreče te metode i ondje gdje 

je prelazi ulazi sasvim u metafizičke spekulacije, Umjetnost 
ne nastaje u racionalnoj sferi, to je :jasno, svakome, pogo- 
tovu umjetniku, ali ona u stvaranju, u oblikovanju doživljaja 
prolazi kroz tu sferu,.koja ima neku destilatorsku funkciju: 
da brusi i pročišćava onaj sirovi materijal, O- samoj umjetni- 
kovoj snazi ovisi koliko će ostati živoga i stvaralačkoga 
u tome. destiliranju i brušenju intelektom, Ali zato nije po- 
irebno ni mogućno da se ostane u onoj podsvjesnoj ili, 
kako oni hoće, nadsvjesnoj sferi, jer je umjetnost tu na- 
prosto nemoguća, Izvire iza jedne izaživotne granice i uvire 
u njoj pa tako gubi svaki kontakt sa realnim životom, a 
po tome i uvjet svoga opstanka, Parapsihičke pojave se 
ne mogu naprosto poreći, ali se ne smiju ni toliko precje- 
njivati dokle se god nalaze u području metafizike i spe- 
kulativnih objašnjavanja, Nijedan književni »racionalizam« 
nije potpuno negirao postojanje toga podsvjesnoga, mnogi 
su mu čak davali i veliko značenje, smatrajući ga vrelom 
»inspiracije«; ali ni njegovo negiranje ne bi bilo tako 
apsurdno kao što -je apsurdna nadrealistička negacija te 
svjesne »realističke« sfere, Nadrealisti vole okultizam, ma- 
giju i sve ono, što spada s onu stranu svjesnoga života, 
ali sve to nema nikakva posla s umjetnošću, Umjetnost je 
sasvim vezana uz ličnost, ma kako bila formulisana ta 
ličnost, i bez te ličnosti ona se ne da ni zamisliti, U ovoj 
iracionalnoj sferi ta ličnost.se gubi i ne može, prirodno, 
da dade svoga produkta — umjetnosti, 

Zato i smatramo taj najnoviji književni pokret u Fran- 
cuskoj samo jednim kuriozumom, jednim otvorom u tra- 
ženju novih izlaza i novih formi, On je samo jedna privre- 
mena stanica u tome traženju, koje se očituje u svim evrop- 
skim literaturama, Stanica, koja će se brzo iživiti i iščahu- 


riti u jedan novi oblik spiritualističke sadržine, Zapravo 


taj »pokret« i nije čisto književni, jer ima ambicije jednog 
šireg kulturnog pokreta, Veliku sličnost i idejnu vezu s tom 
strujom imao je kod nas bivši beogradski časopis »Svedo- 
čanstva« i ko ga uščita, moći će se osvjedočiti, kolika je 
vrijednost i toga čitavoga »nadrealizma«, 1. Nevistić, 

NAŠE AMERIČKO NOVINSTVO O »VIJENCU«. 

Ugledni »Zajedničar« glasilo NHZ u Pittsburghu, Pa do- 
nosi ponovno u broju 13, od 1. travnja 1925, iscrpiv izva- 
dak našeg članka »Prekomorska Hrvatska«- 

A jedini hrvatski dnevnik u Americi »Svijest«, koji izlazi 
u New-Yjorku, priopćuje u. broju od-20, V. 1925, slijedeće. 

»Zagrebački »Vijenac« donaša. redovito pod naslovom 
»Prekomorska. Hrvatska« važnije vijesti iz naših ovdašnjih 
kolonija, te ih popraćuje i zgodnim opažanjima«, 

Iza toga slijedi doslovno veći dio našega članka priop- 
ćenog_.u broju 9. »Vijenca«, > 


PREKOMORSKA HRVATSKA. 

Već smo jednom spomenuli, da je slovenačko novinstvo 
u Americi. bolje razvito nego hrvatsko, Dokazuje nam io 
i »Proletarec« slovensko glasilo Jugoslovenske Socialističke 
Zveze; koji je izašao za prvi maj u svečanom izdanju u 
obliku smotre na 72 stranice. Ujedno je to. jubilarni broj 
u proslavu Gvadaneugiišnišeo izlaženja toga lista u Chi- 
cagu, Ill 

Meštrovićeve izložbe žarište su svog zanimanja naših 
tamo prijeko. Izložba njegovih djela u Chicagu snimljena je 
i po kifiematografu, To je uopće prvi put, da se koja izložba 
priređuje. za film, 

Meštrović je dogotovio tamo dva nova s jula, Jedno je 
majka s djetetom u molitvi, a drugo veliko poprsje predsjed- 


nika Wilsona, Sada pravi poprsje državnog tajnika Hoovera, 
Iza Chicaga bit će mu djela izložena u St, Louis do 20, 
srpnja, a jedan dio u Philadelphiji, Pa, Poslije ljetne stanke 
pola djela bit će izloženo u Philadelphiji, Pa a pola u Balti- 
more. U studenom cijela zbirka ide u Cleveland, Oh, a u 
prosincu u Boston te konačno u siječnju jedan dio u Wa- 
shington a drugi u New-York, Sam se umjetnik vraća u 
lipnju u Zagreb, a ponovo u Ameriku po svoj prilici. u stu- 
denom, Za otvorenje izložbe u Chicagu napisao je za naše 
iseljenike govor, u kojem naposljetku izriče ovu, ne,.baš 
novu, ali lijepo izrečenu, misao; ' 

»Volimo svoju djecu više nego sebe, a praunučad još 
više, pa ćemo tako postati bolji i jednom stići, kuda vje- 
kovima žudimo«, 

Mnogo se raspravljalo po novinama a često i sasma 
krivo obaviješteno, koje narodnosti je Meštrović, Njegov je 
brat izjavio g. C, H. Bonte, strukovnom kritičaru lista »The 
Philadelphia Inquirer« slijedeće: 

»Bilo je često pače i u samoj Evropi raznih nesporazu- 
maka o narodnosti mojega brata, Spomnjalo ga se kao 
austrijanskog, srbijanskog, dalmatinskog, slavonskog, hrvat- 
skog i jugoslovenskog umjetnika, On je rođen i odgojen u 
Dalmaciji, staroj Hrvatskoj, koja je sada pokrajina Jugo- 
slavije, Naši su roditelji bili hrvatski seljaci i po: tome je 
i sam Meštrović Hrvat«.., 

Od drugih kulturnih dogođaja vrijedi spomenuti, da je 
g. G, Kutuzović održao u Detroitu, Mich javno predavanje 
o itemi, »Kulturni zadaci današnje dobe«. 

Operna pjevačica Kristina de Santi Stankovićka prire- 
dila je koncert u Srpskom Domu u New-Yorku, Ne vidimo 
iz priopćenja, kako je došla do imena Santi,,, 

Baritonista Ivan Barić priredio je u Chicagu, Ill svoj 
prvi koncerat, To je naš iseljenik, koji je tamo učio umjet- 
ničko pjevanje a kani otputovati u Milano, da se usavrši 
na tamošnjem Scala pozorištu, Proriču mu lijepu budućnost, 

I mlada, tek 12-godišnja, Slovenka Suzana Bole ističe se 
kao nadarena baletna plesačica, koja će u svojoj umjetnosti 
možda još daleko dotjerati, Donijet ćemo i njenu sliku, ako 
nam pošalju klišej, koji zamolismo, 

Predstava je bilo obilno, više nego u nas u starom kraju, 
U Pittsburghu, Pa davano je »Tri ptičice« i »Grobovi će 
progovoriti«; u Chicagu, Ill Petrovićeva drama »Šuma« i 
lakrdija »Nasamario se«; u Clevelandu, Oh Ivakićeva drama 
»Inoče«;. u East Youngstownu »Putnik«; u Milsvankee, Wis 
»Crveni Kimono«; u Greenville, Pa »Putnik«; u Wilmer- 
dingu, Pa »Dvije nećakinje«; u New Brightonu, Pa »Tri 
ptičice«; u Tonapah, New »Franjo Trenk i njegovi pan- 
duri«, —ar. 


»ZASLUŽNI I ZNAMENITI HRVATI 925.—1925,« 

Sve pretplatnike na ovo kulturno-prosvjetno djelo, koje 
se izdaje u proslavu hiljadu-godišnjice Hrvatskoga Kraljev- 
stva obavješćujemo, da se s izdanjem istoga zakasnilo poradi 
nekih tehničkih nemogućnosti kao i poradi poteškoća u 
samome uredništvu, ali će se nastojati svim silama, da se 
isto dovrši barem do druge polovice srpnja t. £., kada će se 
početi s razašiljanjem istoga svim onim pretplatnicima, koji 
su se kao takovi svojim dužnostima udovoljili, 

Pozivamo sve one koji se nisu pretplatili, a željeli bi 
knjigu imati kao i one; koji su se predbilježili, a nijesu 
knjigu isplatili, da se do uključivo 15, srpnja t,/ g. potpisa- 
nome odboru jave, odnosno novac pripošalju, | 

Za wredništvo odsječni savjetnik Emilije Laszovski, Vod- 
nikova ul, 1, “: e 


“Izdavači i vlasnici: Dragutin Nemet i drugovi. 


Tisak »Tipogralije« d, d. u Zagrebu, 

Sivaćim strojevima 
jer su najobljubljeniji ! 
Singer elekt. motori za šivaće strojeve. 
Singer električni ventilatori. 
PODRUŽNICA: ZAGREB, ZRINJSKI TRG BROJ 1 
< PODRUŽNICE I ZASTUPSTVA U SVIM MJESTIMA! 


CENTRALA ZA S.H.S.: 


ZAGREB 
MARULIĆEVA ULICA BROJ 5. 


VIJENAC 


GODIŠTE I. i IL U ORIGINALNOM UVEZU 


dobiva se uz cijenu od 200 Dinara svako 


godište kod uprave. 


£nsleska Krojačka 


modna dvorana 
== an sE Sera RISE A 


Zasreb 


Jelačićev trg 5. mezanin 


izrađuje najeleganinija odijela po-mjeri 


»TVORUM«< 
TVORNICA UMJETNIČKOG POKUĆTVA D. D. 
OSIJEK 


Knjižara i papirnica 


Braća Jenić 


Zasreb 


Ilica br. 48. = Telef. 21-27 


Podružnice: 
ZAGREB, Gajeva ulica broj 12 


BEOGRAD, Ugao Trgovačke i ulice 


Veliki izbor knjiga, muzikalija i časopisa, te 
Cara Lazara 


svih uredskih i školskih potrepština. 


Gradska štedionica 


Općine sfob. i &r. sfav. grada Zasreba 


Jefačićev trg 20 Zagreb Vrfastita pafača 


Miošci Dim 95,000.000'— 


Prima uloške na knjižice i tekući račun, te obavlja sve 
bankovne i burzovne poslove uz najpovoljnije uvjete. 


Zznajmljuje siturnosne pretince (Safe-dep6t) 


Za uloške jamči grad Zagreb. 


Tisak »Tipogralije« dd. u Zagrobu. 


